**RAZPISNA DOKUMENTACIJA**

**JAVNEGA razpiSA**

**»SPODBUDE ZA raziskovalno razvojne PROJEKTE 2«**

**VSEBINA:**

**I. BESEDILO JAVNEGA RAZPISA**

**II. POJASNILA JAVNEGA RAZPISA**

**III. OBRAZCI**

# BESEDILO JAVNEGA RAZPISA

**Republika Slovenija, Ministrstvo za gospodarski razvoj in tehnologijo, Kotnikova ulica 5, Ljubljana**

**objavlja**

**JAVNI razpiS ZA »SPODBUDE ZA raziskovalno razvojne PROJEKTE 2«**

Na podlagi določb:

* Uredbe (EU) št. 1301/2013 Evropskega parlamenta in Sveta z dne 17. decembra 2013 o Evropskem skladu za regionalni razvoj in o posebnih določbah glede cilja »naložbe za rast in delovna mesta« ter o razveljavitvi Uredbi (ES) št. 1080/2006 (UL L št. 347 z dne 20. 12. 2013, str. 289) (v nadaljevanju: Uredba 1301/2013/EU),
* Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (UL L št. 347 z dne 20. 12. 2013, str. 320; v nadaljevanju: Uredba 1303/2013/EU),
* Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (UL L št. 298 z dne 26. 10. 2012, str. 1),
* Izvedbene Uredbe Komisije (EU) št. 1011/2014 z dne 22. septembra 2014 o podrobnih pravilih za izvajanje Uredbe (EU) št. 1303/2013 Evropskega parlamenta in Sveta v zvezi z vzorci za predložitev nekaterih informacij Komisiji ter o podrobnih pravilih za izmenjavo informacij med upravičenci in organi upravljanja, organi za potrjevanje, revizijskimi organi in posredniškimi organi (UL L št. 286 z dne 30. 9. 2014, str. 1),
* Izvedbene Uredbe Komisije (EU) št. 215/2014 z dne 7. marca 2014 o določitvi pravil za izvajanje Uredbe (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo v zvezi z metodologijami za določitev podpore ciljem na področju podnebnih sprememb, določitvijo mejnikov in ciljnih vrednosti v okviru uspešnosti ter nomenklaturo kategorij ukrepov za strukturne in investicijske sklade (UL L št. 69 z dne 8. 3. 2014, str. 65), spremenjena z Izvedbeno Uredbo Komisije (EU) št. 1232/2014 z dne 18. novembra 2014 o spremembi Izvedbene uredbe Komisije (EU) št. 215/2014 zaradi prilagoditve sklicev Uredbi (EU) št. 508/2014 Evropskega parlamenta in Sveta ter o popravku Izvedbene uredbe (EU) št. 215/2014 (UL L št. 332 z dne 19. 11. 2014, str. 5),
* Izvedbene Uredbe Komisije (EU) št. 821/2014 z dne 28. julija 2014 o pravilih za uporabo Uredbe (EU) št. 1303/2013 Evropskega parlamenta in Sveta glede podrobne ureditve prenosa in upravljanja prispevkov iz programov, poročanja o finančnih instrumentih, tehničnih značilnosti ukrepov obveščanja in komuniciranja za operacije ter sistema za beleženje in shranjevanje podatkov (UL L št. 223 z dne 29. 7. 2014, str. 7),
* Izvedbene Uredbe Komisije (EU) 2015/207 z dne 20. januarja 2015 o določitvi podrobnih pravil za izvajanje Uredbe (EU) št. 1303/2013 Evropskega parlamenta in Sveta v zvezi z vzorci za poročilo o napredku, predložitev informacij o velikem projektu, skupni akcijski načrt, poročila o izvajanju za cilj „naložbe za rast in delovna mesta“, izjavo o upravljanju, revizijsko strategijo, revizijsko mnenje in letno poročilo o nadzoru ter metodologijo, ki se uporabi pri izvajanju analize stroškov in koristi, in v skladu z Uredbo (EU) št. 1299/2013 Evropskega parlamenta in Sveta v zvezi z vzorcem za poročila o izvajanju za cilj „evropsko teritorialno sodelovanje“ (UL L št. 38 z dne 13. 2. 2015, str. 1),
* Delegirane Uredbe Komisije (EU) št. 480/2014 z dne 3. marca 2014 o dopolnitvi Uredbe (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo ter o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo (UL L št. 138 z dne 13. 5. 2014, str. 5),
* Delegirane Uredbe Komisije (EU) št. 522/2014 z dne 11. marca 2014 o dopolnitvi Uredbe (EU) št. 1301/2013 Evropskega parlamenta in Sveta v zvezi s podrobnimi pravili o načelih za izbor in upravljanje inovativnih ukrepov na področju trajnostnega urbanega razvoja, ki jih podpira Evropski sklad za regionalni razvoj (UL L št. 148 z dne 20. 5. 2014, str. 1),
* drugih delegiranih in izvedbenih aktov, ki jih Komisija sprejme v skladu s 149. in 150. členom Uredbe (EU) št. 1303/2013 o skupnih določbah,
* Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo),
* Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP in 96/15 – ZIPRS1617),
* Proračuna Republike Slovenije za leto 2017 (DP2017) (Uradni list RS, št. 96/15 in 80/16),
* Proračuna Republike Slovenije za leto 2018 (DP2018) (Uradni list RS, št. 80/16),
* Zakona o izvrševanju proračunov Republike Slovenije za leti 2017 in 2018 (Uradni list RS, št. 80/16),
* Pravilnika o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13 in 81/16),
* Uredbe o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta (Uradni list RS, št. 29/15, 36/16, 58/16 in 69/16 – popr.),
* Partnerskega sporazuma med Slovenijo in Evropsko komisijo za obdobje 2014-2020, št. CCI 2014SI16M8PA001-1.3, z dne 30. 10. 2014,
* Operativnega programa za izvajanje evropske kohezijske politike v obdobju 2014-2020, št. CCI 2014SI16MAOP001, 1. sprememba, 2.1., z dne 29. 7. 2016,
* Uredbe Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1) (v nadaljevanju: Uredba 651/2014/EU),
* Shema državne pomoči »Program izvajanja finančnih spodbud MGRT – RRI (št. priglasitve: BE01-2399245-2015/II, datum potrditve sheme: 5.5.2016 (redakcijski popravek 4.11.2016); trajanje sheme: 31.12.2020),
* Zakona o podpornem okolju za podjetništvo (Uradni list RS, št. 102/07, 57/12, 82/13 in 17/15, v nadaljevanju:ZPOP-1),
* Uredbe o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11),
* Slovenske strategije pametne specializacije S4 (potrjena s strani vlade RS dne 20.9.2015 in Evropske komisije dne 5.11.2015) in Spremembe Slovenske strategije pametne specializacije (potrjena s strani Vlade RS dne 21.12.2017),
* Programa izvajanja finančnih spodbud ministrstva za gospodarski razvoj in tehnologijo 2015-2020 št. 3030-4/2016/2, z dne 18.3.2016,
* Odločitve o podpori Službe Vlade Republike Slovenija za razvoj in evropsko kohezijsko politiko v vlogi organa upravljanja za strukturne sklade in kohezijski sklad (Odločitev o podpori št. 1-2/1/MGRT/0 »Javni razpis za spodbude za raziskovalno razvojne projekte 2« z dne 29.6.2017).
  1. **Ime oziroma naziv in sedež posredniškega organa, ki dodeljuje sredstva**

Republika Slovenija, Ministrstvo za gospodarski razvoj in tehnologijo, Kotnikova ulica 5, 1000 Ljubljana (v nadaljevanju: ministrstvo) nastopa na področju kohezijske politike pri Javnem razpisu za spodbude za raziskovalno razvojne projekte 2 (v nadaljevanju: javni razpis) v vlogi posredniškega organa.

* 1. **Namen, cilj in predmet javnega razpisa ter regija izvajanja**

*Javni razpis za izbor operacij delno financira Evropska unija, in sicer iz Evropskega sklada za regionalni razvoj (ESRR). Javni razpis za izbor operacij se izvaja v okviru »Operativnega programa za izvajanje evropske kohezijske politike v obdobju 2014-2020«, prednostne osi: »Mednarodna konkurenčnost raziskav, inovacij in tehnološkega razvoja v skladu s pametno specializacijo za večjo konkurenčnost in ozelenitev gospodarstva«; prednostne naložbe: »Spodbujanje naložb podjetij v raziskave in inovacije ter vzpostavljanje povezav in sinergij med podjetji, centri za raziskave in razvoj ter visokošolskim izobraževalnim sektorjem, zlasti s spodbujanjem naložb na področju razvoja izdelkov in storitev, prenosa tehnologij, socialnih in ekoloških inovacij, aplikacij javnih storitev, spodbujanjem povpraševanja, mreženja, grozdov in odprtih inovacij prek pametne specializacije ter podpiranjem tehnoloških in uporabnih raziskav, pilotnih linij, ukrepov za zgodnje ovrednotenje izdelkov, naprednih proizvodnih zmogljivosti in prve proizvodnje zlasti na področju ključnih spodbujevalnih tehnologij ter razširjanje tehnologij za splošno rabo«; specifičnega cilja: »Povečan delež inovacijsko aktivnih podjetij«.*

* 1. **Namen in cilj javnega razpisa**

Namen javnega razpisa je spodbujanje raziskovalno razvojnih in inovacijskih dejavnosti v podjetjih ali konzorcijih podjetij v okviru inovativnih raziskovalno razvojnih projektov za razvoj novih ali izboljšanih izdelkov, procesov ali storitev na prednostnih področjih Slovenske strategije pametne specializacije (v nadaljevanju: »S4«), zaradi:

- pospeševanja inovacij (med drugim lahko tudi z vključevanjem industrijskega oblikovanja v raziskovalno razvojne in inovacijske dejavnosti podjetij),

- skrajšanja časa od ideje do trga,

- krepitve konkurenčnega položaja podjetij in njihovega pozicioniranja v obstoječih in novih verigah vrednosti,

- povečanja naložb zasebnega sektorja v raziskave in inovacije.

Cilj javnega razpisa z vidika Operativnega programa za izvajanje evropske kohezijske politike je prispevati k specifičnemu cilju »Povečan delež inovacijsko aktivnih podjetij« s sofinanciranjem najmanj 150 inovativnih, raziskovalno razvojnih projektov (v nadaljevanju: »RRI projekti«) podjetij ali konzorcijev podjetij, ki se nanašajo na razvoj novih ali izboljšanih izdelkov, procesov ali storitev z visoko dodano vrednostjo in s tržnim potencialom, kar posledično veča konkurenčnost sodelujočih podjetij.

Navedeni cilj javnega razpisa bomo dosegli s podporo najmanj 150 podjetij z nepovratnimi sredstvi.

Do sofinanciranja so upravičeni le tisti RRI projekti, ki se lahko uvrstijo v fokusna področja in/ali tehnologije po prednostnih področjih uporabe, kot jih opredeljujejo s strani ''Delovne skupine državnih sekretarjev za izvajanje S4'' potrjeni akcijski načrti Strateško razvojno inovacijskih partnerstev. Upoštevajo se fokusna področja in/ali tehnologije tistih akcijskih načrtov, ki so potrjeni ali vsaj delno potrjeni in torej veljavni vsaj en mesec pred dnevom vsakega odpiranja. Sedaj veljavna S4 opredeljuje sledeča prednostna področja uporabe:

1. Pametna mesta in skupnosti
2. Pametne zgradbe in dom z lesno verigo
3. Mreže za prehod v krožno gospodarstvo
4. Trajnostna pridelava hrane
5. Tovarne prihodnosti
6. Zdravje - medicina
7. Mobilnost
8. Razvoj materialov kot končnih produktov
9. Trajnostni turizem

Natančna opredelitev sedaj veljavnih prednostnih področij uporabe je predstavljena v S4, ki je dosegljiva na sledečem spletnem naslovu: <http://www.svrk.gov.si/>.

* 1. **Predmet javnega razpisa**

Predmet javnega razpisa je sofinanciranje izvajanja RRI projektov podjetij ali konzorcijev podjetij, katerih projektni cilj mora biti nov ali izboljšan izdelek, proces ali storitev, razvit do stopnje, da je potrjen v končni obliki ter primeren za uporabo v realnem okolju. Slednje pomeni uporabo izdelka, procesa ali storitve v njihovi končni obliki in v predvidenih pogojih operativne uporabe.

* 1. **Regija izvajanja**

Operacije, ki predstavljajo potrjene projekte, se bodo izvajale na dveh programskih območjih:

- Kohezijska regija vzhodna Slovenija in

- Kohezijska regija zahodna Slovenija.

Prijavitelji (v primeru konzorcijev tudi posamezni konzorcijski partnerji) bodo upravičeni do sredstev tistega programskega območja, kjer bodo izvajali aktivnosti operacije in imeli na dan oddaje vloge na ta javni razpis sedež ali poslovno enoto / podružnico. Sedež poslovne enote / podružnice mora biti vpisan v Poslovni register Slovenije / Sodni register.

Prijavitelji (v primeru konzorcijev tudi posamezni konzorcijski partnerji), ki ob oddaji vloge še nimajo sedeža v Republiki Sloveniji, morajo v vlogi opredeliti, v katerem programskem območju bodo izvajali aktivnosti operacije in ustanovili podružnico.

Prijavitelj (v primeru konzorcijev tudi posamezen konzorcijski partner) ima lahko sedež podjetja oziroma poslovni naslov njegove poslovne enote / podružnice v kateremkoli programskem območju.

Za vsakega od prijaviteljev (v primeru konzorcijev tudi za vsakega konzorcijskega partnerja) mora biti v vlogi na javni razpis nedvoumno opredeljeno, v katerem od programskih območij se bo v celoti izvajala aktivnost.

Sprememba programskega območja po oddaji vloge ni dovoljena in predstavlja upravičen razlog za odpoved pogodbe o sofinanciranju.

V kolikor bi se ugotovilo, da se operacija ni izvedla v določenem programskem območju, ki jo je navedel upravičenec v vlogi, ministrstvo odstopi od pogodbe in zahteva vrnitev že izplačanih sredstev skupaj z zakonskimi zamudnimi obrestmi od dneva prejema sredstev na njegov transakcijski račun do dneva vračila sredstev v državni proračun Republike Slovenije.

Razdelitev slovenskih občin na Kohezijsko regijo vzhodna Slovenija in Kohezijsko regijo zahodna Slovenija je podana v Prilogi 2 Pojasnil javnega razpisa.

* 1. **Ciljne skupine/upravičenci**

Upravičeni prejemniki sredstev javnega razpisa so podjetja, kot so opredeljena v skladu z Zakonom o podpornem okolju za podjetništvo[[1]](#footnote-1) (ZPOP-1, Ur.l. RS, št. [102/07](http://www.uradni-list.si/1/objava.jsp?sop=2007-01-5064), [57/12](http://www.uradni-list.si/1/objava.jsp?sop=2012-01-2409), [82/13](http://www.uradni-list.si/1/objava.jsp?sop=2013-01-3036) in 17/15), s sedežem v Republiki Sloveniji, ne glede na velikost podjetja (ki se ugotavlja v skladu z merili iz priloge I Uredbe 651/2014/EU). Izključeni so javni zavodi skladno z Zakonom o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP).

Upravičeno je tudi podjetje s sedežem v katerikoli drugi državi članici Evropske unije, ki ima najkasneje ob podpisu pogodbe za sofinanciranje poslovni naslov podružnice v Republiki Sloveniji, kar bo dokazoval z vpisom v Sodni register skladno z Zakonom o sodnem registru (Uradni list RS, št. [54/07](http://www.uradni-list.si/1/objava.jsp?sop=2007-01-2889) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2815), [49/09](http://www.uradni-list.si/1/objava.jsp?sop=2009-01-2429), [82/13](http://www.uradni-list.si/1/objava.jsp?sop=2013-01-3035) – ZGD-1H in [17/15](http://www.uradni-list.si/1/objava.jsp?sop=2015-01-0625)). Tak prijavitelj se mora z izjavo, OBRAZEC 5, obvezati, da bo do podpisa pogodbe o sofinanciranju izvedel zahtevan vpis v Sodni register, ter o tem, v katerem programskem območju bo izvajal svojo raziskovalno razvojno dejavnost. V primeru, da prijavitelj do podpisa pogodbe o sofinanciranju vpisa ne izvede, bo ministrstvo odstopilo od podpisa pogodbe.

V primeru izbora vloge konzorcija bodo upravičenci kot prejemniki sredstev državnih pomoči za izvajanje raziskovalno razvojnih aktivnosti vsi partnerji v konzorciju, ki so sklenili in vlogi priložili konzorcijsko pogodbo, s katero so partnerji v konzorciju pooblastili prijavitelja za podpis pogodbe o sofinanciranju in v kateri so med drugim opredeljene pravice in obveznosti posameznih konzorcijskih partnerjev.

* 1. **Pogoji za kandidiranje**

Vloga prijavitelja mora izpolnjevati vse pogoje javnega razpisa. Izpolnjevanje pogojev mora izhajati iz vsebine celotne vloge. Če vloga ne bo izpolnjevala vseh pogojev, se zavrne.

V primeru, da se neizpolnjevanje pogojev ugotovi po izdaji sklepa o izboru, se pogodba o sofinanciranju operacije ne bo podpisala, sklep o izboru pa se odpravi.

V primeru, da se neizpolnjevanje pogojev ugotovi po podpisu pogodbe o sofinanciranju, bo ministrstvo odstopilo od pogodbe o sofinanciranju operacije, pri čemer je upravičenec dolžan vrniti vsa že prejeta sredstva skupaj z zakonskimi zamudnimi obrestmi od dneva prejema sredstev na njegov transakcijski račun do dneva vračila sredstev v državni proračun Republike Slovenije.

Za dokazovanje izpolnjevanja pogojev za kandidiranje prijavitelj in posamezni konzorcijski partner podpiše OBRAZEC 4 v obliki izjave (Izjava prijavitelja / konzorcijskega partnerja o sprejemanju pogojev za kandidiranje), s katerim pod kazensko in materialno pravno odgovornostjo potrdi izpolnjevanje in sprejemanje pogojev za kandidiranje na tem javnem razpisu). OBRAZEC 4 je del razpisne dokumentacije.

Navodila za dokazovanje izpolnjevanja pogojev za kandidiranje so natančneje opredeljena v točki 4. Pojasnil javnega razpisa.

V primeru dvoma glede izpolnjevanja pogojev prijavitelja ali konzorcijskih partnerjev lahko ministrstvo zahteva dodatna pojasnila ali dokazila.

* 1. **Splošni pogoji za kandidiranje za prijavitelje in vse konzorcijske partnerje**

Prijavitelji in konzorcijski partnerji so podjetja, opredeljena v točki 3 tega javnega razpisa, ki izpolnjujejo spodaj navedene pogoje.

1. V kolikor je prijavitelj / konzorcijski partner podjetje s sedežem v katerikoli drugi državi članici Evropske unije in na dan prijave vloge na ta javni razpis še nima ustanovljene podružnice v Republiki Sloveniji, mora najkasneje do sklenitve pogodbe o sofinanciranju ustanoviti podružnico v Republiki Sloveniji, kar bo dokazoval z vpisom v Sodni register.
2. Prijavitelj / konzorcijski partner nima neporavnanih zapadlih finančnih obveznosti do ministrstva in izvajalskih institucij ministrstva (Slovenski podjetniški sklad, Javna agencija Republike Slovenije za spodbujanje podjetništva, internacionalizacije, tujih investicij in tehnologije, Slovenski regionalno razvojni sklad) (v višini 50 evrov ali več na dan oddaje vloge) iz naslova pogodb o sofinanciranju iz javnih sredstev, pri čemer ni pogoj, da bi bile le-te že ugotovljene s pravnomočnim izvršilnim naslovom.
3. Prijavitelj / konzorcijski partner nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 evrov ali več na dan oddaje vloge); šteje se, da prijavitelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje vloge.
4. Med prijaviteljem / konzorcijskim partnerjem in ministrstvom oz. izvajalskimi institucijami (Slovenski podjetniški sklad, Javna agencija Republike Slovenije za spodbujanje podjetništva, internacionalizacije, tujih investicij in tehnologije, Slovenski regionalno razvojni sklad) pri že sklenjenih pogodbah o sofinanciranju niso bile ugotovljene hujše nepravilnosti pri porabi javnih sredstev in izpolnjevanju ključnih pogodbenih obveznosti, zaradi česar je ministrstvo oz. izvajalska institucija odstopila od pogodbe o sofinanciranju, od odstopa od pogodbe pa še ni preteklo 5 let.
5. Prijavitelj / konzorcijski partner ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje vloge ni bil v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 13/14 - uradno prečiščeno besedilo in 10/15 - popr., 27/16, 31/16-odl. US in 63/16 – ZD-C).
6. Prijavitelj / konzorcijski partner ne prejema ali ni v postopku pridobivanja državnih pomoči za reševanje in prestrukturiranje podjetij v težavah po Zakon o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17) in ni podjetje v težavah skladno z 18. točko 2. člena Uredbe 651/2014/EU.
7. Glede prijavitelja / konzorcijskega partnerja ni podana prepoved poslovanja v razmerju do ministrstva v obsegu, kot izhaja iz 35. člena Zakona o integriteti in preprečevanju korupcije (Ur. list RS, št. 69/11 – uradno prečiščeno besedilo).
8. Prijavitelj / konzorcijski partner v skladu z Uredbo 651/2014/EU ne sme imeti registrirane glavne dejavnosti in tudi vsebina sofinanciranega RRI projekta se ne sme nanašati na sledeče izključene sektorje:

- sektor predelave in trženja kmetijskih proizvodov, kadar je:

a) znesek pomoči določen na podlagi cene oziroma količine takih proizvodov, ki so kupljeni od primarnih proizvajalcev ali jih je na trg dalo zadevno podjetje ali

b) je pomoč pogojena s tem, da se delno ali v celoti prenese na primarne proizvajalce;

- sektor premogovništva za lažje zaprtje nekonkurenčnih premogovnikov, kakor jo zajema Sklep Sveta št. 2010/787/EU z dne 10. decembra 2010 (UL. L. 336, 21. 12. 2010, str. 24).

1. Prijavitelj / konzorcijski partner ni v postopku vračanja neupravičeno prejete državne pomoči, na osnovi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti.
2. Prijavitelj / konzorcijski partner za iste upravičene stroške in aktivnosti, ki so predmet sofinanciranja v tem javnem razpisu, ni pridobil sredstev iz drugih javnih virov (sredstev evropskega, državnega ali lokalnega proračuna), vključno z de minimis pomočjo (prepoved dvojnega sofinanciranja).
   1. **Posebni pogoji za kandidiranje za prijavitelje in vse konzorcijske partnerje**
3. Podjetje prijavitelja / konzorcijskega partnerja mora biti ustanovljeno vsaj 2 leti pred datumom oddaje vloge glede na posamezno odpiranje vlog javnega razpisa (upošteva se datum vpisa v sodni oziroma drug ustrezen register). Pogoj velja tako za sedež domačega kot tudi tujega podjetja, ne velja pa v primeru podružnice tujega podjetja.
4. Prijavitelj / konzorcijski partner mora imeti delež kapitala v virih sredstev podjetja v enem od zadnjih dveh koledarskih let glede na datum oddaje vloge za posamezno odpiranje nad 30 %.
5. V primeru prijave konzorcija velja za največ enega konzorcijskega partnerja, ki ni prijavitelj, da je lahko ustanovljen vsaj eno leto pred datumom oddaje vloge glede na posamezno odpiranje vlog javnega razpisa (upošteva se datum vpisa v sodni oziroma drug ustrezen register) ter da zanj ne velja pogoj, da je delež kapitala v virih sredstev podjetja v enem od zadnjih dveh koledarskih let glede na datum oddaje vloge za posamezno odpiranje nad 30 %.
6. Prijavitelj / konzorcijski partner mora na zadnji dan predhodnega koledarskega leta glede na datum oddaje vlog za posamezno odpiranje zaposlovati najmanj 3 osebe, pri čemer k vlogi priloži potrdilo Zavoda za zdravstveno zavarovanje Slovenije o številu zaposlenih v podjetju na navedeni dan, ali za podjetje, ki za navedeno obdobje še ni bilo registrirano v Republiki Sloveniji, drugo ustrezno potrdilo.
7. Višina čistih prihodkov od prodaje prijavitelja / vseh konzorcijskih partnerjev skupaj v predhodnem koledarskem letu glede na datum oddaje vloge za posamezno odpiranje mora biti vsaj enaka vrednosti upravičenih stroškov prijavljenega RRI projekta.
8. Prijavitelj / konzorcijski partner se lahko na javni razpis v okviru posameznega odpiranja prijavi največ enkrat kot prijavitelj in enkrat kot konzorcijski partner.
   1. **Posebni pogoj za konzorcije**

Na javnem razpisu lahko sodeluje **konzorcij največ treh podjetij**, ki izpolnjujejo pogoje za kandidiranje in so za ureditev medsebojnih obveznosti in razmerij sklenili konzorcijsko pogodbo za izvedbo RRI projekta. Iz konzorcijske pogodbe, ki je obvezna priloga vloge in katere vzorec se nahaja v OBRAZCU 6, mora biti razvidno, da so kot partnerji dosegli dogovor o izvedbi skupnega RRI projekta ter določili prijavitelja in ga pooblastili, da v imenu konzorcija predloži skupno vlogo na javni razpis in da v primeru uspešne kandidature na javnem razpisu zastopa konzorcij v odnosu do ministrstva in z ministrstvom sklene pogodbo o sofinanciranju.

Podjetja, ki so skladno z določili 3. člena Priloge I Uredbe 651/2014/EU povezana podjetja, v primeru tega javnega razpisa štejejo kot eno samo podjetje. Glede na to lahko v konzorciju nastopa le eno od njih.

Ne glede na to, da je v primeru konzorcijev le izbrani prijavitelj podpisnik pogodbe z ministrstvom, je odgovornost konzorcijskih partnerjev kot upravičencev do državne pomoči v razmerju do ministrstva solidarna.

* 1. **Pogoji za RRI projekt**

Prijavljeni RRI projekt mora izpolnjevati naslednje pogoje:

1. RRI projekt mora biti skladen z namenom, ciljem in s predmetom javnega razpisa, skladno s točko 2 tega javnega razpisa, ter s cilji »Operativnega programa za izvajanje evropske kohezijske politike v obdobju 2014-2020«.
2. RRI projekt mora biti uvrščen v vsaj eno fokusno področje in/ali tehnologijo znotraj izbranega prednostnega področja uporabe veljavne S4, za katerega je potrjen ali vsaj delno potrjen akcijski načrt Strateško razvojno inovacijskega partnerstva.
3. RRI projekt se ne sme pričeti izvajati pred izdajo sklepa o izboru s strani ministrstva.
4. Čas trajanja izvedbe RRI projekta ne sme biti daljši od 24 mesecev.
5. Načrtovana višina sofinanciranja upravičenih stroškov posameznega RRI projekta mora znašati vsaj 100.000,00 EUR ter največ 500.000,00 EUR.
6. Iz predložene finančne konstrukcije v okviru prijavljenega RRI projekta mora biti razvidno, da so v celoti zagotovljena sredstva za zaprtje finančne konstrukcije. Pri tem morajo biti v sklopu lastnih sredstev izkazana tudi morebitna premostitvena sredstva za del pričakovanih sredstev iz naslova tega javnega razpisa.
7. RRI projekt mora izkazovati spodbujevalni učinek in nujnost pomoči v skladu s 6. členom Uredbe 651/2014/EU.
8. Pri RRI projektu mora biti upoštevano pravilo kumulacije državnih pomoči - skupna višina državne pomoči za RRI projekt v zvezi z istimi upravičenimi stroški ne bo presegla največje intenzivnosti pomoči ali zneska državne pomoči, kot to določa shema državne pomoči, veljavna za ta javni razpis.
9. Prijavitelji in vsi konzorcijski partnerji morajo voditi posebno, ločeno knjigovodsko evidenco za stroške zunanjih storitev in neopredmetenih sredstev ter za prejeta sredstva, ki se nanašajo na RRI projekt, pod številko, ki jo bodo navedli v OBRAZCU 4 vloge na javni razpis.
10. Projektni cilj RRI projekta mora biti nov ali izboljšan izdelek, proces ali storitev, ki ga namerava prijavitelj dati na trg v 24 mesecih po zaključku RRI projekta.
    1. **Merila za ocenjevanje vlog in postopek izbora**

Postopek javnega razpisa bo vodila strokovna komisija za izvedbo postopka javnega razpisa, v kateri bodo lahko kot ocenjevalci sodelovali zunanji strokovnjaki, ki bodo, glede na domače in mednarodne reference, izbrani za posamezno prednostno področje uporabe S4. Strokovno komisijo s sklepom imenuje minister za gospodarski razvoj in tehnologijo ali od njega pooblaščena oseba.

* 1. **Merila za ocenjevanje vlog**

Za vse pravočasne, pravilno označene in popolne vloge strokovna komisija najprej ugotovi, ali vloga izpolnjuje vse pogoje javnega razpisa. Če ugotovi, da vloga ne izpolnjuje vseh pogojev javnega razpisa, se nadaljnjega ocenjevanja po merilih ne izvede, vloga pa se zavrne. Vse ostale vloge pa strokovna komisija oceni na podlagi naslednjih meril:

|  |  |  |  |  |
| --- | --- | --- | --- | --- |
| **MERILO** | **OPIS** | **Št. možnih točk** | **Utež** | **KONČNA OCENA (št. možnih točk z utežjo)** |
| **MERILO 1** | **USTREZNOST RRI PROJEKTA**  Kvaliteta umestitve v fokusna področja in/ali tehnologije v okviru izbranega prednostnega področja uporabe, kot jih opredeljuje potrjen ali vsaj delno potrjen akcijski načrt Strateško razvojno inovacijskega partnerstva; prispevek k ciljem S4; izvedljivost, celovitost | 30 | 15% | 4,5 |
| **MERILO 2** | **ODLIČNOST RRI PROJEKTA**  Utemeljenost v mednarodnem primerljivem znanju in kompetencah v celotnem procesu razvoja znanja, stopnja inovativnosti in tržni potencial | 30 | 35% | 10,5 |
| **MERILO 3** | **VPLIVI IN UČINKI RRI PROJEKTA**  Prispevek k družbeni spremembi in k dvigu družbene ozaveščenosti ter vzdržnost in trajnost projekta | 30 | 20% | 6 |
| **MERILO 4** | **USPOSOBLJENOST PRIJAVITELJA IN KONZORCIJSKIH PARTNERJEV**  Povezovanje znanja, kompetenc in tehnologije ter interdisciplinarnost konzorcijskih partnerjev | 30 | 15% | 4,5 |
| **MERILO 5** | **NAČRTOVANJE RRI PROJEKTA**  Kakovost predloga, ki bo zagotavljal stroškovno/ekonomsko učinkovitost in racionalnost | 30 | 15% | 4,5 |
| **SKUPAJ** | | **150** |  | **30** |
| **DODATNO MERILO 6** | **LOKACIJA RRI PROJEKTA**  Sedež oziroma poslovni naslov poslovne enote ali podružnice prijavitelja ali vsaj enega izmed partnerjev v primeru konzorcija, kjer bodo izvajali aktivnosti RRI projekta, je na enem izmed obmejno problemskih območji ali na enem izmed problemskih območji z visoko stopnjo brezposelnosti ali na območju Triglavskega narodnega parka |  |  | 2 |
| **SKUPAJ** | | **150** |  | **32** |

Skupna končna ocena (št. možnih točk z utežjo), vključno z dodatnim merilom 6, je za prijavitelje in partnerje v primeru konzorcija 32, za samostojne prijavitelje 30,5.

Način ocenjevanja vlog, način uporabe in pomen posameznih meril za ocenjevanje vlog so natančneje opredeljeni v točki 5. Pojasnil javnega razpisa.

* 1. **Postopek izbora**

Prag števila točk, nad katerim bo odobreno sofinanciranje, je 18 točk (točke z utežjo), v kar pa ni vključena ocena dodatnega merila 6. V nobenem primeru vloga prijavitelja, ki je brez upoštevanja dodatnega merila 6 pridobila manj kot 18 točk, ne more pridobiti sofinanciranja.

Dodatno merilo št. 6, ki se navezuje na sedež oziroma poslovni naslov poslovne enote ali podružnice prijavitelja ali vsaj enega izmed partnerjev v primeru konzorcija, kjer bodo izvajali aktivnosti RRI projekta, je na enem izmed obmejno problemskih območjih skladno z Uredbo o določitvi obmejnih problemskih območij (Ur. l. RS, št. 22/11, 97/12 in 24/15) ali na enem izmed problemskih območij z visoko brezposelnostjo skladno z Zakonom o razvojni podpori Pomurski regiji v obdobju 2010–2017 (Uradni list RS, št. 87/09 in [82/15](http://www.uradni-list.si/1/objava.jsp?sop=2015-01-3256)) ali s Sklepom o dodatnih začasnih ukrepih razvojne podpore za problemska območja z visoko brezposelnostjo (Ur. l. RS, št. [36/16](http://www.uradni-list.si/1/objava.jsp?sop=2016-01-1590) in [64/16](http://www.uradni-list.si/1/objava.jsp?sop=2016-01-2796)) ali na območju Triglavskega narodnega parka skladno z Zakonom o Triglavskem narodnem parku (Uradni list RS, št. 52/10 in 46/14 – ZON-C), se pri skupnem številu točk upošteva samo v primeru, da vloga prijavitelja že pred oceno tega merila dosega ali presega prag števila točk, nad katerim bo odobreno sofinanciranje, tj. 18 točk ali več, in se ocena tega merila prišteje prej pridobljenim točkam. Navedba občin po problemskih območjih se nahaja v točki 5.5. Pojasnil javnega razpisa (opomba 4 in 5).

Strokovna komisija med pozitivno ocenjenimi vlogami za sofinanciranje predlaga vloge po vrstnem redu števila dobljenih točk od najbolje do najslabše ocenjene vloge in glede na prednostna področja uporabe S4 na naslednji način:

* samo za prvo in drugo odpiranje velja, da v postopku izbora med pozitivno ocenjenimi vlogami strokovna komisija najprej izbere za sofinanciranje po eno vlogo iz vsakega od 9-ih prednostnih področij, določenih v točki 2.1., in sicer vlogo, ki je za posamezno prednostno področje dosegla najvišjo končno oceno med vlogami, ki so dosegle ali presegle prag 18 točk,
* po izvedenem postopku iz predhodne alineje bo strokovna komisija do višine preostanka razpoložljivih sredstev izmed preostalih vlog izbrala za sofinanciranje vloge, ki so dosegle najvišje število točk ne glede na prednostno področje prijave. Ko so sredstva v posameznem programskem območju že razporejena, se izbere RRI projekt z najvišjim doseženim številom točk v programskem območju, kjer so sredstva še na voljo,
* za tretje odpiranje velja, da bo strokovna komisija izbrala za sofinanciranje vloge, ki so dosegle najvišje število točk ne glede na prednostno področje prijave. Ko so sredstva v posameznem programskem območju že razporejena, se izbere RRI projekt z najvišjim doseženim številom točk v programskem območju, kjer so sredstva še na voljo,
* v primeru konzorcijev bodo sofinancirane le tiste vloge na javni razpis, katerih vsi konzorcijski partnerji bi se uvrstili v sofinanciranje, glede na prednostna področja uporabe v S4 in razpoložljiva sredstva za Kohezijsko regijo vzhodna Slovenija ali Kohezijsko regijo zahodna Slovenija po tem javnem razpisu.

V primeru, da bo več RRI projektov z enakim številom točk, katerih sofinanciranje bo presegalo razpoložljiva sredstva po posameznem programskem območju, bodo imele prednost vloge, bolje ocenjene pri merilu 2 »Odličnost RRI projekta«. V primeru, da bo še vedno več RRI projektov z enakim številom točk, bodo imele prednost vloge, bolje ocenjene pri merilu 3 »Vplivi in učinki RRI projekta«. V primeru, da bo še vedno več RRI projektov z enakim številom točk, bodo imele prednost vloge, bolje ocenjene pri merilu 1 «Ustreznost RRI projekta« in v primeru, da bo še vedno več RRI projektov z enakim številom točk, bodo imele prednost vloge, bolje ocenjene pri merilu 4 »Usposobljenost prijavitelja in konzorcijskih partnerjev« .

Del razpisanih sredstev posameznega odpiranja tega javnega razpisa lahko ostane nerazporejen, v kolikor preostanek sredstev ne zadošča za pokritje celotnega planiranega sofinanciranja, opredeljenega v finančni konstrukciji vloge, ki bi bila naslednja upravičena do sofinanciranja oziroma zaradi premajhnega števila ustreznih vlog. Nerazporejena sredstva 1. in/ali 2. odpiranja se prenesejo v naslednje odpiranje.

Višino neporabljenih sredstev, ki se prenese v naslednje odpiranje, bo ministrstvo objavilo na spletni strani, kjer je objavljena tudi razpisna dokumentacija. V primeru, da ne pride do porabe vseh sredstev za sofinanciranje po zadnjem odpiranju, ostane ta del sredstev nerazdeljen.

V primeru, da posamezni prijavitelj odstopi od podpisa pogodbe o sofinanciranju, se sproščena sredstva lahko dodelijo pozitivno ocenjeni vlogi, ki je naslednja v vrsti za sofinanciranje glede na višino prejetih točk.

* 1. **Okvirna višina sredstev, ki so na razpolago**

Okvirna skupna višina sredstev, ki so na razpolago za izvedbo predmetnega javnega razpisa, je do **74.200.000,00** EUR.

|  |  |  |  |
| --- | --- | --- | --- |
| **Proračunska postavka** | **Programsko območje** | **%** | **Okvirna višina razpisanih sredstev** |
| 160254 PN 1.2 – Naložbe podjetij v raziskave, razvoj in inovacije-Z-14-20-EU | zahod | 80 | 23.251.905,60 |
| 160256 PN 1.2 – Naložbe podjetij v raziskave, razvoj in inovacije-Z-14-20-slovenska udeležba | zahod | 20 | 5.812.976,40 |
| **Skupaj** |  | **100** | **29.064.882,00** |

|  |  |  |  |
| --- | --- | --- | --- |
| **Proračunska postavka** | **Programsko območje** | **%** | **Okvirna višina razpisanih sredstev** |
| 160253 PN 1.2 – Naložbe podjetij v raziskave, razvoj in inovacije-V-14-20-EU | vzhod | 80 | 36.108.094,40 |
| 160255 PN 1.2 – Naložbe podjetij v raziskave, razvoj in inovacije-V-14-20-slovenska udeležba | vzhod | 20 | 9.027.023,60 |
| **Skupaj** |  | **100** | **45.135.118,00** |

**Obdobje razpoložljivosti sredstev za javni razpis obsega proračunska leta 2018, 2019, 2020, 2021 in 2022, oziroma traja do porabe sredstev.**

Sredstva niso prenosljiva med programskima območjema. Vsa sredstva so namenska sredstva EU in sicer namenska sredstva Evropskega sklada za regionalni razvoj.

V okviru javnega razpisa so predvidena tri odpiranja:

1. Okvirna vrednost razpisanih sredstev 1. odpiranja v letu 2017 za koriščenje sredstev v proračunskih letih 2018, 2019 in 2020 je 30.000.000,00 EUR.

|  |  |  |  |
| --- | --- | --- | --- |
| **Proračunska postavka** | **Programsko območje** | **%** | **Okvirna višina razpisanih sredstev** |
| 160254 PN 1.2 – Naložbe podjetij v raziskave, razvoj in inovacije-Z-14-20-EU | zahod | 80 | 9.401.040,00 |
| 160256 PN 1.2 – Naložbe podjetij v raziskave, razvoj in inovacije-Z-14-20-slovenska udeležba | zahod | 20 | 2.350.260,00 |
| **Skupaj** |  | **100** | **11.751.300,00** |

|  |  |  |  |
| --- | --- | --- | --- |
| **Proračunska postavka** | **Programsko območje** | **%** | **Okvirna višina razpisanih sredstev** |
| 160253 PN 1.2 – Naložbe podjetij v raziskave, razvoj in inovacije-V-14-20-EU | vzhod | 80 | 14.598.960,00 |
| 160255 PN 1.2 – Naložbe podjetij v raziskave, razvoj in inovacije-V-14-20-slovenska udeležba | vzhod | 20 | 3.649.740,00 |
| **Skupaj** |  | **100** | **18.248.700,00** |

1. Okvirna vrednost razpisanih sredstev 2. odpiranja v letu 2018 za koriščenje sredstev v proračunskih letih 2019, 2020 in 2021 je 30.000.000,00 EUR.

|  |  |  |  |
| --- | --- | --- | --- |
| **Proračunska postavka** | **Programsko območje** | **%** | **Okvirna višina razpisanih sredstev** |
| 160254 PN 1.2 – Naložbe podjetij v raziskave, razvoj in inovacije-Z-14-20-EU | zahod | 80 | 9.401.040,00 |
| 160256 PN 1.2 – Naložbe podjetij v raziskave, razvoj in inovacije-Z-14-20-slovenska udeležba | zahod | 20 | 2.350.260,00 |
| **Skupaj** |  | **100** | **11.751.300,00** |

|  |  |  |  |
| --- | --- | --- | --- |
| **Proračunska postavka** | **Programsko območje** | **%** | **Okvirna višina razpisanih sredstev** |
| 160253 PN 1.2 – Naložbe podjetij v raziskave, razvoj in inovacije-V-14-20-EU | vzhod | 80 | 14.598.960,00 |
| 160255 PN 1.2 – Naložbe podjetij v raziskave, razvoj in inovacije-V-14-20-slovenska udeležba | vzhod | 20 | 3.649.740,00 |
| **Skupaj** |  | **100** | **18.248.700,00** |

1. Okvirna vrednost razpisanih sredstev 3. odpiranja v letu 2019 za koriščenje sredstev v proračunskih letih 2020, 2021 in 2022 je 14.200.000,00 EUR.

|  |  |  |  |
| --- | --- | --- | --- |
| **Proračunska postavka** | **Programsko območje** | **%** | **Okvirna višina razpisanih sredstev** |
| 160254 PN 1.2 – Naložbe podjetij v raziskave, razvoj in inovacije-Z-14-20-EU | zahod | 80 | 4.449.825,60 |
| 160256 PN 1.2 – Naložbe podjetij v raziskave, razvoj in inovacije-Z-14-20-slovenska udeležba | zahod | 20 | 1.112.456,40 |
| **Skupaj** |  | **100** | **5.562.282,00** |

|  |  |  |  |
| --- | --- | --- | --- |
| **Proračunska postavka** | **Programsko območje** | **%** | **Okvirna višina razpisanih sredstev** |
| 160253 PN 1.2 – Naložbe podjetij v raziskave, razvoj in inovacije-V-14-20-EU | vzhod | 80 | 6.910.174,40 |
| 160255 PN 1.2 – Naložbe podjetij v raziskave, razvoj in inovacije-V-14-20-slovenska udeležba | vzhod | 20 | 1.727.543,60 |
| **Skupaj** |  | **100** | **8.637.718,00** |

V primeru, da se spremeni skupna višina razpisanih sredstev tega javnega razpisa, se to objavi v Uradnem listu Republike Slovenije do izdaje sklepov o izboru za posamezno odpiranje.

V primeru, da se spremeni višina razpisanih sredstev za 1. in/ali 2. odpiranje brez spremembe skupne višine razpisanih sredstev tega javnega razpisa, se to objavi na spletni strani ministrstva, kjer je objavljena celotna razpisna dokumentacija.

Dinamika sofinanciranja operacije bo določena s pogodbo o sofinanciranju med ministrstvom in izbranim prijaviteljem kot upravičencem, v odvisnosti od finančnega načrta izvajanja operacije in od razpoložljivosti proračunskih sredstev.

Izplačila ministrstva so odvisna od razpoložljivosti proračunskih sredstev in programa ministrstva za ta namen. V kolikor bi bile ukinjene ali zmanjšane pravice porabe na proračunskih postavkah, lahko ministrstvo razveljavi javni razpis in izdane sklepe o izboru, ali skladno s pogodbo o sofinanciranju določi novo pogodbeno vrednost ali dinamiko izplačil. V kolikor se izbrani prijavitelj ne strinja s predlogom ministrstva, se šteje, da odstopa od vloge oziroma od pogodbe o sofinanciranju.

Ministrstvo si pridružuje pravico, da lahko javni razpis kadarkoli do izdaje sklepov o (ne)izboru razveljavi, kar bo objavljeno v Uradnem listu Republike Slovenije.

* 1. **Razmerje med sredstvi na postavkah namenskih sredstev EU za kohezijsko politiko in na postavkah slovenske udeležbe za sofinanciranje kohezijske politike**

Razmerje med sredstvi na postavkah namenskih sredstev EU za kohezijsko politiko in na postavkah slovenske udeležbe za sofinanciranje operacij je za programsko območje Kohezijska regija zahodna Slovenija 80 % : 20 % in za programsko območje Kohezijska regija vzhodna Slovenija: 80 % : 20 %.

* 1. **Obdobje, v katerem morajo biti porabljena dodeljena sredstva**

Obdobje **upravičenosti stroškov** na javnem razpisu se prične z izdajo sklepa o izboru s strani ministrstva in traja 24 mesecev od datuma izdaje sklepa o izboru.

Obdobje **upravičenosti izdatkov** je od datuma izdaje sklepa o izboru s strani ministrstva do izstavitve zadnjega zahtevka za izplačilo, ko je tudi skrajni datum za zaključek operacije.

V primeru tujih podjetij velja, da se obdobje upravičenosti stroškov in izdatkov prične z izdajo sklepa o izboru s strani ministrstva vendar po vpisu podružnice v Sodni register, kar bo dokazilo, da so upravičeni stroški nastali v določenem programskem območju.

Obdobje za upravičenost javnih izdatkov je od datuma, ko ministrstvo izda sklep o izboru, do 31.12.2023.

* 1. **Shema in skladnost s pravili državnih pomoči**

Izvajanje javnega razpisa bo potekalo skladno s shemo državne pomoči »Program izvajanja finančnih spodbud MGRT-RRI« (št. priglasitve: BE01-2399245-2015/II, datum potrditve sheme: 5.5.2016 (redakcijski popravek 4.11.2016); trajanje sheme: 31.12.2020) (*v nadaljevanju*: shema državne pomoči RRI).

Pomoč ni dovoljena v primerih, kadar je dodelitev pomoči pogojena z obveznostjo, da upravičenec uporabi doma proizvedeno blago ali storitve ali kadar je odvisna od uporabe domačih proizvodov v breme uvoženih proizvodov.

Prav tako pomoč ni dovoljena v primerih, ko bi se upravičencem omejevala možnost izkoriščanja rezultatov raziskav, razvoja in inovacij v drugih državah članicah.

Pomoč ni dovoljena za aktivnosti, povezane z izvozom, ko je pomoč neposredno vezana na izvožene količine, vzpostavitev in delovanje distribucijskega omrežja ali na druge tekoče izdatke, povezane z izvozno aktivnostjo.

Pomoč za kritje stroškov študij ali svetovalnih storitev, potrebnih za uvajanje novega ali obstoječega proizvoda na novem trgu v drugi državi članici ali tretji državi, se ne šteje za pomoč dejavnostim, povezanim z izvozom.

Pomoč se ne sme združevati s pomočjo dodeljeno po pravilu de minimis glede na iste upravičene stroške, če bi bile s tem presežene dovoljene meje intenzivnosti državnih pomoči.

* 1. **Upravičeni stroški, način financiranja in intenzivnost pomoči**
  2. **Upravičeni stroški**

Financiranje po tem javnem razpisu bo potekalo skladno s pravili evropske kohezijske politike, shemo državnih pomoči RRI, veljavnimi Navodili organa upravljanja o upravičenih stroških za sredstva evropske kohezijske politike za programsko obdobje 2014-2020 (<http://eu-skladi.si/sl/ekp/navodila>) in Smernicami o poenostavljenih možnostih obračunavanja stroškov (<http://www.eu-skladi.si/sl/dokumenti/navodila/smernice-o-poenostavljenih-moznostih-obracunavanja-stroskov.pdf>).

|  |  |
| --- | --- |
|  | **Raziskovalno razvojne aktivnosti v okviru industrijskih raziskav in/ali eksperimentalnega razvoja** |
| **Upravičeni stroški** | * **Stroški plač in povračil v zvezi z delom:** stroški osebja (raziskovalci, strokovni in tehnični sodelavci) v obsegu zaposlitve na raziskovalno razvojnih aktivnostih, ki se izvajajo neposredno v okviru RRI projekta. * **Stroški storitev zunanjih izvajalcev**: stroški pogodbenih raziskav, ki so bile kupljene od zunanjih izvajalcev po običajnih tržnih pogojih ter stroški svetovalnih in drugih ustreznih storitev, uporabljenih izključno za RRI projekt.   - **Investicije v neopredmetena sredstva**: stroški znanja in patentov, ki so bili kupljeni ali je bilo zanje pridobljeno licenčno dovoljenje od zunanjih virov po običajnih tržnih pogojih, uporabljenih izključno za RRI projekt.  **Skupna vrednost upravičenih stroškov storitev zunanjih izvajalcev in investicij v neopredmetena sredstva ne sme presegati 30 % vrednosti celotnih upravičenih stroškov RRI projekta.**   * **Posredni stroški** v okvirudodatnih režijskih stroškov in drugih stroškov poslovanja, vključno s stroški materiala, zalog in podobnih izdelkov, ki so nastali kot posledica izvajanja RRI projekta. Uveljavljajo se v obliki pavšalnega financiranja s pavšalno stopnjo v višini do 15 % upravičenih neposrednih stroškov plač in povračil v zvezi z delom za osebje, ki dela na RRI projektu. |

Za sofinanciranje je izključena proizvodnja predhodno že razvitih izdelkov ter uvajanje že razvitih procesov in storitev.

Davek na dodano vrednost ni upravičeni strošek.

Stroški in njihovo dokazovanje so podrobneje opredeljeni v točki 6.5 in 6.6 Pojasnil javnega razpisa.

* 1. **Način financiranja upravičenih stroškov**

Za uveljavljanje upravičenih stroškov se uporabljajo poenostavljene in klasične oblike obračunavanja upravičenih stroškov. Med poenostavljene oblike sodijo:

* standardna lestvica stroška na enoto in
* pavšalno financiranje.

Med klasične oblike obračunavanja sodi dejansko dokazovanje upravičenih stroškov.

* + 1. **Standardna lestvica stroška na enoto**

Za **stroške plač in povračil v zvezi z delom za osebje, ki dela na RRI projektu**, se za uveljavljanje upravičenih stroškov uporablja Standardna lestvica stroška na enoto.

Standardna lestvica stroška na enoto za **stroške plač in povračil v zvezi z delom za osebje, ki dela na RRI projektu**, skladno z usmeritvami v Smernicah o poenostavljenih možnostih obračunavanja stroškov za evropske strukturne in investicijske sklade (skladi ESI), predstavlja strošek dela na ravni ure. Strošek dela je določen na podlagi Uredbe o normativih in standardih za določanje sredstev za izvajanje raziskovalne dejavnosti, financirane iz Proračuna Republike Slovenije (Uradni list RS, št. 103/11, 56/12, 15/14 in 103/15), in veljavnih cen ekvivalenta polne zaposlitve za leto 2017, izračunanih s strani Javne agencije za raziskovalno dejavnost Republike Slovenije (ARRS).

Metodologija izračuna standardne lestvice stroška na enoto za stroške dela za osebje na operaciji je predstavljena v prilogi 1 Pojasnil javnega razpisa.

Skladno z metodologijo izračuna standardne lestvice stroška na enoto za stroške dela za osebje, ki dela na RRI projektu, je vrednost enote:

|  |  |
| --- | --- |
| Enota | Standardna lestvica stroška na enoto v EUR |
| Strošek dela raziskovalcev na uro opravljenega dela na RRI projektu | 21,00 EUR |
| Strošek dela strokovnih in tehničnih sodelavcev na uro opravljenega dela na RRI projektu | 14,00 EUR |

**Navedeni vrednosti veljata za celotno obdobje trajanja RRI projektov v okviru vseh treh odpiranj.**

* + 1. **Pavšalno financiranje za posredne stroške, vezane na RRI projekt**

Posredni stroški, ki so nastali kot posledica izvajanja RRI projekta pri upravičencu, se uveljavljajo v obliki pavšalnega financiranja s pavšalno stopnjo v višini do 15% upravičenih neposrednih stroškov plač in povračil v zvezi z delom za osebje, ki dela na RRI projektu.

* + 1. **Dejansko dokazovanje upravičenih stroškov**

Za stroške storitev zunanjih izvajalcev in stroške investicij v neopredmetena sredstva, uporabljenih izključno za RRI projekt, se za uveljavljanje upravičenih stroškov uporablja dokazila dejansko nastalih in plačanih upravičenih stroškov, ki so nastali in bili plačani v obdobju upravičenosti, skladno z navodili Organa upravljanja.

Zunanji izvajalec ne sme biti 25 % ali več lastniško povezan z upravičencem. V primeru konzorcija, partner v konzorciju ne more nastopati kot zunanji izvajalec drugim partnerjem istega konzorcija.

Neopredmetena sredstva ne smejo biti kupljene od oseb, ki so 25% ali več lastniško povezane z upravičencem, ter od partnerjev v primeru konzorcija.

* 1. **Intenzivnost pomoči**

Intenzivnosti pomoči (ne glede na vrsto raziskav – industrijske raziskave ali eksperimentalni razvoj):

* velika podjetja: do 25 %
* srednje velika podjetja: do 35 %
* mikro in mala podjetja: do 45 %

Načrtovana višina sofinanciranja upravičenih stroškov posameznega RRI projekta mora znašati vsaj 100.000,00 EUR in največ 500.000,00 EUR.

Velikost podjetja (in posredno s tem intenzivnost pomoči) se določi v skladu s Prilogo I Uredbe 651/2014/EU Pojasnila glede določanja velikosti podjetja se nahajajo v točki 6.4 Pojasnil javnega razpisa.

* 1. **Roki in način prijave na javni razpis**

Navodila za izdelavo popolne vloge so navedena v točki 10. Pojasnil javnega razpisa.

Vloge je potrebno vložiti na naslov: Ministrstvo za gospodarski razvoj in tehnologijo, Kotnikova ulica 5, 1000 Ljubljana.

Kot pravočasne bodo upoštevane vloge, ki bodo prispele v vložišče na dan roka za oddajo za posamezno odpiranje oziroma bodo do vključno tega dne oddane priporočeno po pošti. Vloge se lahko oddajo tudi osebno, v glavni pisarni ministrstva, vsak delovni dan v poslovnem času ministrstva, od ponedeljka do četrtka od 9:00 do 15:30 in v petek od 9:00 do 14:30.

Roki za oddajo vlog za posamezna odpiranja so naslednji:

- oddaja vlog za 1. odpiranje: 26. 09. 2017  
- oddaja vlog za 2. odpiranje: 11. 05. 2018  
- oddaja vlog za 3. odpiranje: 24. 09. 2019

Vlogo na javni razpis mora oddati **prijavitelj RRI projekta**. Prijavitelj RRI projekta lahko nastopa samostojno ali pa vlogo odda v imenu konzorcija partnerjev.

Vloga na javni razpis mora biti oddana v skladu z navodili v pojasnilih javnega razpisa in sicer v zaprti ovojnici, ki je opremljena z navedbo **»NE ODPIRAJ – prijava na JAVNI RAZPIS ZA »SPODBUDE ZA raziskovalno razvojne PROJEKTE 2«** in z **nazivom in naslovom prijavitelja**. Prijavitelji lahko v ta namen uporabijo OBRAZEC 7, ki ga prilepijo na ovojnico.

V primeru, da bo na ministrstvu vzpostavljen sistem elektronske oddaje vlog do posameznega roka za oddajo vlog, bodo informacije glede elektronske oddaje objavljene na spletnem naslovu <http://www.mgrt.gov.si/>.

* 1. **Odpiranje in dopolnjevanje vlog za dodelitev sredstev**

Zaradi pričakovanega velikega števila vlog odpiranje vlog ne bo javno in bo izvedeno v prostorih ministrstva najkasneje v osmih (8) delovnih dneh po datumu za oddajo vlog za posamezno odpiranje.

Na odpiranju bo komisija preverila pravočasnost, pravilno označenost in popolnost prispelih vlog.

Neustrezno označene ter nepravočasno prispele vloge se ne bodo obravnavale, s sklepom bodo zavržene in vrnjene prijavitelju.

Strokovna komisija bo v roku osem (8) dni od odpiranja vlog pisno pozvala k dopolnitvi tiste prijavitelje, katerih vloge niso popolne. Prijavitelj v dopolnitvi ne sme spreminjati višine zaprošenih sredstev, tistega dela vloge, ki se veže na tehnične specifikacije predmeta vloge ali tistih elementov vloge, ki vplivajo ali bi lahko vplivali na drugačno razvrstitev njegove vloge glede na preostale vloge, ki jih je ministrstvo prejelo v postopku dodelitve sredstev. Rok za dopolnitev vlog ne sme biti daljši od osmih (8) dni. Nepopolne vloge, ki jih prijavitelji ne bodo dopolnili v skladu s pozivom za dopolnitev, bodo s sklepom zavržene.

Dopolnjevanje vloge je podrobneje navedeno v točki 10.2 Pojasnil javnega razpisa.

* 1. **Rok, v katerem bodo prijavitelji obveščeni o izidu javnega razpisa**

Prijavitelji bodo o izidu javnega razpisa predvidoma obveščeni v roku devetdesetih (90) dni od datuma odpiranja vlog.

Prijavitelji bodo na podlagi sklepa o izboru pozvani k podpisu pogodbe. Če se prijavitelj v roku osmih (8) dni od prejema poziva na podpis pogodbe na poziv ne odzove, se šteje, da je umaknil vlogo za pridobitev sredstev.

Prijavitelji, ki menijo, da jim razpisana sredstva neupravičeno niso bila dodeljena, lahko v tridesetih (30) dneh od prejema sklepa ministrstva o (ne)izboru sprožijo upravni spor z vložitvijo tožbe na Upravno sodišče Republike Slovenije. Predmet tožbe ne morejo biti postavljena merila za ocenjevanje vlog. Vložena tožba ne zadrži podpisa pogodb z izbranimi upravičenci.

Rezultati predmetnega javnega razpisa so informacije javnega značaja in bodo objavljeni na spletni strani ministrstva in na spletni strani [www.eu-skladi.si](http://www.eu-skladi.si).

* 1. **Zahteve glede informiranja in obveščanja javnosti, ki jim morajo zadostiti upravičenci v skladu s 115. in 116. členom Uredbe 1303/2013/EU in navodili organa upravljanja**

Upravičenci morajo zadostiti zahtevam glede informiranja in obveščanja javnosti skladno s 115. in 116. členom Uredbe 1303/2013/EU, veljavnimi Navodili organa upravljanja na področju komuniciranja vsebin na področju evropske kohezijske politike za programsko obdobje 2014-2020 (<http://www.eu-skladi.si/ekp/navodila>) in Priročnika celostne grafične podobe evropske kohezijske politike 2014 – 2020 (<http://www.eu-skladi.si/portal/sl/aktualno/logotipi>).

* 1. **Zahteve glede hranjenja dokumentacije in spremljanja ter evidentiranja**

Upravičenec bo dolžan zagotavljati dostopnost in hrambo celotne originalne dokumentacije, vezane na operacijo, in zagotavljati ministrstvu ter drugim nadzornim organom vpogled v navedeno dokumentacijo za potrebe bodočih preverjanj skladno s pravili Evropske unije in zakonodaje Republike Slovenije še deset (10) let po njenem zaključku. V primeru neskladja rokov veljajo določila Uredbe 1303/2013/EU.

V skladu s 125. členom Uredbe 1303/2013/EU mora upravičenec voditi in spremljati porabo sredstev za operacijo računovodsko ločeno na posebnem stroškovnem mestu ali po ustrezni računovodski kodi za vse transakcije v zvezi z operacijo, tako da je v vsakem trenutku zagotovljen pregled nad namensko porabo sredstev, ne glede na računovodska pravila Republike Slovenije. Navedeno ne velja za poenostavljene oblike nepovratnih sredstev, za kar pa bo upravičenec dolžan na istem stroškovnem mestu voditi in spremljati prejeta sredstva za operacijo.

* 1. **Zahteve glede dostopnosti dokumentacije nadzornim organom**

Upravičenec mora omogočiti tehnični, administrativni in finančni nadzor nad izvajanjem operacije, katere sofinanciranje temelji ali se izvaja na podlagi predmetnega javnega razpisa. Nadzor se izvaja s strani ministrstva kot posredniškega organa, organa upravljanja, organa za potrjevanje, revizijskega organa ter drugih slovenskih in evropskih nadzornih in revizijskih organov (v nadaljevanju: nadzorni organi).

Upravičenec bo moral nadzornim organom predložiti vse dokumente, ki izkazujejo resničnost, pravilnost in skladnost upravičenih stroškov sofinancirane operacije. V primeru preverjanja na kraju samem bo upravičenec moral omogočiti vpogled v računalniške programe, listine in postopke v zvezi z izvajanjem operacije ter rezultate operacije. Upravičenec bo o izvedbi preverjanja na kraju samem predhodno pisno obveščen, ministrstvo pa lahko opravi pregled na terenu brez predhodne najave. Upravičenec bo dolžan ukrepati skladno s priporočili iz končnih poročil nadzornih organov in redno obveščati ministrstvo o izvedenih ukrepih.

* 1. **Zagotavljanje enakih možnosti in trajnostnega razvoja v skladu s 7. in 8. členom Uredbe 1303/2013/EU**

Upravičenec bo moral zagotoviti spodbujanje enakih možnosti moških in žensk ter preprečiti vsakršno diskriminacijo, zlasti v zvezi z dostopnostjo za invalide, med osebami, ki so oziroma bodo vključene v izvajanje aktivnosti v okviru predmetnega javnega razpisa, v skladu z zakonodajo, ki pokriva področje zagotavljanja enakih možnosti in 7. členom Uredbe 1303/2013/EU.

Upravičenec bo moral rezultate operacije uresničevati v skladu z načelom trajnostnega razvoja in ob spodbujanju cilja Evropske Unije o ohranjanju, varovanju in izboljšanju kakovosti okolja, ob upoštevanju načela onesnaževalec plača v skladu z 8. členom Uredbe 1303/2013/EU.

* 1. **Varovanje osebnih podatkov in poslovna skrivnost**

Oddaja vloge pomeni, da se je prijavitelj seznanil z vsebino javnega razpisa in da se z njo strinja.

Varovanje osebnih podatkov bo zagotovljeno v skladu z veljavno zakonodajo, ki pokriva varovanje osebnih podatkov, vključno s 140. členom Uredbe št. 1303/2013/EU.

Vsi podatki iz vlog, ki jih strokovna komisija odpre, so informacije javnega značaja, razen tistih podatkov, ki jih prijavitelj posebej označi, in sicer poslovne skrivnosti, osebni podatki ter druge izjeme iz 6. člena Zakona o dostopu do informacij javnega značaja (Ur. L. RS, št. 51/2006-UPB2 in 117/2006-ZdavP-2, v nadaljnjem besedilu: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo ministrstvo lahko domnevalo, da vloga po stališču prijavitelja ne vsebuje poslovnih skrivnosti in drugih izjem iz 6. člena ZDIJZ.

Podatki o sofinanciranih operacijah, za katere je tako določeno s predpisi, ali ki so javnega značaja, se bodo objavili. Objavljen bo seznam upravičencev, ki bo obsegal navedbo upravičenca, naziv operacije, programsko območje upravičenca in znesek javnih virov financiranja operacije. Objave podatkov o operaciji in upravičencih bodo izvedene v skladu z ZDIZJ in z zakonom, ki ureja varstvo osebnih podatkov.

* 1. **Zahteve glede spremljanja in vrednotenja doseganja ciljev in kazalnikov operacije**

Upravičenec bo za namen spremljanja in vrednotenja operacije skladno s 27., 54., 96. in 125. členom Uredbe 1303/2013/EU ter 6. členom in Prilogo I Uredbe 1301/2013/EU dolžan spremljati in ministrstvu zagotavljati podatke o doseganju ciljev in kazalnikov operacije.

Kazalniki (dokazila o doseganju ciljev), ki jih bo potrebno zbirati za namene spremljanja in vrednotenja operacije, so natančneje opredeljeni v točki 9. Pojasnil javnega razpisa.

Upravičenec mora **v vlogi realno prikazati načrtovani projektni cilj operacije**. **Preveč optimistična pričakovanja lahko privedejo do nedoseganja zastavljenega projektnega cilja in so lahko podlaga za zahtevo za vračilo prejetih sredstev.** Podatki iz vloge za prijavo (prejete dokumentacije) bodo osnova za spremljanje pričakovanega projektnega cilja in bodo kot takšni tudi priloga pogodbe o sofinanciranju.

V primeru, da upravičenec ob zaključku operacije ter 24 mesecev po zaključku operacije ne bo dokazal uresničitev načrtovanega projektnega cilja v celoti, bo ministrstvo zahtevalo vračilo že izplačanih sredstev oz. sorazmernega dela sredstev za nerealizirane aktivnosti in nedoseženi projektni cilj, skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v državni proračun Republike Slovenije.

* 1. **Omejitve glede sprememb operacije v skladu z 71. členom Uredbe 1303/2013/EU**

Upravičenci bodo morali smiselno upoštevati omejitve glede sprememb operacije v skladu z 71. členom Uredbe 1303/2013/EU. Če v petih letih od datuma končnega izplačila upravičencu nastopi karkoli od naslednjega:

(a) prenehanje ali premestitev proizvodne dejavnosti iz programskega območja;

(b) sprememba lastništva postavke infrastrukture, ki daje upravičencu ali javnemu organu neupravičeno prednost; ali

(c) bistvena sprememba, ki vpliva na značaj projektnega cilja ali pogoje izvajanja, zaradi česar bi se razvrednotil njen prvotni projektni cilj,

so upravičenci dolžni vrniti neupravičeno prejeta sredstva skupaj z zakonskimi zamudnimi obrestmi od dneva nakazila na transakcijski račun upravičenca do dneva vračila sredstev v državni proračun Republike Slovenije sorazmerno z obdobjem, v zvezi s katerim ustrezne zahteve niso bile izpolnjene.

* 1. **Posledice, če se ugotovi, da je v postopku potrjevanja operacij ali izvrševanja operacij prišlo do resnih napak, nepravilnosti, goljufije ali kršitve obveznosti**

V kolikor se ugotovi, da je v postopku potrjevanja operacij ali izvrševanja operacij prišlo do resnih napak, nepravilnosti ali kršitve obveznosti, ali pa upravičenec ministrstva ni seznanil z vsemi dejstvi in podatki, ki so mu bili znani ali bi mu morali biti znani, oziroma da je posredoval neresnične, nepopolne podatke oziroma dokumente ali prikril informacije, ki bi jih bil v skladu s tem javnim razpisom dolžan razkriti, ker bi lahko vplivali na odločitev ministrstva o odobritvi sredstev, ali da je neupravičeno pridobil sredstva po tem javnem razpisu na nepošten način, na podlagi ponarejene listine ali kaznivega dejanja, bo upravičenec dolžan vrniti neupravičeno prejeta sredstva skupaj z zakonskimi zamudnimi obrestmi od dneva nakazila sredstev na njegov transakcijski račun do dneva vračila sredstev v državni proračun Republike Slovenije. Če je takšno ravnanje namerno, se bo obravnavalo kot sum goljufije.

* 1. **Posledice, če se ugotovi, da aktivnosti na operaciji niso bile skladne s pravom Unije in pravom Republike Slovenije**

V kolikor se ugotovi, da aktivnosti na operaciji niso bile, skladno z določili 6. člena Uredbe (EU) 1303/2013/EU, skladne s pravom Unije in pravom Republike Slovenije, bo ministrstvo odstopilo od pogodbe, upravičenec pa bo dolžan vrniti neupravičeno prejeta sredstva skupaj z zakonskimi zamudnimi obrestmi od dneva nakazila sredstev na njegov transakcijski račun do dneva vračila sredstev v državni proračun Republike Slovenije.

* 1. **Posledice, če se ugotovi dvojno financiranje posamezne operacije, ali da je višina financiranja operacije presegla maksimalno dovoljeno stopnjo oz. znesek pomoči**

Dvojno uveljavljanje stroškov in izdatkov, ki so že bili povrnjeni iz katerega koli drugega vira, ni dovoljeno. V kolikor se ugotovi dvojno uveljavljanje stroškov in izdatkov, ministrstvo pogodbo lahko odpove in zahteva vračilo že izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v državni proračun Republike Slovenije. Če je dvojno uveljavljanje stroškov in izdatkov namerno, se bo obravnavalo kot goljufija.

* 1. **Razpoložljivost razpisne dokumentacije**

Vsi potrebni podatki in navodila, ki bodo omogočili izdelavo popolne in pravilne vloge za dodelitev sredstev, so navedeni v razpisni dokumentaciji, ki bo od dne objave javnega razpisa dalje objavljena na spletni strani MGRT <http://www.mgrt.gov.si/si/javne_objave/javni_razpisi/>.

* 1. **Dodatne informacije**

Dodatne informacije v zvezi s pripravo prijav in pojasnila k razpisni dokumentaciji so prijavitelju dosegljivi na podlagi pisnega zaprosila, posredovanega na elektronski naslov **rri2.mgrt@gov.si**.

Vprašanja na gornji naslov morajo prispeti najkasneje tri delovne dni pred iztekom posameznega roka za oddajo vloge. Ministrstvo bo objavilo odgovore na vprašanja najkasneje en delovni dan pred iztekom posameznega roka za oddajo vloge, pod pogojem, da je bilo vprašanje posredovano pravočasno. Vprašanja, ki ne bodo pravočasna, se bodo v primeru prvih dveh odpiranj prenesla v zadnje odpiranje, nepravočasna vprašanja zadnjega odpiranja pa ne bodo obravnavana. Objavljeni odgovori na vprašanja postanejo sestavni del razpisne dokumentacije. Vprašanja in odgovori bodo javno objavljeni na spletnem naslovu <http://www.mgrt.gov.si/>.

Vprašanja in odgovori bodo objavljeni na spletni strani, zato bodite pri postavljanju vprašanj previdni, da v njih ne razkrivate morebitnih osebnih podatkov, poslovnih skrivnosti in drugih podatkov, ki ne smejo biti javno objavljeni.

Ministrstvo bo organiziralo informativne dneve. Datumi in druge informacije o informativnih dnevih bodo objavljene na spletnem naslovu <http://www.mgrt.gov.si/>.

Potencialni prijavitelji bodo o vseh novostih sproti obveščeni preko spletne strani <http://www.mgrt.gov.si/>.

Ljubljana, dne 28. 06. 2017 (sprememba dne 16. 03. 2018)

# POJASNILA JAVNEGA RAZPISA

Javni razpis se izvaja v skladu z Operativnim programom za izvajanje evropske kohezijske politike v programskem obdobju 2014-2020 in na podlagi veljavne Slovenske strategije pametne specializacije (v nadaljevanju: S4), ki predstavlja strategijo za krepitev konkurenčnosti gospodarstva s krepitvijo njegove inovacijske sposobnosti, za diverzifikacijo obstoječe industrije ter za rast novih in hitro rastočih industrij oz. podjetij.

1. **NAMEN, CILJ IN PREDMET JAVNEGA RAZPISA**

V okviru javnega razpisa lahko sodelujejo posamezna podjetja ali konzorciji (skupina) podjetij, ki izpolnjujejo pogoje za kandidiranje iz točke 4. javnega razpisa in ki bodo izvedli inovativen raziskovalno razvojni projekt (v nadaljevanju: RRI projekt), katerega projektni cilj je razvoj novega ali izboljšanega izdelka, procesa ali storitve. Za sofinanciranje so upravičene raziskovalno razvojne aktivnosti, katerih cilj mora biti nov ali izboljšani izdelek, proces, storitev, potrjen v končni obliki ter primeren za uporabo v realnem okolju.

Prijavitelj mora v vlogi jasno in realno prikazati vse potrebne raziskovalno razvojne faze, vključno s končnim izdelkom, procesom ali storitvijo.

Javni razpis pokriva le fokusna področja in/ali tehnologije po prednostnih področjih uporabe, kot jih opredeljuje s strani ''Delovne skupine državnih sekretarjev za izvajanje S4'' potrjeni akcijski načrti Strateško razvojno inovacijskih partnerstev. Upoštevajo se fokusna področja in/ali tehnologije tistih akcijskih načrtov, ki so potrjeni in torej veljavni vsaj en mesec pred dnevom vsakega odpiranja.

Strateško razvojno inovacijska partnerstva so bila ustanovljena konec leta 2016 na osnovi javnega razpisa "Podpora strateškim razvojno inovacijskim partnerstvom (SRIP) na prioritetnih področjih pametne specializacije" in sicer eno na vsakem izmed devetih prednostnih področjih uporabe S4, ki se nahaja na sledečem spletnem naslovu: http://www.svrk.gov.si/si/delovna\_podrocja/strategija\_pametne\_specializacije/

Predstavitev strateško razvojno inovacijskih partnerstev se nahaja na spletnem naslovu: http://www.svrk.gov.si/si/delovna\_podrocja/strategija\_pametne\_specializacije/strateska\_razvojno\_inovacijska\_partnerstva\_srip/

Članstvo v Strateško razvojno inovacijskem partnerstvu ni pogoj za sodelovanje v okviru tega javnega razpisa.

Prijavitelji bodo morali v svoji prijavi jasno navesti in utemeljiti umeščenost RRI projekta v vsaj eno fokusno področje in/ali tehnologijo znotraj izbranega prednostnega področja uporabe, kar bo morala izražati tudi sama vsebina prijavljenega RRI projekta. Kvaliteta umeščenosti v vsebino fokusnega področja in/ali tehnologije ter prispevek RRI projekta k določenemu prednostnemu področju uporabe S4 bo tudi predmet ocenjevanja.

Predmet javnega razpisa je sofinanciranje izvajanja RRI projektov podjetij ali konzorcijev podjetij, katerih projektni cilj mora biti nov ali izboljšan izdelek, proces ali storitev, postavljen na trg v 24 mesecih po zaključku RRI projekta. V kolikor se RRI projekt nanaša izključno na razvoj procesa, morajo prijavitelji ali konzorcijski partnerji jasno prikazati, kako bodo tržili ta proces ter kako ga bodo dali na trg v 24 mesecih po zaključku RRI projekta.

1. **KLJUČNI POJMI**

**Operativni program 2014-2020**

Operativni program za izvajanje kohezijske politike v programskem obdobju 2014-2020 je strateški dokument, s katerim je Republika Slovenija v sodelovanju z Evropsko komisijo določila prednostna področja, potrebe, izzive, cilje ter predvidene rezultate in učinke ukrepov za programsko obdobje 2014-2020.

**Organ upravljanja**

Je odgovoren za upravljanje Operativnega programa 2014-2020 v skladu z načelom dobrega finančnega poslovodenja. Vlogo OU izvaja Služba Vlade Republike Slovenije za razvoj in evropsko kohezijsko politiko (SVRK).

**Posredniški organ**

Je resorno ministrstvo, ki opravlja naloge, določene v slovenski kohezijski Uredbi, kar zajema naloge v okviru načrtovanja evropske kohezijske politike ter načina izbora in izvajanja operacij. Ministrstvo za gospodarski razvoj in tehnologijo nastopa v vlogi posredniškega organa.

**Upravičenec**

Upravičenec je pravna oseba ali oseba, ki opravlja samostojno dejavnost (samozaposlena oseba), katere operacija je bila odobrena: v primeru javnega razpisa in javnega poziva s pravnomočnim sklepom o izboru; v primeru neposredne potrditve operacije s sklenitvijo pogodbe o sofinanciranju. Upravičenec je oseba, ki izvaja operacijo in je odgovorna za njeno izvedbo.

**Programsko območje**

Pomeni geografsko območje, ki ga pokriva Operativni program 2014-2020. Operativni program 2014-2020 pokriva v Republiki Sloveniji dve regiji, in sicer Kohezijsko regijo vzhodna Slovenija in Kohezijsko regijo zahodna Slovenija, pri čemer je vsaka od teh regij definirana kot svoje programsko območje. Operacija se izvaja v programskem območju, razen v primerih izjem, določenih v 70. členu Uredbe 1303/2013/EU.

**Operacija**

Pomeni projekt, pogodbo, ukrep ali skupino projektov, ki jih izbere posredniški organ ali OU ter prispeva k ciljem povezane prednostne naloge ali prednostnih nalog, na katere se nanaša. Operacija je raven, ki se vnaša v informacijski sistem OU.

1. **UPRAVIČENCI / CILJNE SKUPINE**

Na javnem razpisu lahko sodelujejo podjetja, kot so opredeljena v skladu z Zakonom o podpornem okolju za podjetništvo, in sicer je »podjetje« vsaka pravna ali fizična oseba, ki se ukvarja z gospodarsko dejavnostjo, ne glede na njeno pravno obliko. Izključeni so javni zavodi skladno z Zakonom o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP).

V skladu s 5. točko 1. člena Uredbe 651/2014/EU so do sofinanciranja upravičena podjetja s sedežem v Republiki Sloveniji v času ob oddaji vloge oziroma podjetja, ki imajo v času ob oddaji vloge sedež v katerikoli drugi državi članici Evropske unije, vendar pa v času najkasneje do sklenitve pogodbe o sofinanciranju ustanovijo podružnico v Republiki Sloveniji, kar dokazujejo z vpisom v Sodni register. **Tak upravičenec mora vlogi priložiti izjavo, OBRAZEC 5, o tem, da bo do sklenitve pogodbe o sofinanciranju izvedel zahtevan vpis, ter o tem, v katerem programskem območju bo izvajal svojo raziskovalno razvojno dejavnost. V izjavi mora navesti tudi ime zastopnika oz. pooblaščenca v Republiki Sloveniji za prejem pisanj, po katerem bo voden postopek v zvezi z javnim razpisom pri upravičencu.**

1. **POGOJI ZA KANDIDIRANJE**

V javnem razpisu navedeni pogoji morajo biti izpolnjeni in so predmet preverjanja. V primeru, da katerikoli od navedenih pogojev ni izpolnjen, se ocenjevanje po merilih ne izvede, vloga pa se zavrne. V primeru, da ministrstvo ugotovi, da prijavitelj v vlogi navaja napačne podatke ali da je podpisal lažno izjavo v OBRAZCU 4, se vloga zavrne. Če ministrstvo v fazi preverjanja ne ugotovi, da so podatki, ki jih navaja prijavitelj, napačni, ali v primeru, če prijavitelj ne izpolnjuje pogojev za kandidiranje, pa to ministrstvo ugotovi po izdaji sklepa o izboru, se pogodba o sofinanciranju ne podpiše, že podpisano pogodbo pa ministrstvo razdre in od upravičenca zahteva vračilo že prejetih sredstev, v skladu s pogodbo, ki je sestavni del te razpisne dokumentacije in jo prijavitelj ob prijavi na javni razpis parafira na zadnji strani.

* 1. **Dokazila za vstopne pogoje in način preverjanja**

Navedene pogoje iz 4. točke javnega razpisa prijavitelj dokazuje, kot izhaja iz tabele:

|  |  |  |  |
| --- | --- | --- | --- |
|  | **POGOJ** | **DOKAZILO** | **NAČIN PREVERJANJA POGOJA** |
| **SPLOŠNI POGOJI** | | | |
| 1 | Prijavitelj / konzorcijski partner je podjetje, opredeljeno v točki 3 tega javnega razpisa | Izjava – OBRAZEC 4 | Preverljivo z Izjavo |
| 2 | V kolikor je prijavitelj / konzorcijski partner podjetje s sedežem v katerikoli drugi državi članici Evropske unije in na dan prijave vloge na ta javni razpis še nima ustanovljene podružnice v Republiki Sloveniji, mora najkasneje do sklenitve pogodbe o sofinanciranju ustanoviti podružnico v Republiki Sloveniji, kar bo dokazoval z vpisom v Sodni register. | Izjava – OBRAZEC 5 | Preverljivo z Izjavo |
| 3 | Prijavitelj / konzorcijski partner nima neporavnanih zapadlih finančnih obveznosti do ministrstva in izvajalskih institucij ministrstva (Slovenski podjetniški sklad, Javna agencija Republike Slovenije za spodbujanje podjetništva, internacionalizacije, tujih investicij in tehnologije, Slovenski regionalno razvojni sklad) (v višini 50 evrov ali več na dan oddaje vloge) iz naslova pogodb o sofinanciranju iz javnih sredstev, pri čemer ni pogoj, da bi bile le-te že ugotovljene s pravnomočnim izvršilnim naslovom. | Izjava - OBRAZEC 4 | Preverljivo z Izjavo in evidencami pri MGRT in izvajalskih institucijah |
| 4 | Prijavitelj / konzorcijski partner nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 evrov ali več na dan oddaje vloge); šteje se, da prijavitelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje vloge. | Izjava - OBRAZEC 4 | Preverljivo z Izjavo in z dostopnimi evidencami |
| 5 | Med prijaviteljem in ministrstvom oz. izvajalskimi institucijami (Slovenski podjetniški sklad, Javna agencija Republike Slovenije za spodbujanje podjetništva, internacionalizacije, tujih investicij in tehnologije, Slovenski regionalno razvojni sklad) pri že sklenjenih pogodbah o sofinanciranju niso bile ugotovljene hujše nepravilnosti pri porabi javnih sredstev in izpolnjevanju ključnih pogodbenih obveznosti[[2]](#footnote-2) , zaradi česar je ministrstvo oz. izvajalska institucija odstopila od pogodbe o sofinanciranju, od odstopa od pogodbe pa še ni preteklo 5 let. | Izjava - OBRAZEC 4 | Preverljivo z Izjavo in evidencami pri MGRT in izvajalskih institucijah |
| 6 | Prijavitelj / konzorcijski partner ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje vloge ni bil v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 13/14 - uradno prečiščeno besedilo in 10/15 - popr., 27/16, 31/16-odl. US in 63/16 – ZD-C). | Izjava – OBRAZEC 4 | Preverljivo z Izjavo in z dostopnimi evidencami |
| 7 | Prijavitelj / konzorcijski partner ne prejema ali ni v postopku pridobivanja državnih pomoči za reševanje in prestrukturiranje podjetij v težavah po Zakon o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17) in ni podjetje v težavah skladno z 18. točko 2. člena Uredbe 651/2014/EU. | Izjava – OBRAZEC 4 | Preverljivo z Izjavo in dostopnimi evidencami |
| 8 | Glede prijavitelja / konzorcijskega partnerja ni podana prepoved poslovanja v razmerju do ministrstva v obsegu, kot izhaja iz 35. člena Zakona o integriteti in preprečevanju korupcije (Ur. list RS, št. 69/11 – uradno prečiščeno besedilo). | Izjava – OBRAZEC 4 | Preverljivo z Izjavo in na spletni strani <http://erar.si/omejitve/> (KPK) |
| 9 | Prijavitelj / konzorcijski partner ne sme imeti registrirane glavne dejavnosti in tudi vsebina sofinanciranega RRI projekta se ne sme nanašati na sledeče izključene sektorje:  - sektor predelave in trženja kmetijskih proizvodov, kadar je:  a) znesek pomoči določen na podlagi cene oziroma količine takih proizvodov, ki so kupljeni od primarnih proizvajalcev ali jih je na trg dalo zadevno podjetje ali  b) je pomoč pogojena s tem, da se delno ali v celoti prenese na primarne proizvajalce;  - sektor premogovništva za lažje zaprtje nekonkurenčnih premogovnikov, kakor jo zajema Sklep Sveta št. 2010/787/EU z dne 10. decembra 2010 (UL. L. 336, 21. 12. 2010, str. 24). | Izjava – OBRAZEC 4 | Preverljivo z Izjavo in dostopnimi evidencami |
| 10 | Prijavitelj / konzorcijski partner ni v postopku vračanja neupravičeno prejete državne pomoči, na osnovi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti. | Izjava – OBRAZEC 4 | Preverljivo z Izjavo in dostopnimi evidencami |
| 11 | Prijavitelj / konzorcijski partner za iste upravičene stroške in aktivnosti, ki so predmet sofinanciranja v tem javnem razpisu, ni pridobil sredstev iz drugih javnih virov (sredstev evropskega, državnega ali lokalnega proračuna), vključno z de minimis pomočjo (prepoved dvojnega sofinanciranja). | Izjava – OBRAZEC 4 | Preverljivo z Izjavo in dostopnimi evidencami |
| **POSEBNI POGOJI** | | | |
| 12 | Podjetje prijavitelja / konzorcijskega partnerja mora biti ustanovljeno vsaj 2 leti pred datumom oddaje vloge glede na posamezno odpiranje vlog javnega razpisa (upošteva se datum vpisa v sodni oziroma drug ustrezen register). Pogoj velja tako za sedež domačega kot tudi tujega podjetja, ne velja pa v primeru podružnice tujega podjetja. | Izjava – OBRAZEC 4 | Preverljivo z Izjavo in dostopnimi evidencami |
| 13 | Prijavitelj / konzorcijski partner mora imeti delež kapitala v virih sredstev podjetja v enem od zadnjih dveh koledarskih let glede na datum oddaje vloge za posamezno odpiranje nad 30 %. | Izjava – OBRAZEC 4 | Preverljivo z Izjavo in dostopnimi evidencami |
| 14 | V primeru prijave konzorcija velja za največ enega konzorcijskega partnerja, ki ni prijavitelj, da je lahko ustanovljen vsaj eno leto pred datumom oddaje vloge glede na posamezno odpiranje vlog javnega razpisa (upošteva se datum vpisa v sodni oziroma drug ustrezen register) ter da zanj ne velja pogoj, da je delež kapitala v virih sredstev podjetja v enem od zadnjih dveh koledarskih let glede na datum oddaje vloge za posamezno odpiranje nad 30 %. | Izjava – OBRAZEC 4 | Preverljivo z Izjavo in dostopnimi evidencami |
| 15 | Prijavitelj / konzorcijski partner mora na zadnji dan predhodnega koledarskega leta glede na datum oddaje vloge za posamezno odpiranje zaposlovati najmanj 3 osebe, pri čemer k vlogi priloži potrdilo Zavoda za zdravstveno zavarovanje Slovenije o številu zaposlenih v podjetju na navedeni dan, ali za podjetje, ki za navedeno obdobje še ni bilo registrirano v Republiki Sloveniji, drugo ustrezno potrdilo. | Izjava – OBRAZEC 4  Potrdilo Zavoda za zdravstveno zavarovanje Slovenije o številu zaposlenih v podjetju na dan 31.12 predhodnega koledarskega leta glede na datum oddaje vloge za posamezno odpiranje, oziroma za podjetje, ki za navedeno obdobje še ni bilo registrirano v Republiki Sloveniji, drugo ustrezno potrdilo o številu zaposlenih na zadnji dan predhodnega koledarskega leta (31.12.) glede na datum oddaje vloge za posamezno odpiranje | Preverljivo z Izjavo, potrdilom ZZZS oziroma drugim ustreznim potrdilom v primeru tujega podjetja |
| 16 | Višina čistih prihodkov od prodaje prijavitelja / vseh konzorcijskih partnerjev skupaj v predhodnem koledarskem letu glede na datum oddaje vloge za posamezno odpiranje mora biti vsaj enaka vrednosti upravičenih stroškov prijavljenega RRI projekta. | Izjava – OBRAZEC 4 | Preverljivo z Izjavo in dostopnimi evidencami |
| 17 | Prijavitelj / konzorcijski partner se lahko na javni razpis v okviru posameznega odpiranja prijavi največ enkrat kot prijavitelj in enkrat kot konzorcijski partner. | Izjava – OBRAZEC 4 | Preverljivo z Izjavo in prejetimi vlogami na javni razpis |
| **POSEBNI POGOJ ZA KONZORCIJE** | | | |
| 18 | Prijavitelj in vsi partnerji konzorcija so za ureditev medsebojnih obveznosti in razmerij sklenili konzorcijsko pogodbo za izvedbo RRI projekta.  Konzorcijska pogodba mora vsebovati najmanj naslednja določila:  1. pooblastitev prijavitelja za podpis pogodbe o dodelitvi sredstev s strani vseh konzorcijskih partnerjev,  2. predstavitev izvedbe aktivnosti RRI projekta s terminskim in finančnim načrtom po posameznih partnerjih,  3. opredelitev vseh pravic in obveznosti posameznih konzorcijskih partnerjev, med katerimi mora biti še posebej opredeljena (so)odgovornost prijavitelja in vseh konzorcijskih partnerjev ter obveznost za vračilo sofinanciranih sredstev v primeru, če se pri kateremkoli konzorcijskem partnerju začne postopek zaradi insolventnosti ali prisilnega prenehanja ali postopek izbrisa brez likvidacije ali prisilne likvidacije ali likvidacije; opredeljena (so)odgovornost prijavitelja in vseh konzorcijskih partnerjev ter obveznost za vračilo sofinanciranih sredstev v primeru zahtevka ministrstva za vračilo sofinanciranih sredstev zaradi ugotovljenih nepravilnosti pri kateremkoli konzorcijskem partnerju,  4. upravljanje pravic intelektualne lastnine,  5. upravljanje sprememb, nastalih pri izvajanju RRI projekta,  6. razreševanje sporov in veljavnost pogodbe. | Konzorcijska pogodba v skladu z vzorcem – OBRAZEC 6 | Preverljivo s Konzorcijsko pogodbo |
| **POGOJI ZA RRI PROJEKT** | | | |
| 19 | RRI projekt mora biti skladen z namenom, ciljem in s predmetom javnega razpisa, skladno s točko 2 tega javnega razpisa, ter s cilji »Operativnega programa za izvajanje evropske kohezijske politike v obdobju 2014-2020«. | OBRAZEC 2 | Preverljivo z vlogo |
| 20 | RRI projekt mora biti uvrščen v vsaj eno fokusno področje in/ali tehnologijo znotraj izbranega prednostnega področja uporabe veljavne S4, za katerega je potrjen ali vsaj delno potrjen akcijski načrt Strateško razvojno inovacijskega partnerstva. | OBRAZEC 2 | Preverljivo z vlogo |
| 21 | RRI projekt se ne sme pričeti izvajati pred izdajo sklepa o izboru s strani ministrstva. | OBRAZEC 1 in OBRAZEC 2 | Preverljivo z vlogo |
| 22 | Čas trajanja izvedbe RRI projekta ne sme biti daljši od 24 mesecev. | OBRAZEC 1 in OBRAZEC 2 | Preverljivo z vlogo |
| 23 | Višina sofinanciranja upravičenih stroškov posameznega RRI projekta mora znašati vsaj 100.000,00 EUR ter največ 500.000,00 EUR. | OBRAZEC 2 in OBRAZEC 3 | Preverljivo z vlogo |
| 24 | Iz predložene finančne konstrukcije v okviru prijavljenega RRI projekta mora biti razvidno, da so v celoti zagotovljena sredstva za zaprtje finančne konstrukcije. Pri tem morajo biti v sklopu lastnih sredstev izkazana tudi morebitna premostitvena sredstva za del pričakovanih sredstev iz naslova tega javnega razpisa. | Izjava-OBRAZEC 4, OBRAZEC 3 in OBRAZEC 2 | Preverljivo z vlogo in dostopnimi evidencami |
| 25 | RRI projekt mora izkazovati spodbujevalni učinek in nujnost pomoči v skladu s 6. členom Uredbe 651/2014/EU o razglasitvi nekaterih vrst pomoči za združljive s skupnim trgom pri uporabi členov 107 in 108 Pogodbe (Uredba o splošnih skupinskih izjemah), | OBRAZEC 1 in OBRAZEC 2 | Preverljivo z vlogo |
| 26 | Pri RRI projektu mora biti upoštevano pravilo kumulacije državnih pomoči - skupna višina državne pomoči za RRI projekt v zvezi z istimi upravičenimi stroški ne bo presegla največje intenzivnosti pomoči ali zneska državne pomoči, kot to določa shema državne pomoči, veljavna za ta javni razpis. | Izjava - OBRAZEC 4 | Preverljivo z Izjavo |
| 27 | Prijavitelji in vsi konzorcijski partnerji morajo voditi posebno, ločeno knjigovodsko evidenco za stroške zunanjih storitev in neopredmetena sredstva ter za prejeta sredstva, ki se nanašajo na RRI projekt pod številko, ki jo bodo navedli v OBRAZCU 4. | OBRAZEC 4 | Preverljivo z Izjavo |
| 28 | Projektni cilj RRI projekta mora biti nov ali izboljšan izdelek, proces ali storitev, ki ga namerava prijavitelj dati na trg v 24 mesecih po zaključku RRI projekta. | OBRAZEC 2 | Preverljivo z vlogo |

Ministrstvo bo poleg navedenih dokazil od prijavitelja lahko zahtevalo še dodatna pojasnila in/ali dokazila ter bo lahko pogoje za kandidiranje preverjalo še na druge načine.

Podjetja, ki ob oddaji vloge še nimajo sedeža v Republiki Sloveniji, morajo smiselno priložiti k vlogi ustrezna dokazila, iz katerih bo razvidno izpolnjevanje pogojev za kandidiranje.

Predhodno koledarsko leto glede na datum oddaje vloge za 1. odpiranje v letu 2017 pomeni leto 2016, za 2. odpiranje v letu 2018 pomeni leto 2017, za 3. odpiranje v letu 2019 pa pomeni leto 2018.

V enem od zadnjih dveh koledarskih let glede na datum oddaje vloge za 1. odpiranje v letu 2017 pomeni leto 2015 ali 2016, za 2. odpiranje v letu 2018 pomeni leto 2016 ali 2017, za 3. odpiranje v letu 2019 pa pomeni leto 2017 ali 2018.

1. **PODROBNEJŠA PREDSTAVITEV MERIL ZA OCENJEVANJE**

|  |  |  |  |  |  |  |
| --- | --- | --- | --- | --- | --- | --- |
| **MERILO** | | | | | | |
| **PODMERILO** | **POJASNILO KVALITETE VSEBINE ZA MAKSIMALNO ŠTEVILO TOČK PRI POSAMEZNEM MERILU\*** | | **RAZPON MOŽNIH TOČK** | | **UTEŽ** | **RAZPON MOŽNIH TOČK Z UTEŽJO** |
| KVALITETA UMESTITVE RRI PROJEKTA V FOKUSNO PODROČJE IN/ALI TEHNOLOGIJO V OKVIRU IZBRANEGA PREDNOSTNEGA PODROČJA UPORABE, KOT JIH OPREDELJUJE POTRJEN ALI VSAJ DELNO POTRJEN AKCIJSKI NAČRT STRATEŠKO RAZVOJNO INOVACIJSKEGA PARTNERSTVA; PRISPEVEK K DOSEGANJU CILJEV S4; IZVEDLJIVOST, CELOVITOST   1. **MERILO: USTREZNOST RRI PROJEKTA (SKUPAJ 0-4,5 TOČK)**   Pri tem merilu se ocenjuje, ali gre za RRI projekt, kot je predviden z javnim razpisom, ki se ga da kvalitetno umestiti v vsaj eno fokusno področje in/ali tehnologijo izbranega prednostnega področja uporabe potrjenega akcijskega načrta Strateško razvojno inovacijskega partnerstva v okviru Slovenske strategije pametne specializacije, ki temelji na predhodnih raziskovalno razvojnih aktivnostih in ki je vsebinsko celovit ter zaokrožen, kar kaže na večjo možnost uspešne izvedbe. | | | | | | |
| * 1. **Prispevek RRI projekta k doseganju ciljev Slovenske strategije pametne specializacije (S4)**   Ocenjuje se ustreznost in kvaliteta umestitve RRI projekta v izbrano fokusno področje in/ali tehnologijo akcijskih načrtov v okviru izbranega prednostnega področja uporabe S4, obseg neposrednega prispevka vplivov in učinkov projekta k strateškim ciljem S4 ter relevantnim ciljem izbranega prednostnega področja uporabe S4. | Iz vsebine RRI projekta je jasno razvidno, da je projekt ustrezno in kvalitetno umeščen v vsaj eno fokusno področje in/ali tehnologijo izbranega prednostnega področja uporabe veljavne S4, , in da bodo vplivi ter učinki projekta v kar se da največji možni meri prispevali k doseganju strateških ciljev S4 ter relevantnih ciljev izbranega prednostnega področja S4 (in k morebitnim drugim prednostnim področjem), kot so opredeljeni v točki 9. pojasnil javnega razpisa. | | **0-10** | | **15%** | **0-1,5** |
| * 1. **Razvojna osnova RRI projekta**   Ocenjuje se smiselnost zastavljenega izziva RRI projekta oz. poslovne priložnosti, obseg in kvaliteta predhodnih raziskovalno razvojnih aktivnosti na projektu ter zrelost oz. stopnja tehnološke pripravljenosti izdelka/ procesa/ storitve. | Zastavljen izziv oz. poslovna priložnost je smiselna, saj izhaja iz dejanskih potreb na trgu. Raven tehnološke razvitosti izdelka/ proces/ storitve je vsaj na stopnji TRL 5 ali več, predhodno že izvedene raziskovalno razvojne aktivnosti (izvedene analize, raziskave, …) pa predstavljajo odlično osnovo za razvoj novega ali izboljšanega izdelka/ proces/ storitve ter nakazujejo na to, da bo projekt uspešno izveden. | | **0-10** | | **15%** | **0-1,5** |
| * 1. **Ustreznost, izvedljivost in vsebinska celovitost RRI projekta\***   Ocenjuje se ustreznost RRI projekta z vidika namena in cilja javnega razpisa, celovitost zasnovanega projekta ter ustreznost vsebinske obrazložitve in utemeljitve projekta.  \*To podmerilo se ocenjuje zadnje na osnovi pregleda celotne vloge | RRI projekt je ustrezen z vidika namena in cilja javnega razpisa, saj gre za inovativni RRI projekt, ki predvideva razvoj novega ali izboljšanega izdelka, procesa ali storitve, razvitega do stopnje, da bo na koncu projekta potrjen v končni obliki in primeren za uporabno v realnem okolju. Gledano celostno, je RRI projekt pregleden, celovit, skladen, logično zastavljen ter odlično utemeljen. Iz vsebine projekta je razvidno, da je RRI projekt ambiciozno zastavljen, a hkrati uresničljiv, ima visok inovacijski in tržni potencial ter nakazuje na izboljšanje trenutnega (ne)tehnološkega stanja. | | **0-10** | | **15%** | **0-1,5** |
| UTEMELJENOST V MEDNARODNEM PRIMERLJIVEM ZNANJU IN KOMPETENCAH V CELOTNEM PROCESU RAZVOJA ZNANJA, STOPNJA INOVATIVNOSTI IN TRŽNI POTENCIAL   1. **MERILO: ODLIČNOST RRI PROJEKTA (SKUPAJ 0-10,5 TOČK)**   Pri tem merilu se ocenjuje kvaliteta RRI projekta, tako s tehnološkega kot z netehnološkega, tržnega, okoljskega zornega kota. | | | | | | |
| * 1. **Stopnja tehnološke odličnosti RRI projekta**   Ocenjuje se uporaba tehnoloških rešitev za doseganje rezultatov RRI projekta, kvaliteta novega znanja, preboj novih tehnologij, stopnja tehnoloških novosti. | Tehnološki dosežki RRI projekta predstavljajo pomembne preskoke glede na sedanje stanje razvoja ter uvajajo radikalne in popolnoma nove tehnološke rešitve. RRI projekt dosega meje danega tehnološkega področja. Tehnološko tveganje je veliko. Dosežki predstavljajo možen preboj v novi tehnologiji in pomenijo osnovo za nove industrije ali uvedbo sprememb v sedanji infrastrukturi. | | **0-10** | | **35%** | **0-3,5** |
| * 1. **Stopnja vključenosti elementov inovativnosti RRI projekta**   Ocenjuje se vključenost naslednjih elementov inovativnosti v RRI projekt:  -industrijsko oblikovanje vključno z ekodizajnom,  -procesne inovacije in inovacije na področju organizacije in trženja. | RRI projekt vključuje vse navedene elemente inovativnosti ali pa je določen element vključen v takšnem obsegu, da kljub manjši vključitvi drugih elementov kaže na izredno velik potencial inovativnosti RRI projekta. | | **0-10** | | **35%** | **0-3,5** |
| * 1. **Tržni potencial RRI projekta**   Ocenjuje se tržni potencial RRI projekta, opis trga in trendov, konkurence, tržne prednosti, slabosti, priložnosti in nevarnosti izdelka/ procesa/ storitve in podjetja. | Prijavitelj / konzorcijski partnerji imajo zagotovljen dostop do ciljnih trgov ter jasen in realističen plan komercializacije razvitega izdelka, procesa ali storitve. RRI projekt ima zelo visok tržni potencial, saj ima razvit izdelek, proces ali storitev potencialno zelo velik in rastoč svetovni trg (SLO+EU+ostali svet) z omejeno konkurenco. Ocena predvidenega časa dveh let za vstop izdelka, procesa ali storitve na trg je realna. RRI projekt bo zagotovil prijavitelju / konzorcijskim partnerjem povišanje prihodkov od prodaje, povišanje tržnega deleža in dobička ter ustvaril nove zaposlitve. | | **0-10** | | **35%** | **0-3,5** |
| PRISPEVEK K DRUŽBENI SPREMEMBI IN K DVIGU DRUŽBENE OZAVEŠČENOSTI TER VZRŽNOST IN TRAJNOST PROJEKTA   1. **MERILO: VPLIVI IN UČINKI RRI PROJEKTA (SKUPAJ 0-6 TOČK)**   Pri tem merilu se ocenjuje, kakšne kratkoročne in dolgoročne vplive in učinke bo imel RRI projekt. | | | | | | |
| * 1. **Ustreznost in dosegljivost projektnega cilja RRI projekta**   Ocenjuje se, ali je projektni cilj ustrezen glede na zastavljene raziskovalno razvojne aktivnosti RRI projekta ter ali je projektni cilj zastavljen realno in bo lahko tudi dosežen. | Projektni cilj z opredeljenimi lastnostmi/elementi je jasen, opisno in vrednostno opredeljen, realno zastavljen glede na raziskovalno razvojne aktivnosti in bo lahko dosežen v zahtevanem roku. Predvidena so ustrezna dokazila za dokazovanje doseganja posameznih lastnosti/elementov in obeh mejnikov cilja. | **0-10** | | **20%** | | **0-2** |
| * 1. **Širši družbeni vpliv**   Ocenjuje se dodana vrednost RRI projekta za deležnike, obseg in kvaliteta udejanjanja ter širjenja projektnih učinkov in vplivov po zaključku RRI projekta. | RRI projekt izkazuje visoko dodano vrednost za prijavitelja / konzorcijske partnerje , ciljne skupine (npr. določena skupina kupcev), uporabnike novih izdelkov, procesov ali storitev po življenjskem ciklu projekta. Izkazana je znatna razsežnost delovanja RRI projekta (multiplikativni učinek) na lokalni, regionalni, nacionalni in/ali evropski in/ali mednarodni ravni. RRI projekt vsebuje kakovosten načrt za zagotavljanje trajnosti RRI projekta, kjer je jasno opredeljeno, da bo RRI projekt tudi po porabi nepovratnih sredstev EU še naprej ustvarjal nove učinke in vplive. | **0-10** | | **20%** | | **0-2** |
| * 1. **Prispevek k prehodu v krožno in nizkoogljično gospodarstvo**   Ocenjuje se prispevek RRI projekta k prehodu v krožno gospodarstvo na podlagi metodologije **ReSOLVE**:  -prispevek projekta k ohranjanju in obnavljanju ekosistemov;  -prispevek projekta k popolni izkoriščenosti izdelkov, procesov in storitev ter njihovi podaljšani življenjski dobi;  -prispevek projekta k zmanjšanju odvečne porabe energije in surovin v postopkih izdelave in uporabe izdelkov;  -prispevek projekta h kroženju snovi in materialov ob zaključku njihove uporabe;  -prispevek projekta k zmanjšanju porabe surovin in energije z virtualizacijo;  -prispevek projekta k zamenjavi starih tehnologij, postopkov, materialov za nove. | RRI projekt ima prispevek na vseh navedenih področjih ali pa je njegov prispevek na nekaterih področjih tako velik, da bo kljub primanjkljaju na drugih področjih močno prispeval k prehodu Slovenije v krožno gospodarstvo. | **0-10** | | **20%** | | **0-2** |
| POVEZOVANJE ZNANJA, KOMPETENC IN TEHNOLOGIJE TER INTERDISCIPLINARNOST KONZORCIJSKIH PARTNERJEV   1. **MERILO: USPOSOBLJENOST PRIJAVITELJA/KONZORCIJSKIH PARTNERJEV (SKUPAJ 0-4,5 TOČK)**   Pri tem merilu se ocenjuje sposobnost prijavitelja/konzorcijskih partnerjev za izvedbo RRI projekta: strokovno znanje in izkušnje, vodstveno znanje in izkušnje, oprema, zunanji izvajalci, komplementarnost partnerjev. | | | | | | |
| * 1. **Pretekle RRI reference prijavitelja / konzorcijskih partnerjev**   Ocenjuje se ustreznost in relevantnost preteklih strokovnih in znanstvenih referenc prijavitelja / konzorcijskih partnerjev s prijavljenega področja. | Prijavitelj / konzorcijski partnerji izkazujejo obsežne ter bogate izkušnje s prijavljenega področja. Opisani relevantni pretekli produkti, publikacije, storitve, drugi znanstveni dosežki, prejete nagrade na primer za inovacije, ter izkušnje z vodenjem projektov predstavljajo dobro predispozicijo za izvedbo zastavljenih projektnih aktivnosti. | **0-10** | | **15%** | | **0-1,5** |
| * 1. **Ustreznost kompetenc vodje in vodilnega osebja RRI projekta in potrebe po zunanjem znanju ter opis infrastrukture in druge pomembne tehnične opreme za izvedbo RRI projekta**   Ocenjujejo se ustreznost kompetenc vodje in vodilnega osebja, smotrnost izbora zunanjih izvajalcev za izvedbo RRI projekta ter obstoj in ustreznost infrastrukture ter druge tehnične opreme, ki jo poseduje prijavitelj / konzorcijski partnerji v primeru skupnega nastopa in ki je nujna za izvedbo RRI projekta. | Projektne aktivnosti bodo vodili vodja RRI projekta in drugo vodilno osebje s primernimi referencami, izobrazbo in izkušnjami s prijavljenega področja in bodo tudi razpoložljive s prostimi urami za delo na predlaganem RRI projektu. Prijavitelj / konzorcijski partnerji oz. konzorcij razpolaga z ustrezno infrastrukturo ter tehnično opremo, ki je nujna za izvedbo celotnih načrtovanih projektnih aktivnosti. Potreba po zunanjem znanju (zunanjih izvajalcih) je ustrezno utemeljena z vidika nujnosti in ekonomičnosti (t.j. »best value for money«). Aktivnosti, ki jih bodo izvedli zunanji izvajalci, ne predstavljajo glavnih raziskovalno razvojnih aktivnosti projekta. | **0-10** | | **15%** | | **0-1,5** |
| * 1. **Kvaliteta konzorcija in dodana vrednost sodelovanja za izvedbo RRI projekta (ocenjuje se samo v primeru konzorcija)**   Ocenjuje se kvaliteta, komplementarnost konzorcijskih partnerjev ter dodana vrednost njihovega sodelovanja za dosego projektnega cilja | Vsi projektni partnerji so nujno potrebni za izvedbo RRI projekta in vsakemu izmed partnerjev je dodeljena ustrezna vloga glede na njegove kompetence, poslanstvo in poslovno strategijo. Projektni partnerji imajo tudi izrazito komplementarne kvalifikacije in bodo sorazmerno, predvsem glede na velikost podjetja in raziskovalne zmogljivosti uravnoteženo prispevali k izpeljavi RRI projekta, tako s kadrovskega kot finančnega vidika. Vsak od partnerjev jasno izkazuje komercialni in/ali znanstveni interes, vključno s pravicami intelektualne lastnine, za dosego projektnega cilja. | **0-10** | | **15%** | | **0-1,5** |
| KAKOVOST PREDLOGA, KI BO ZAGOTAVLJAL STROŠKOVNO/EKONOMSKO UČINKOVITOST IN RACIONALNOST   1. **MERILO: NAČRTOVANJE RRI PROJEKTA (SKUPAJ 0-4,5 TOČK)**   Pri tem merilu se ocenjuje, ali je RRI projekt ustrezno načrtovan, da bo izvedba gladko tekla in ali so aktivnosti načrtovane realno, izvedljivo. | | | | | | |
| * 1. **Procesi vodenja RRI projekta**   Ocenjuje se kvaliteta načrtovanih orodij in procesov vodenja za uspešno izvedbo RRI projekta. | Opisana je ustrezna organizacijska struktura za vodenje in izvedbo projektnih aktivnosti v okviru obstoječe organizacije podjetja. V primeru konzorcija je opisana skupna organizacijska struktura. Izvedbeni načrt vodenja RRI projekta je odlično načrtovan, celovit ter jasno zastavljen. Iz načrta je razvidno, da bo podjetje kvalitetno izvajalo upravljanje s kadri, časom, sredstvi in rezultati, redno in ustrezno spremljalo ter evalviralo izvajanje projekta, skrbno upravljalo s tveganji in spremembami ter učinkovito razreševalo morebitne konflikte in probleme. | **0-10** | | **10%** | | **0-1,0** |
| * 1. **Realnost in izvedljivost terminskega načrta RRI projekta**   Ocenjuje se ustreznost in izvedljivost terminskega načrta glede na zastavljene aktivnosti, mejnike, rezultate in projektni cilj. | Terminski načrt izvedbe projekta je pregleden in ustrezen glede na vsebino projekta. Aktivnosti, mejniki, rezultati in projektni cilj projekta bodo realno izvedljivi v času trajanja projekta. Projektne aktivnosti so med seboj povezane oz. so v medsebojnih odvisnostih in si sledijo v logičnem in tehnološkem zaporedju. | **0-10** | | **10%** | | **0-1,0** |
| * 1. **Učinkovitost in izvedljivost finančnega načrta RRI projekta**   Ocenjuje se ustreznost utemeljitve finančnega načrta po vrstah stroškov in po konzorcijskih partnerjih ter racionalnost in stroškovna učinkovitost RRI projekta glede na zastavljene aktivnosti, rezultate in cilje. To podmerilo vsebuje tudi oceno realnosti načrtovanega obsega opravljenih ur raziskovalcev in strokovnih/tehničnih sodelavcev na projektu ter realnosti obsega stroškov za zunanje izvajalce. | Finančni načrt je jasen, razčlenjen in utemeljen. Predlagani stroški so v celoti smiselni, realni in potrebni za izvedbo projekta glede na predlagan obseg aktivnosti ter predvidene rezultate in projektni cilj. | **0-10** | | **25%** | | **0-2,5** |
| **SKUPAJ** | | **150** | |  | | **30** |
| 1. **DODATNO MERILO: LOKACIJA RRI PROJEKTA (0 ali 2 TOČK)**   Pri tem merilu se dodelijo dodatne točke RRI projektom pri katerih je sedež prijavitelja oz. vsaj enega od konzorcijskih partnerjev, na enem izmed obmejno problemskih območji, na enem izmed problemskih območji z visoko stopnjo brezposelnosti ali v območju Triglavskega narodnega parka | | | | | | |
| **LOKACIJA RRI PROJEKTA**  Ocenjuje se sedež oziroma poslovni naslov poslovne enote ali podružnice prijavitelja ali vsaj enega izmed partnerjev v primeru konzorcija, kjer bodo izvajali aktivnosti RRI projekta, da je na enem izmed obmejno problemskih območji, na enem izmed problemskih območji z visoko stopnjo brezposelnosti ali na območju Triglavskega narodnega parka | V kolikor je sedež oziroma poslovni naslov poslovne enote ali podružnice prijavitelja, kjer bo izvajal aktivnosti RRI projekta, na enem izmed obmejno problemskih območjih ali na enem izmed problemskih območji z visoko brezposelnostjo ali na območju Triglavskega narodnega parka in vloga prijavitelja že pred oceno tega merila dosega prag števila točk, nad katerim bo odobreno sofinanciranje, tj. 18 točk ali več, se ob izpolnjevanju tega pogoja prišteje prej pridobljenim točkam 2 točki. V primeru konzorcija, se prej pridobljenim točkam prišteje 2 točki, če je sedež oziroma poslovni naslov enote ali podružnice vsaj enega, katerega koli, konzorcijskega partnerja na enem od zgoraj navedenih območji. |  | |  | | **DA = 2**  **NE = 0** |
| **KONČNO MAKSIMALNO ŠTEVILO TOČK\*\*** | |  | |  | | **32** |

\* Pojasnilo merila predstavlja stopnjo kvalitete podane vsebine za maksimalno število točk. Dejansko število točk, ki ga ocenjevalec lahko poda pri posameznem merilu oziroma podmerilu, je odvisno od dejanske stopnje kvalitete podane vsebine v vlogi, ki jo ocenjevalec ocenjuje pri posameznem podmerilu. Vendar pa je skupno število točk posameznega podmerila odvisno od kvalitete celotne podane vsebine in ne le od kvalitete enega segmenta prikazane vsebine.

\*\*Končno maksimalno število točk predstavlja največje možno število točk z upoštevanjem uteži v primeru, če vlogo prijavlja konzorcij, od katerega ima vsaj eden konzorcijski partner sedež oziroma poslovni naslov poslovne enote ali podružnice na enem izmed navedenih problemskih območij v okviru dodatnega merila 6.

V okviru skupne končne ocene predstavlja merilo 2 (Odličnost RRI projekta) 35 % maksimalne skupne končne ocene, merilo 3 predstavlja 20 % maksimalne skupne končne ocene, vsako od meril 1, 4 in 5 pa predstavlja 15 % maksimalne skupne končne ocene.

Vloga, ki prejme nič (0) točk pri kateremkoli podmerilu, razen pri podmerilih 2.2., 4.3. in pri dodatnem merilu 6, se zavrne.

Pri vseh merilih je pred upoštevanjem uteži določen razpon točk od 0 do 10, razen pri dodatnemu merilu 6, kjer lahko vloga prejme 0 ali 2 točki brez upoštevanja uteži.

* 1. **POJASNILA K PODMERILU 1.1 - Prispevek RRI projekta k doseganju ciljev Slovenske strategije pametne specializacije (S4)**

V okviru podmerila se ocenjuje kvaliteta umeščenosti RRI projekta v vsebino vsaj enega fokusnega področja in/ali tehnologije v okviru izbranega prednostnega področja uporabe S4, kot ga opredeljuje akcijski načrt Strateško razvojno inovacijskega partnerstva (SRIP), ki ga je potrdila oziroma delno potrdila »Delovna skupina državnih sekretarjev za izvajanje S4«.

Informacije o tako potrjenih in veljavnih akcijskih načrtih za posamezna prednostna področja uporabe bodo podane na spletni strani ministrstva (<http://www.mgrt.gov.si/si/javne_objave/javni_razpisi/>), na strani razpisne dokumentacije, vsaj en mesec pred datumom vsakega odpiranja.

V okviru tega podmerila se ocenjuje tudi prispevek RRI projekta k ciljem S4, ki so podrobneje predstavljeni v točki 9. Pojasnil javnega razpisa.

* 1. **POJASNILA K PODMERILU 2.2 - Stopnja vključenosti elementov inovativnosti RRI projekta**

Dodatno pojasnilo kvalitete vsebine za maksimalno število točk:

Industrijsko oblikovanje je sistematično umeščeno v RRI projekt ter pomembno prispeva k ustvarjalnosti in izvirnosti RRI projekta ter procesov v podjetju. Pri zasnovi produkta so upoštevana načela ekodizajna z namenom zmanjševanja negativnih vplivov na okolje skozi njegov celoten okoljski življenjski cikel. RRI projekt uvaja inovacije v proizvodnem procesu, ki vplivajo na povečanje produktivnosti, zmanjšanje stroškov. RRI projekt spodbuja inovacije tudi na področju organizacije in trženja.

Pojasnilo izrazov, uporabljenih v podmerilu tem podmerilu:

**Industrijsko oblikovanje**

Izraz industrial design - “industrijsko oblikovanje” predstavlja bistveno več kot zgolj pojem oblikovanje. Angleška beseda »design« namreč ne pomeni samo oblikovanje, temveč predvsem načrtovanje.

Definicija industrijskega oblikovanja po ICSID (International Council of Societies of Industrial Design): "Industrijsko oblikovanje je proces strateškega reševanja problemov, ki poganja inovativnost, ustvarja poslovni uspeh in vodi k boljši kvaliteti življenja s pomočjo inovativnih produktov, sistemov, storitev in izkušenj«.

Definicija EU iz Akcijskega načrta EU za inovacije, ki izhajajo iz oblikovanja: “Oblikovanje (angl. design) se priznava kot ključna disciplina in dejavnost za prinašanje idej na trg in njihovo preobrazbo v uporabnikom prijazne in privlačne izdelke. Čeprav se še vedno pogosto povezuje izključno z estetiko, je uporabno veliko širše. Z bolj sistematično uporabo oblikovanja kot orodja za tržno naravnane in k uporabniku usmerjene inovacije v vseh gospodarskih panogah, ki bi dopolnjevale raziskave in razvoj, bi se izboljšala evropska konkurenčnost. Analize prispevka oblikovanja kažejo, da imajo podjetja, ki strateško vlagajo v oblikovanje, običajno večji dobiček in hitrejšo rast.”

**Ekodizajn (okolju prijazno oblikovanje), ekološka zasnova produkta**

Ekodizajn je definiran kot vključevanje okoljskih vidikov v oblikovanje in razvoj proizvodov z namenom zmanjševanja negativnih vplivov na okolje skozi njihov celoten okoljski življenjski cikel. Torej z uporabo ustreznih materialov, konstrukcije in tehnologije zmanjšati materialno in energijsko porabo na enoto proizvoda.

**Procesne inovacije**

Procesne inovacije so spremembe v proizvodnem procesu. Nimajo nujno vpliva na končni izdelek, ampak prinašajo koristi v proizvodnem procesu ter na splošno vplivajo na povečanje produktivnosti in zmanjšanje stroškov (npr. uvajanje digitalizacije in robotov).

**Inovacije na področju organizacije in trženja**

Organizacijska inovacija pomeni izvajanje novih organizacijskih metod v poslovnih praksah podjetja, novih metod za organiziranje delovnih odgovornosti in odločanja ter novih metod v zunanjih odnosih (z drugimi podjetji ali javnimi ustanovami).

Inovacija na področju trženja je uveljavitev pomembne spremembe v estetskem oblikovanju ali embalaži izdelka ali storitve. Inovacija na področju trženja zajema tudi nove medije ali tehnike za promocijo proizvodov ter nove metode za plasiranje proizvodov ali prodajnih kanalov. Poleg tega zajema tudi nove metode za oblikovanje cen izdelkov in storitev.

* 1. **POJASNILA K PODMERILU 3.3 – Prispevek k prehodu v krožno in nizkoogljično gospodarstvo**

RRI projekt bo ocenjen glede na spodaj navedena področja, skladna z ReSOLVE okvirom za krožno gospodarstvo.[[3]](#footnote-3)

**Regeneracija (REgenerate) - prispevek projekta k ohranjanju in obnavljanju ekosistemov**

Področje zajema:

- Pripevek projekta k ohranjanju in obnavljanju ekosistemov z uporabo trajnostnih virov energije in surovin.

- Prispevek projekta k ohranjanju in obnavljanju ekosistemov z vračanjem bioloških virov v biosfero/naravo.

- Prispevek projekta k prehodu na nizkoogljično gospodarstvo in k omejevanju podnebnih sprememb.

**Delitev (Share) - prispevek projekta k popolni izkoriščenosti izdelkov, procesov in storitev ter njihovi podaljšani življenjski dobi**

Področje zajema:

- Prispevek projekta k prehodu v krožno gospodarstvo z uvajanjem izdelkov, ki imajo dolgo življenjsko dobo in ki so zasnovani na način, da se jih lažje vzdržuje, popravlja, nadgrajuje.

- Prispevek projekta k spodbujanju delitve dobrin (izdelkov, naprav itd.) in storitev ali k ponovni uporabi izdelkov/uporabi iz druge roke.

**Optimizacija (Optimise) - prispevek projekta k zmanjšanju odvečne porabe energije in surovin v postopkih izdelave in uporabe izdelkov**

Področje zajema:

- Optimizacija v smislu, da bo izdelek, proces ali storitev, razvit v okviru projekta, izkazoval večjo energetsko in snovno učinkovitost.

- Prispevek projekta k zmanjšani količini odpadkov tako med proizvodnjo kot med uporabo novega izdelka, procesa ali storitve.

- Optimizacija v smislu, da bo k učinkovitosti izdelka, procesa ali storitve prispevala napredna tehnologija: avtomatizacija, uporaba oddaljenega upravljanja izdelka, učinkovita uporaba velikih zbirk podatkov (»big data«).

**Kroženje (Loop) - prispevek projekta h kroženju snovi in materialov ob zaključku njihove uporabe**

Področje zajema:

- Prispevek projekta s spodbujanjem kroženja organskih snovi (kompostiranje, ponovna uporaba snovi iz organskih odpadkov).

- Prispevek projekta s spodbujanjem kroženja anorganskih (oz. »tehničnih«) materialov po zaključku njihove uporabe (recikliranje, predelava).

**Virtualizacija (Virtualise) - prispevek projekta k zmanjšanju porabe surovin in energije z virtualizacijo**

Področje zajema:

- Prispevek projekta k virtualizaciji izdelkov, procesov ali storitev (npr. virtualizacija na področju medijev, potovanj, prodaje) in s tem k zmanjšanju porabe surovin in energije ob izdelavi in uporabi izdelkov, procesov in storitev.

**Zamenjava (Exchange) - prispevek projekta k zamenjavi starih tehnologij, postopkov, materialov za nove, učinkovitejše**

Področje zajema:

- Prispevek projekta z vključitvijo zamenjave starejših tehnologij za nove, izboljšane; starejših postopkov z novimi, izboljšanimi; starejših materialov z izboljšanimi.

* 1. **POJASNILO K PODMERILU 4.2 – Ustreznost kompetenc vodje in vodilnega osebja RRI projekta in potrebe po zunanjem znanju ter opis infrastrukture in druge pomembne tehnične opreme za izvedbo RRI projekta**

Pri podmerilu 4.2 se bo ocenjevala ustreznost kompetenc vodje projekta in vodilnega osebja, ki ga navedete v točki 15. OBRAZCA 2. **Upoštevajte, da vsaka sprememba vodje in vodilnega osebja pomeni spreminjanje vloge, morebitno spremembo oceno vloge in izbora prejemnika sredstev**. V primeru morebitne spremembe, morate po izdaji sklepov o izboru, v roku, določenem v vzorcu pogodbe o sofinanciranju, ministrstvo zaprositi za soglasje in sicer na osnovi utemeljenih razlogov. Dodatna pojasnila o spremembah tekom izvajanja RRI projekta so navedena v točki 8. Pojasnil javnega razpisa.

* 1. **POJASNILA K PODMERILU 6 – Regionalni kriterij**

Merilo št. 6, ki se navezuje na sedež oziroma poslovni naslov poslovne enote ali podružnice prijavitelja ali vsaj enega konzorcijskega partnerja na enem izmed obmejno problemskih območij skladno z Uredbo o določitvi obmejnih problemskih območij (UL RS, št. 22/11, 97/12 in 24/15)[[4]](#footnote-4) ali na enem izmed problemskih območij z visoko brezposelnostjo skladno z Zakonom o razvojni podpori Pomurski regiji v obdobju 2010–2017 (UL RS, št. 87/09 in [82/15](http://www.uradni-list.si/1/objava.jsp?sop=2015-01-3256)) ali s Sklepom o dodatnih začasnih ukrepih razvojne podpore za problemska območja z visoko brezposelnostjo (UL RS, št. [36/16](http://www.uradni-list.si/1/objava.jsp?sop=2016-01-1590) in [64/16](http://www.uradni-list.si/1/objava.jsp?sop=2016-01-2796))[[5]](#footnote-5) ali na območju Triglavskega narodnega parka skladno z Zakonom o Triglavskem narodnem parku (Uradni list RS, št. 52/10 in 46/14 – ZON-C), se pri skupnem številu točk upošteva samo v primeru, da vloga prijavitelja že pred oceno tega merila dosega prag števila točk, nad katerim bo odobreno sofinanciranje, tj. 18 točk ali več, in se ob izpolnjevanju tega pogoja prišteje prej pridobljenim točkam.

1. **NAČIN IN POGOJI IZVAJANJA OPERACIJ**
   1. **Navodila, viri informacij in podlaga za izvajanje operacije**

Pravne podlaga za izvedbo Javnega razpisa »Spodbude za raziskovalno-razvojne projekte 2« so navedene v preambuli javnega razpisa. Pri izvajanju operacij pa morajo upravičenci upoštevati smernice, napotke, navodila in obveze iz vseh dokumentov, ki so navedeni v javnem razpisu in v pogodbi o sofinanciranju.

Med njimi izpostavljamo:

* javni razpis,
* pogodbo o sofinanciranju operacije,
* Shema državne pomoči »Program izvajanja finančnih spodbud MGRT – RRI (št. priglasitve: BE01-2399245-2015/II, datum potrditve sheme: 5.5.2016 (redakcijski popravek 4.11.2016); trajanje sheme: 31.12.2020),
* veljavna Navodila organa upravljanja o upravičenih stroških za sredstva evropske kohezijske politike v programskem obdobju 2014-2020,
* veljavna Navodila organa upravljanja za izvajanje upravljalnih preverjanj po 125. členu Uredbe (EU) št. 1303/2013,
* veljavna Navodila organa upravljanja na področju komuniciranja vsebin evropske kohezijske politike v programskem obdobju 2014-2020.

Upravičenec je dolžan tekom izvajanja celotne operacije spremljati morebitne spremembe navodil in jih ves čas dosledno upoštevati.

Upravičenec je dolžan upoštevati tudi dodatna navodila oziroma spremembe navodil ministrstva in zahteve glede informiranosti, priprave zahtevkov za sofinanciranje in poročil glede na veljavna pravila in predpise.

Podlago za izvajanje operacije predstavljata podpisana pogodba o sofinanciranju (vključno z vsemi navedenimi pravnimi podlagami) in celotna vloga na javni razpis.

* 1. **Obdobje izvajanja operacije**

Obdobje upravičenosti stroškov in izdatkov je enako za vsa tri odpiranja javnega razpisa.

Obdobje **upravičenosti stroškov** na javnem razpisu se prične z izdajo sklepa o izboru s strani ministrstva in traja 24 mesecev od datuma izdaje sklepa o izboru.

Obdobje **upravičenosti izdatkov** je od datuma izdaje sklepa o izboru s strani ministrstva do izstavitve zadnjega zahtevka za izplačilo, ko je tudi skrajni datum za zaključek operacije.

Planirana obdobja poročanja upravičenih stroškov boda za vsa tri odpiranja trajala v obdobjih kot so našteta spodaj. Obdobja so okvirna, tekom izvajanja postopkov javnega razpisa se lahko spremenijo.

1. Prvo obdobje poročanja upravičenih stroškov traja šest (6) mesecev – konec sedmega (7) meseca se bo izstavil 1. Zahtevek za izplačilo
2. Drugo obdobje poročanja upravičenih stroškov traja devet (9) mesecev – konec šestnajstega (16) meseca se bo izstavil 2. Zahtevek za izplačilo
3. Tretje obdobje poročanja upravičenih stroškov traja devet (9) mesecev – konec petindvajsetega (25) meseca se bo izstavil 3. (zadnji) Zahtevek za izplačilo

V primeru tujih podjetij velja, da se obdobje upravičenosti stroškov in izdatkov prične z izdajo sklepa o izboru s strani ministrstva, vendar po vpisu podružnice v Sodni register, kar bo dokazilo, da so upravičeni stroški nastali v določenem programskem območju.

Za sofinanciranje se upoštevajo upravičeni stroški in izdatki na posamezni operaciji, če so nastali in so plačani znotraj obdobja upravičenosti, določenega s pogodbo o sofinanciranju.

Datumi izstavitve zahtevkov in letna dinamika bodo določeni v pogodbi o sofinanciranju.

**Pred začetkom operacije ne sme biti sklenjena nobena pravno zavezujoča zaveza za izvedbo posamezne upravičene aktivnosti v okviru operacije.**

Operacije, ki so že zaključene pred izdajo sklepa o izboru, niso upravičene do sofinanciranja.

Prijavitelj mora pri pripravi vloge in pri izvajanju operacije upoštevati, da morajo biti vsa plačila, da bi bila upravičena, izvršena do datuma izstavitve zadnjega zahtevka za izplačilo, ki predstavlja tudi zaključek operacije.

Obdobje trajanja operacije vključuje čas za izvedbo glavnih projektnih aktivnosti ter tudi čas za administrativni zaključek operacije.

* 1. **Skladnost s shemo državne pomoči za RRI, opredelitev RR aktivnosti, TRL lestvica**

Uredba 651/2014/EU o razglasitvi nekaterih vrst pomoči za združljive s skupnim trgom pri uporabi členov 107 in 108 Pogodbe predstavlja podlago za priglašeno Shemo državne pomoči.

Javni razpis se izvaja na osnovi priglašene Sheme državne pomoči »Program izvajanja finančnih spodbud MGRT-RRI« (št. priglasitve: BE01-2399245-2015/II, datum potrditve sheme: 5.5.2016 (redakcijski popravek 4.11.2016), trajanje sheme: 31.12.2020) (v nadaljevanju: Shema državne pomoči RRI).

Na podlagi Uredbe 651/2014/EU in Sheme državne pomoči RRI so upravičeni stroški raziskovalno razvojnega projekta, ki prejema pomoč in sodi v kategorijo **industrijskih raziskav** in/ali **eksperimentalnega razvoja**.

**V vlogi predstavljene raziskovalno razvojne aktivnosti, ki bodo predmet sofinanciranja, morajo spadati v eno izmed navedenih kategorij upravičenih stroškov, kar mora biti razvidno iz njihove predstavitve.**

**Definicije kategorij upravičenih stroškov** (povzeto po Uredbi 651/2014/EU in Shemi državne pomoči RRI):

**Industrijske raziskave**:

so načrtovane raziskave ali kritične preiskave, usmerjene v pridobivanje novega znanja in spretnosti za razvoj novih izdelkov, procesov ali storitev ali za znatno izboljšanje obstoječih izdelkov, procesov ali storitev. Vključujejo oblikovanje komponent kompleksnih sistemov in lahko zajemajo izdelavo prototipov v laboratorijskem okolju ali okolju s simuliranimi vmesniki obstoječih sistemov ter pilotih linij, kadar je to potrebno za industrijske raziskave, zlasti za vrednotenje generične tehnologije.

**Eksperimentalni razvoj:**

pomeni pridobivanje, združevanje, oblikovanje in uporaba obstoječega znanstvenega, tehnološkega, poslovnega in drugega ustreznega znanja in spretnosti, katerih cilj je razvoj novih ali izboljšanih izdelkov, procesov ali storitev. Ti lahko vključujejo npr. tudi dejavnosti, usmerjene v konceptualne opredelitve, načrtovanje in dokumentacijo novih izdelkov, procesov ali storitev. Lahko vključuje izdelavo prototipov, predstavitve, pilotne projekte, preskušanje in potrjevanje novih ali izboljšanih izdelkov, procesov ali storitev v okoljih, ki so tipični za vsakdanje pogoje obratovanja, kadar je osnovni cilj nadalje tehnično izboljšati izdelke, procese in storitve, ki niso v veliki meri ustavljeni. To lahko vključuje razvoj prototipa ali pilotnega projekta za tržno uporabo, ki je obvezno končni tržni izdelek in je predrag, da bi ga izdelali samo za namene predstavitve ali potrjevanja. **Eksperimentalni razvoj ne vključuje rednih ali občasnih sprememb obstoječega izdelka, proizvodnih linij, proizvodnih procesov, storitev in drugih tekočih dejavnosti, tudi če takšne spremembe lahko pomenijo izboljšanje.**

V skladu z določili 47. točke preambule Uredbe 651/2014/EU velja, da razvrščanje posameznih aktivnosti v kategorijo industrijskih raziskav ali eksperimentalnega razvoja ni nujno kronološko in se lahko sčasoma premakne ter se nalogo, ki se izvaja v poznejši fazi projekta, lahko opredeli kot industrijsko raziskavo. Podobno se dejavnost, ki se je izvajala v zgodnejši fazi, lahko opredeli kot eksperimentalni razvoj.

Kot pomoč pri pripravi vloge so v nadaljevanju povzete **definicije raziskav in razvoja (v nadaljevanju RR)** kot so opredeljene v **priročniku Frascati,** ki predstavlja tehnični dokument mednarodno sprejetih definicij RR in klasifikacij njegovih sestavin.[[6]](#footnote-6)

Splošna opredelitev RR aktivnosti (priročnik Frascati, poglavje 2):

Industrijske raziskave in eksperimentalni razvoj (RR) obsegajo ustvarjalno in sistematično delo, ki se izvaja z namenom, da bi povečalo obseg znanja – vključno z znanjem človeštva, kulture in družbe – in da bi izumljalo nove uporabe razpoložljivega znanja.

Dejavnosti RR so določene z naborom skupnih lastnosti, tudi če jih izvajajo različni izvajalci, z namenom, da bi dosegli specifične ali splošne cilje. RR je vedno usmerjen v nove ugotovitve, na osnovi izvirnih konceptov (in njihove razlage) ali hipotez. V veliki meri je negotov glede svojih končnih rezultatov (ali vsaj glede količine časa in virov, ki so potrebni za njihovo doseganje), je načrtovan in financiran (tudi, če se izvaja s strani posameznikov) in ima namen dati rezultate, ki bi bili bodisi prosto prenosljivi, bodisi prodani na tržišču.

Dejavnost je lahko opredeljena kot dejavnost RR, če izpolnjuje pet temeljih meril, ki so: **NOVOST, USTVARJALNOST, NEGOTOVOST, SISTEMATIČNOST IN PRENOSLJIVOST IN/ALI PONOVLJIVOST**.

Eksperimentalnega razvoja ne smemo zamenjati z ''razvojem izdelka'', ki je celovit postopek – od oblikovanja zamisli in konceptov do komercializacije z namenom pripeljati nov izdelek na trg. Eksperimentalni razvoj je samo možna stopnja v postopku razvoja izdelka: tista stopnja, ko je generično znanje dejansko preizkušeno za posamezne uporabe, da bi postopek privedli do uspešnega konca. Med stopnjo eksperimentalnega razvoja se ustvarja novo znanje, stopnja pa se konča, ko merila RR ne veljajo več.

Eksperimentalni razvoj ni ''predproizvodni razvoj''. Določanje meje med eksperimentalnim razvojem in predproizvodnjim razvojem zahteva ''tehnično presojo'' glede tega, kdaj element novosti preneha in se delo spremeni v rutinski razvoj integriranega sistema. V kolikor se v fazi eksperimentalnega razvoja med preizkušanji pojavijo problemi, zaradi katerih so potrebne nove raziskave, brez katerih ni mogoče uspešno zaključiti RRI projekta, se takšne raziskave razume kot **“povratni RR”** in so vključene med dejavnosti RR.

Pri pripravi vloge upoštevajte, da so do sofinanciranja upravičene dejavnosti, ki so v skladu z zgoraj navedenimi definicijami opredeljene kot raziskovalno razvojne dejavnosti. Ostale dejavnosti, ki so tudi nujne za uspešno izvedbo projekta, vendar ne spadajo med raziskovalno razvojne dejavnosti, so neupravičene za sofinanciranje.

Projektni management oz. vodenje (koordinacija dela na projektu, urejanje terminskega in finančnega načrta projekta, urejanje dokumentacije za pripravo poročil in zahtevkov za izplačilo) spada med dejavnosti, ki same niso neposredne raziskovalno razvojne dejavnosti, pač pa gre za podporne dejavnosti za raziskave in razvoj. Stroški za te dejavnosti niso vključene v neposredne upravičene stroške RRI projekta.


Postopek prijave in zaščite intelektualne lastnine ne spada med RR dejavnost, ki bi bile upravičene v okviru tega javnega razpisa in zato stroški za te dejavnosti ne spadajajo med upravičene stroške.


**TRL lestvica - lestvica ravni tehnološke razvitosti**

Aktivnosti na RRI projektu načrtujte v zaporedju, ki ustreza TRL lestvici - lestvici ravni tehnološke razvitosti. Lestvica zajema tako raziskovalno razvojne aktivnosti, ki jih boste lahko uveljavljali med upravičenimi stroški, kot druge aktivnosti, ki so za dosego stopnje TRL 9 nujne, ne boste pa jih mogli uveljavljati med upravičenimi stroški.

Lestvica TRL naj predstavlja pripomoček pri načrtovanju poteka vašega RRI projekta in postavitvi terminskega plana, pri čemer pa lahko potek in zaporedje aktivnosti v določeni meri odstopa od predstavljene TRL lestvice, v skladu s posebnostmi vašega RRI projekta. Pri planiranju aktivnosti vašega RRI projekta v 21. točki OBRAZCA 2 v osnovi torej sledite lestvici TRL, vendar pa navajajte aktivnosti, kot so potrebne za vaš RRI projekt.

TRL lestvica je podrobneje predstavljena v nadaljevanju.





* 1. **Opredelitev velikosti podjetja**

Velikost podjetja (in s tem intenzivnost pomoči) se določi v skladu s Prilogo I Uredbe 651/2014/EU[[7]](#footnote-7) Pri določanju velikosti podjetja si lahko pomagate s Smernicami za opredelitev MSP[[8]](#footnote-8).

Prijavitelj/ konzorcijski partner mora pri določitvi svoje velikosti izhajati iz ustreznih, zadnjih razpoložljivih podatkov in informacij, tudi tistih, ki se navezujejo na lastniške povezave. Pri tem je potrebno upoštevati, da bo ministrstvo preverjalo velikost podjetji v obdobju od oddaje vloge do predvidene izdaje sklepov o izboru, kar pomeni, da morajo prijavitelji upoštevati pri določitvi velikosti tudi vsa že znana dejstva, ki se bodo zgodila do predvidene izdaje sklepov o izboru, skladno s točko 13. javnega razpisa in ki bodo vplivala na velikost podjetja v navedenem obdobju preverjanja.

Pravilna določitev velikosti podjetja in števila zaposlenih je pomembna, ker se glede na velikost podjetja določa intenzivnost državne pomoči. V postopku preverjanja velikosti podjetja se lahko višina zaprošenih sredstev zmanjša, če je podjetje napačno opredelilo svojo velikost tako, da se je zmanjšala intenzivnost pomoči. V nobenem primeru pa se višina zaprošenih sredstev ne sme povečati.

V kolikor se napačno opredeljena velikost podjetja ugotovi po izdaji sklepa o izboru ali po podpisu pogodbe o sofinanciranju, se intenzivnost pomoči v nobenem primeru ne sme povečati (v primeru, ko se ugotovi, da je dejanska velikost podjetja manjša). V primeru, ko se ugotovi, da je dejanska velikost podjetja večja, pa se intenzivnost pomoči s spremembo sklepa o izboru oziroma z dodatkom k pogodbi o sofinanciranju zmanjša. Velikost podjetja se ugotavlja le na podlagi stanja in podatkov, ki so veljali do izdaje sklepov o izboru.

Kasnejša ugotovitev navajanja neresničnih, netočnih in nepopolnih podatkov ima lahko za posledico razveljavitev sklepa o izboru ali odpoved pogodbe o sofinanciranju, ki jo v primeru uspešne kandidature na javnem razpisu skleneta prijavitelj kot upravičenec in ministrstvo in vračilo vseh nakazanih sredstev skupaj z zakonskimi zamudnimi obrestmi, ki tečejo od dneva nakazila do dneva vračila.

Dolžnost upravičenca je, da ministrstvu v času od oddaje vloge do izdaje sklepa o izboru poroča o morebitni spremembi velikosti podjetja, vključno s spremembami zaradi lastniških sprememb pri podjetju. V primeru konzorcijev je dolžnost konzorcijskih partnerjev, da o tovrstnih spremembah poročajo prijavitelju, ta pa ministrstvu.

* 1. **Upravičeni stroški**

Upravičeni stroški so skladni s priglašeno Shemo državne pomoči RRI. Do sofinanciranja so upravičeni izključno stroški, povezani z raziskovalno razvojnimi aktivnostmi, kot so opredeljene v točki 6.3. teh pojasnil.

V okviru javnega razpisa se upoštevajo sledeče kategorije/vrste upravičenih stroškov, način njihovega uveljavljanja in omejitev višine upravičenih stroškov:

|  |  |  |  |  |
| --- | --- | --- | --- | --- |
|  | **Kategorija stroška** | **Vrsta upravičenega stroška** | **Način uveljavljanja stroška** | **Omejitev višine upravičenega stroška** |
| 1 | **Stroški plač in povračil stroškov v zvezi z delom** | **Stroški osebja**: raziskovalcev, strokovnih in tehničnih sodelavcev, ki izvajajo RRI projekt – vključeni so stroški plač in drugi stroški dela zaposlenih pri prijavitelju ter pri partnerjih v primeru konzorcija. | Standardna lestvica stroška na enoto – nacionalna metodologija | / |
| 2 | **Stroški storitev zunanjih izvajalcev** | **Stroški pogodbenih raziskav**, ki so bile kupljene od zunanjih izvajalcev po običajnih tržnih pogojih ter **stroški svetovalnih in drugih ustreznih storitev**, uporabljenih izključno za RRI projekt. | Povračilo dejansko nastalih in plačanih upravičenih stroškov | Vrednost navedenih stroškov ne sme presegati **30 %** vrednosti celotnih upravičenih stroškov RRI projekta. |
| 3 | **Investicije v neopredmetena sredstva** | **Stroški znanja in patentov**, ki so bili kupljeni ali je bilo zanje pridobljeno licenčno dovoljenje od zunanjih virov po običajnih tržnih pogojih, uporabljenih izključno za RRI projekt. | Povračilo dejansko nastalih in plačanih upravičenih stroškov |
| 4 | **Posredni stroški** | Posredni stroški, skladni s shemo državnih pomoči RRI, v okviru dodatnih režijskih stroškov in drugih stroškov poslovanja, vključno s stroški materiala, zalog in podobnih izdelkov, ki so povezani z neposrednimi aktivnostmi RRI projekta. | Pavšalno financiranje s pavšalno stopnjo v višini do 15 % upravičenih neposrednih stroškov plač in povračil stroškov v zvezi z delom iz 1. točke te tabele. | Posredni stroški so določeni kot pavšalno financiranje s pavšalno stopnjo do  **15 %** upravičenih neposrednih stroškov plač in povračil stroškov v zvezi z delom za osebje, ki dela na RRI projektu. |

Predmet sofinanciranja so tako aktivnosti v okviru industrijskih raziskav in/ali eksperimentalnega razvoja, med katere lahko spadajo tudi aktivnosti razvoja potrebnih orodji, ki so nujna za dosego projektnega cilja.

**Prijavitelji morajo pri pripravi vloge upoštevati, da je za sofinanciranje izključena proizvodnja predhodno že razvitih izdelkov ter uvajanje že razvitih procesov in storitev.**

Po splošnem pravilu so stroški in izdatki upravičeni do povračila iz sredstev evropske kohezijske politike :

* če so z operacijo neposredno povezani, so potrebni za njeno izvajanje in so v skladu s cilji operacije;
* če so dejansko nastali: za dela, ki so bila opravljena; za blago, ki je bilo dobavljeno; za storitve, ki so bile izvedene;
* če so priznani v skladu s skrbnostjo dobrega gospodarja;
* če nastanejo in so plačani v obdobju upravičenosti;
* če temeljijo na verodostojnih knjigovodskih in drugih listinah in
* če so v skladu z veljavnimi pravili Unije in predpisi Republike Slovenije.

**Davek na dodano vrednost ni upravičen strošek.**

Dvojno uveljavljanje stroškov in izdatkov, ki so že bili povrnjeni iz katerega koli drugega vira, ni dovoljeno. V kolikor se ugotovi dvojno uveljavljanje stroškov in izdatkov, ministrstvo lahko pogodbo odpove in zahteva vračilo že izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v državni proračun Republike Slovenije. Če je dvojno uveljavljanje stroškov in izdatkov namerno, se bo obravnavalo kot goljufija.

**6.5.1 Spremljanje in evidentiranje operacije**

V skladu s 125. členom Uredbe 1303/2013/EU morajo upravičenci pri izvajanju operacije voditi **ločeno računovodstvo ali ustrezno računovodsko kodo** za vse transakcije, ne glede na slovenska računovodska pravila. Navedeno ne velja za poenostavljene oblike nepovratnih sredstev, za kar pa bo upravičenec dolžan na istem stroškovnem mestu voditi in spremljati prejeta sredstva za operacijo.

Upravičenec, ki ne vodi knjig za operacijo po ustrezni računovodski kodi, in iz svojih knjig ne more ločeno izpisati evidenc samo za posamezno operacijo, mora za zagotavljanje ločenega vodenja knjig za operacijo voditi druge pomožne knjige.

* 1. **Dokazovanje upravičenih stroškov**

Potrditev RRI projekta in vloge na javni razpis s sklepom o izboru ministrstva ne pomeni tudi predhodne odobritve sofinanciranja posameznih upravičenih stroškov, opredeljenih v vlogi. Upravičenost sofinanciranja bo ministrstvo preverjalo v okviru vsakokratne presoje zahtevkov za izplačilo, na način in z dinamiko, kot opredeljeno v pogodbi o sofinanciranju, in sicer predvsem ob upoštevanju Navodil organa upravljanja o upravičenih stroških ter Uredbe 651/2014/EU in v skladu s presojo, ali gre pri posameznih aktivnostih za raziskovalno razvojne aktivnosti. Končni obseg sofinanciranja operacije in izplačil sredstev pa je odvisen tudi od doseženega projektnega cilja operacije, ki bo naveden v pogodbi o sofinanciranju.

Podjetje upravičene stroške uveljavlja tako, da do v pogodbi določenem roku odda **Zahtevek za izplačilo**, ki vsebuje:

* zahtevek za izplačilo (obrazec je priloga k pogodbi),
* vmesno ali končno poročilo o delu na projektu (obrazec je priloga k pogodbi),
* finančno poročilo (obrazec je priloga k pogodbi),
* dokazila po posameznih vrstah upravičenih stroškov,
* dodatna dokazila (dokazila o doseženih ciljih, …).

V primeru, da prijavitelj v določenih rokih ne predloži dokazil o upravičenosti stroškov operacije, lahko ministrstvo odstopi od pogodbe o sofinanciranju in zahteva vračilo že prejetih sredstev skupaj z zakonskimi zamudnimi obrestmi od dneva prejema sredstev do dneva vračila v dobro proračuna Republike Slovenije.

Za vsak strošek, pri katerem ministrstvo ob pregledu zahtevka za izplačilo ne najde neposredne povezave med nastankom stroška in izvedbo operacije, ne glede na to, ali ta dejansko obstaja, ali v primerih nejasnosti/dvoma/negotovosti/suma, lahko ministrstvo od upravičenca zahteva dodatna pojasnila, dodatna dokazila ali izjave (npr. fotografije, izpise, izjave, certificate, ipd.), ki dokazujejo nastanek in obstoj stroška za izvedbo operacije. V primeru, da ministrstvo meni, da dodatna dokazila ne nakazujejo v zadostni meri povezave med nastankom stroška in izvedbo operacije kot tudi v primeru neupravičenih stroškov, lahko izplačilo zmanjša za vrednost teh stroškov (glede na vrednost zahtevka za izplačilo). O tem mora upravičenca ministrstvo predhodno obvestiti.

**Dokazovanje upravičenosti stroškov je na strani upravičenca.**

V primeru konzorcija posredujejo konzorcijski partnerji kot upravičenci v skladu s konzorcijsko pogodbo svojo celotno dokumentacijo za posamezni zahtevek za izplačilo (vsebinsko in finančno poročilo, dokazila) izbranemu podpisniku pogodbe o sofinanciranju, da ta skupaj pripravi zahtevek za izplačilo z vso potrebno dokumentacijo in jo posreduje na ministrstvo. Izplačilo sredstev po posameznem zahtevku za izplačilo poteka od ministrstva do izbranega podpisnika pogodbe o sofinanciranju, ki mora ustrezni del prejetih namenskih sredstev prenakazati drugim partnerjem v konzorciju.

Upravičenci morajo zagotoviti hrambo in vpogled v dokumentacijo operacije za preverjanje upravljanja in revizijske postopke skladno s pravili skupnosti (140. člen Uredbe 1303/2013/EU). Upravičenci so dolžni na poziv vsa dokazila in dokumentacijo zahtevkov za izplačilo predložiti na ministrstvo. V primeru, da ministrstvo ob pregledu dokumentacije po izplačilu ugotovi, da so bili zahtevki za izplačilo nepravilni, oziroma v njih navedeni stroški nimajo podlage v dejanskih računovodskih listinah oz. v zahtevkih za izplačilo navedenih dokazilih ali da so bili stroški neupravičeni, lahko zahteva vračilo neupravičeno izplačanih sredstev v celoti ali delno, glede na obliko in obseg ugotovljenih nepravilnosti.

* + 1. **Stroški plač in povračil stroškov v zvezi z delom – Stroški osebja**

Do sofinanciranja so upravičeni izključno stroški, ki so nastali pri delu na raziskovalno razvojnih aktivnostih, torej ure dela, ko je zaposleni izvajal raziskovalno razvojne aktivnosti, namenjene RRI projektu, usmerjene k doseganju projektnega cilja RRI projekta, kot je definiran v pogodbi o sofinanciranju.

Uvrstitev v kategorijo raziskovalcev za potrebe tega javnega razpisa ni pogojena z vpisom raziskovalca ali raziskovalne skupine v evidenco izvajalcev raziskovalne in razvojne dejavnosti pri ARRS.

Za stroške plač in povračil v zvezi z delom za osebje, ki dela na RRI projektu, se za uveljavljanje upravičenih stroškov uporablja **Standardna lestvica stroška na enoto**. Metodologija Standardne lestvice stroška na enoto je podrobneje predstavljena v Prilogi 1 k Pojasnilom javnega razpisa.

Upravičeni stroški, ki so vključeni v strošek dela raziskovalcev na uro opravljenega dela na RRI projektu, zajemajo vse stroške, povezane s stroški plač in povračil stroškov v zvezi z delom.

**Upravičenec ne prikazuje in ne dokazuje dejanskih stroškov (stroškov plač in povračil v zvezi z delom), ampak prikaže in dokaže število izvedenih delovnih ur na RR aktivnostih potrjenega RRI projekta oziroma operacije. Upravičeni stroški se izračunajo kot število dokazanih izvedenih delovnih ur na raziskovalno razvojnih aktivnostih operacije, pomnoženo z vnaprej določeno vrednostjo za uro dela raziskovalca ali strokovnega/tehničnega sodelavca.**

Skladno z metodologijo izračuna standardne lestvice stroška na enoto za stroške plač in druge stroške dela je vrednost enote:

|  |  |
| --- | --- |
| **Enota** | **Standardna lestvica stroška na enoto v EUR** |
| Strošek dela raziskovalcev na uro opravljenega dela na RRI projektu | 21,00 EUR |
| Strošek dela strokovnih in tehničnih sodelavcev na uro opravljenega dela na RRI projektu | 14,00 EUR |

Navedeni vrednosti veljata za celotno obdobje trajanja RRI projektov v okviru vseh treh odpiranj.

**Za posameznega zaposlenega (raziskovalca ali strokovno/tehničnega sodelavca) se lahko letno med upravičenimi stroški RRI projekta uveljavlja maksimalno 1.700 ur dela.** V kolikor bo s pogodbo o zaposlitvi ali drugim ustreznim aktom zaposlenemu določen nižji delež zaposlitve na RRI projektu, je potrebno upoštevati, da število delovnih ur v posameznem zahtevku za izplačilo ne sme preseči ustreznega deleža od določenega maksimalnega števila delovnih ur.

Dokazila za dokazovanje upravičenosti stroškov: pogodba o zaposlitvi; sklep ali drug ustrezni akt o prerazporeditvi na delo na operacijo, kadar to ni opredeljeno v pogodbi o zaposlitvi; uradno potrdilo o obdobju zavarovanja za posameznega zaposlenega (ZPIZ); mesečna časovnica; evidenca delovnega časa, izpis evidence ur na operaciji; druga ustrezna dokazila.

Število opravljenih ur, ki je razvidno v mesečni časovnici, mora izhajati in biti skladno z evidenco opravljenih ur na operaciji, katero vodi upravičenec na nivoju operacije.

V kolikor določena oseba opravlja delo na več operacijah, izpolni skupno mesečno časovnico za vse operacije.

Ministrstvo bo lahko izvajalo preverjanje navedenih dokazil v okviru posameznega zahtevka za izplačilo v celoti, vzorčno ali le v okviru preverjanja na terenu. Podrobnejša določitev načina preverjanja bo podana v navodilih za upravičence.

* + 1. **Stroški storitev zunanjih izvajalcev**

Upravičeni stroški lahko zajemajo stroške pogodbenih raziskav ter stroške svetovalnih in drugih ustreznih storitev, ki so bile kupljene od zunanjih izvajalcev po običajnih **tržnih pogojih**. Do sofinanciranja so upravičeni izključno stroški za aktivnosti, ki so potrebne za operacijo in ki jih za potrebe operacije izvedejo zunanji izvajalci.

Vrednost upravičenih stroškov storitev zunanjih izvajalcev skupaj z upravičenimi stroški investicij v neopredmetena sredstva ne sme presegati **30 %** vrednosti celotnih upravičenih stroškov RRI projekta.

Strošek storitve zunanjega izvajalca je neupravičen, če je:

- zunanji izvajalec povezana družba po pravilih zakona, ki ureja gospodarske družbe,

- zakoniti zastopnik upravičenca, ali njegov družinski član:

- udeležen kot poslovodja, član poslovodstva ali zakoniti zastopnik zunanjega izvajalca,

- ali je neposredno ali preko drugih pravnih oseb v več kot petindvajset odstotnem deležu udeležen pri ustanoviteljskih pravicah, upravljanju ali kapitalu zunanjega izvajalca.

V primeru konzorcija, konzorcijski partner ali njegov zaposleni ne sme nastopati kot zunanji izvajalec drugima partnerjema istega konzorcija. Sklepanje podjemnih in avtorskih pogodb s svojimi zaposlenimi je neupravičen strošek.

Za stroške storitev zunanjih izvajalcev se za uveljavljanje upravičenih stroškov uporablja dokazovanje s **predložitvijo dokazil za dejansko nastale in plačane upravičene stroške**, ki so nastali in bili plačani v obdobju upravičenosti, skladno z navodili Organa upravljanja.

Dokazila: dokumentacija o izboru zunanjega izvajalca, ki bo dokazovala gospodarno ravnanje ter tržno ceno[[9]](#footnote-9); dokazilo o naročilu (naročilnica, pogodba, podjemna pogodba, avtorska pogodba, druga podlaga za izstavitev računa…); dokazilo o opravljeni storitvi ali dobavi blaga (npr. poročilo o opravljeni storitvi, dokazilo o izvedeni in prejeti pogodbeni raziskavi…); račun ali eRačun oziroma verodostojna knjigovodska listina, dokazilo o plačilu, druga ustrezna dokazila.

**Upravičenec dostavi fotokopijo verodostojnih knjigovodskih listin, ki so opremljene s pečatom upravičenca “Kopija je enaka originalu” ali s pisno potrditvijo odgovorne osebe upravičenca. V primeru eRačuna to ni potrebno.[[10]](#footnote-10)**

Upravičenci morajo pri izboru zunanjih izvajalcev ravnati v skladu s temeljnimi načeli ZJN-3 in pogodbo o sofinanciranju[[11]](#footnote-11).

**Upravičenci lahko upravičene stroške uveljavljajo, ko je posamezen račun v celoti plačan.**

**Iz dokazil mora biti jasno razvidna povezava stroška z RRI projektom.**

* + 1. **Investicije v neopredmetena sredstva**

Upravičeni stroški lahko zajemajo stroške znanja in patentov, ki so bili kupljeni ali je bilo zanje pridobljeno licenčno dovoljenje od zunanjih virov po običajnih tržnih pogojih, uporabljenih izključno za RRI projekt.

Vrednost upravičenih stroškov storitev zunanjih izvajalcev skupaj z upravičenimi stroški investicij v neopredmetena sredstva ne sme presegati **30%** vrednosti celotnih upravičenih stroškov RRI projekta.

Strošek zunanjega izvajalca kot zunanjega vira v primeru nabave neopredmetenih sredstev je neupravičen, če je:

- zunanji izvajalec povezana družba po pravilih zakona, ki ureja gospodarske družbe,

- zakoniti zastopnik upravičenca, ali njegov družinski član:

- udeležen kot poslovodja, član poslovodstva ali zakoniti zastopnik zunanjega izvajalca,

- ali je neposredno ali preko drugih pravnih oseb v več kot petindvajset odstotnem deležu udeležen pri ustanoviteljskih pravicah, upravljanju ali kapitalu zunanjega izvajalca.

V primeru konzorcija, konzorcijski partner ali njegov zaposleni ne sme nastopati kot zunanji izvajalec oziroma zunanji vir drugima partnerjema istega konzorcija.

Za stroške investicij v neopredmetena sredstva se za uveljavljanje upravičenih stroškov uporablja dokazovanje s **predložitvijo dokazil za dejansko nastale in plačane upravičene stroške**, ki so nastali in bili plačani v obdobju upravičenosti, skladno z navodili Organa upravljanja.

Dokazila: dokumentacija o izboru zunanjega izvajalca, ki bo dokazovala gospodarno ravnanje ter tržno ceno[[12]](#footnote-12); pogodba; dokazilo o dobavi neopredmetenih sredstev (za dobavo iz EU: dobavnica, tovorni list; v kolikor gre za uvoz: dobavnica, enotna upravna listina (EUL), tovorni list; račun; izjava s podpisom in žigom odgovorne osebe upravičenca o namenskosti neopredmetenih sredstev (za kaj se bodo uporabljala in kdo bo njihov lastnik po koncu operacije); dokazilo o plačilu, druga ustrezna dokazila.

**Upravičenec dostavi fotokopijo verodostojnih knjigovodskih listin, ki so opremljene s pečatom upravičenca “Kopija je enaka originalu” ali s pisno potrditvijo odgovorne osebe upravičenca. V primeru eRačuna to ni potrebno.**

Upravičenci morajo pri naročanju neopredmetenih sredstev ravnati v skladu s temeljnimi načeli ZJN-3 in pogodbo o sofinanciranju[[13]](#footnote-13).

**Upravičenci lahko upravičene stroške uveljavljajo, ko je posamezen račun v celoti plačan.**

**Iz dokazil mora biti jasno razvidna povezava stroška z RRI projektom.**

* + 1. **Posredni stroški**

Za posredne stroške je upoštevano **pavšalno financiranje** in sicer v višini **pavšalne stopnje do 15 %** upravičenih neposrednih stroškov plač in povračil v zvezi z delom za osebje, ki dela na RRI projektu.

Upravičeni so posredni stroški v okviru dodatnih režijskih stroškov in drugih stroškov poslovanja, vključno s stroški materiala, zalog in podobnih izdelkov, ki so povezani z neposrednimi aktivnostmi RRI projekta.

Dokazila o nastanku posrednih stroškov na operaciji niso zahtevana.

1. **OBVEŠČANJE IN INFORMIRANJE JAVNOSTI**

Upravičenci morajo zadostiti zahtevam glede informiranja in obveščanja javnosti skladno s 115. in 116. členom Uredbe 1303/2013/EU, veljavnimi Navodili organa upravljanja na področju komuniciranja vsebin na področju evropske kohezijske politike za programsko obdobje 2014-2020[[14]](#footnote-14) in Priročnika celostne grafične podobe evropske kohezijske politike 2014 – 2020[[15]](#footnote-15).

V vseh aktivnostih obveščanja javnosti in komuniciranja o RRI projektu mora biti ustrezno prikazana podpora skladov na naslednji način:

* uporaba logotipov EU in RS - MGRT,
* navedba glede obrazložitve vloge Evropske unije in Republike Slovenije - smiselno se uporabi naslednja naveba: **''Naložbo sofinancirata Republika Slovenija in Evropska unija iz Evropskega sklada za regionalni razvoj.''**,
* uporaba simbolnega jezika v podobah živali – ni nujna, je pa dobrodošla.

Upravičenci morajo začeti navajati vir sofinanciranja, takoj ko začnejo izvajati RRI projekt (velja tako za prijavitelja, kot tudi za vse konzorcijske partnerje).

Upravičenec je dolžan med izvajanjem RRI projekta obveščati Ministrstvo za gospodarski razvoj in tehnologijo o zahtevanih komunikacijskih aktivnostih.

Z zgoraj opredeljenimi elemeni označevanja RRI projekta:

* je upravičenec dolžan na svoji spletni strani (v kolikor obstaja) predstaviti informacije o RRI projektu,
* je upravičenec dolžan, v kolikor uporablja druga spletna komunikacijska orodja (socialna omrežja, video kanale ipd.), predstaviti informacije o RRI projektu,
* je upravičenec dolžan izobesiti na videm mestu plakat ali podobno vizualno vsebino (na primer na mestu izvajanja aktivnosti, pri označevanju dogodka ali na sedežu upravičenca),
* je upravičenec dolžan v primeru komuniciranja z javnostmi primerno označiti vsa informativna in komunikacijska gradiva in aktivnosti,
* lahko upravičenec interno dokumentacijo označi po lastni presoji, glede na dejstvo, ali je dokument namenjen javnosti ali ne.

Upravičenec zagotovi, da so udeleženci RRI projekta obveščeni o njegovem financiranju**. V vsak dokument, ki se nanaša na izvajanje RRI projekta in je namenjen javnosti ali udeležencem, vključno s pogodbami o zaposlitvi, aneksi in sklepi, mora biti vključen logotip EKP ESRR in navedba »Naložbo sofinancirata Republika Slovenija in Evropska unija iz Evropskega sklada za regionalni razvoj«.** Prav tako morajo biti označene z logotipom EKP ESRR pogodbe z zunanjimi izvajalci (pogodbe o medsebojnem sodelovanju, avtorske, podjemne pogodbe ...).

1. **SPREMEMBE RRI PROJEKTA OZIROMA OPERACIJE**

Skladno z določili javnega razpisa, pojasnili javnega razpisa in pogodbo o sofinanciranju, je potrebno po odobritvi financiranja ter med izvajanjem RRI projekta o vsaki spremembi oziroma odstopanju od z vlogo določenega RRI projekta, posredovati na ministrstvo obvestilo ali prošnjo za soglasje. Ministrstvo presodi, ali je soglasje dejansko potrebno. Ministrstvo upravičenca o svoji odločitvi obvesti, v primeru potrebnega soglasja pa podano spremembo obravnava in poda svoje soglasje ali nesoglasje.

Pri obveščanju o spremembah je potrebno pred podpisom pogodbe o sofinanciranju RRI projekta enakovredno upoštevati določila vzorca pogodbe o sofinanciranju RRI projekta, ki je del razpisne dokumentacije.

V primeru nastale spremembe lahko ministrstvo odstopi od pogodbe ter zahteva vračilo že izplačanih sredstev:

- če upravičenec o razlogih za zamudo ali spremembo ne obvesti ministrstva,

- če pisno obvestilo upravičenca prejme po poteku določenega roka,

- v primeru, da ministrstvo obrazložitve ali utemeljitve upravičenca ne sprejme.

V primeru, da med izvajanjem operacije pride do sprememb, ki bi vplivale na oceno vloge tako, da bi se ocena znižala pod prag sofinanciranih operacij, lahko ministrstvo odstopi od pogodbe o sofinanciranju operacije ter zahteva vrnitev izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v državni proračun Republike Slovenije.

**Statusne spremembe pri upravičencu**

Upravičenec mora v roku osmih (8) dni od nastanka spremembe obvestiti ministrstvo o vseh statusnih spremembah, kot so sprememba sedeža ali dejavnosti, sprememba pooblaščenih oseb, sprememba deleža ustanoviteljev nad 10 % oziroma sprememba deležev, ki bi kakorkoli spremenile status prejemnika.

**Sprememba dinamike sofinanciranja RRI projekta**

Dinamika sofinanciranja se lahko spremeni na pisni predlog upravičenca s sklenitvijo aneksa k pogodbi, vendar le ob utemeljenih razlogih in pod pogojem, da ima ministrstvo na razpolago prosta proračunska sredstva.

**Nezmožnost izvedbe dogovorjenega obsega RRI projekta**

Če upravičenec ugotovi, da v pogodbeno določenem roku ali s pogodbeno določenimi sredstvi ne bo mogel izvesti dogovorjenega obsega RRI projekta, mora o tem z ustrezno obrazložitvijo pisno obvestiti ministrstvo takoj, najkasneje pa v petnajstih (15) dneh od nastanka razlogov za nezmožnost izvedbe. Na podlagi obrazložitve ministrstvo odloči, ali spremembo pogodbe odobri ali od nje odstopi.

**Spremembe pri izvajanju RRI projekta oz. pogodbe**

Spremembe pri izvajanju RRI projekta zajemajo vse vsebinske spremembe, do katerih pride pri izvajanju RRI projekta in ki pomenijo odstopanje od vloge (npr. sprememba terminskega plana, sprememba načrtovanih aktivnosti, sprememba zunanjih izvajalcev itd.). V primeru, da pri izvajanju RRI projekta pride do tovrstnih sprememb, je upravičenec dolžan v roku tridesetih (30) dni od nastalih sprememb obvestiti ministrstvo z ustrezno utemeljitvijo o finančni, vsebinski ali časovni spremembi, sicer se šteje, da se sredstva uporabljajo nenamensko.

**Spremembe konzorcijskih partnerjev**

Med spremembe spadajo tudi spremembe med konzorcijskimi partnerji, če le-te nastanejo zaradi utemeljenih razlogov, ki bi ogrozili uspešno izvedbo RRI projekta. Nesoglasja med partnerji ne sodijo med utemeljene razloge.

**Spremembe vodji projektov in vodilnega osebja**

RRI projekt morajo voditi vodja RRi projekta in vodilno osebje, ki jih je prijavitelj navedel v vlogi. Če tekom RRI projekta iz utemeljenih razlogov pride do zamenjave le teh, lahko upravičenec ob predhodnem pisnem soglasju ministrstva in z ustreznim pojasnilom ter dokazili tako osebo zamenja. Za novega vodjo oz. vodilno osebje se mora predložiti vsa ustrezna dokazila (glede enakovrednosti izobrazbe, referenc ter delovnih izkušenj). Navedene spremembe so možne iz utemeljenih razlogov (odhod zaposlenega iz podjetja, dolgotrajna bolniška odsotnost zaposlenega, porodniški dopust, itd,…). Sprememba na RRI projektu velja od datuma, ko spremembo pisno potrdi ministrstvo.

Upravičenec bo lahko izvedel spremembo RRI projekta le v primeru tehtnih razlogov, ki morajo biti ustrezno utemeljene. Na podlagi obrazložitve ministrstvo odloči, ali spremembo odobri ali ne. Potrjene spremembe, ki vplivajo na vsebino pogodbenih določil, se opredeli med upravičencem in ministrstvom s sklenitvijo aneksa k pogodbi.

1. **CILJI IN KAZALNIKI RRI PROJEKTA[[16]](#footnote-16)**

POROČANJE DOPRINOSA K PROGRAMSKIM CILJEM

DOPRINOS K CILJEM S4

PROJEKTNI CILJ

**začetek projekta konec projekta dano na trg dosega ciljev S4 konec poročanja**

2017 projektne aktivnosti 2019 2021 2023 2024

dosežen projektni cilj 1. mejnik dosežen projektni cilj 2. mejnik rok za doprinos k ciljem S4 konec poročanja programskih ciljev

začetek poročanja programskih ciljev

**Projektni cilj**

je cilj RRI projekta, ki je vnesen v **6. člen pogodbe o sofinanciranju,** in na katerega se vežejo sofinancirane raziskovalno razvojne aktivnosti. Prvi mejnik doseganja projektnega cilja je 24 mesecev od začetka izvajanja RRI projekta, ko mora podjetje razviti nov ali izboljšan izdelek, proces, storitev, do te mere (TRL9), da je potrjen v končni obliki ter primeren za uporabo v realnem okolju. Drugi mejnik doseganja projektnega cilja je 24 mesecev po zaključku RRI projekta, ko mora podjetje dokazati vstop glavnega izdelka, procesa ali storitve na tržišče. Projektni cilj mora biti v celoti izpolnjen, v nasprotnem primeru bo lahko ministrstvo odstopilo od pogodbe in zahtevalo vračilo že izplačanih sredstev. V primeru delne izpolnitve projektnega cilja, lahko ministrstvo zahteva tudi sorazmerno vračilo sredstev. Primer prikaza projektnih ciljev se nahaja v Prilogi 3 k Pojasnilom javnega razpisa.

|  |
| --- |
| **PROJEKTNI CILJ =** IZDELEK/ PROCES/ STORITEV Z NAVEDENIMI LASTNOSTMI, RAZVIT DO STOPNJE TRL 9 V 24 MESECIH OD ZAČETKA PROJEKTA TER VSTOP NA TRG V 24 MESECIH PO KONCU PROJEKTA. |

**Programski cilji**

so cilji, o katerih morajo podjetja poročati še 5 let po zaključku RRI projekta. Podjetja z izvajanjem raziskovalno razvojnih aktivnosti RRI projekta doprinesejo svoj del k doseganju teh ciljev. Doseganje programskih ciljev ne vpliva na sofinanciranje, vendar so ti cilji pomemben pokazatelj o doseganju izbranih kazalnikov na ravni javnega razpisa, zato so podjetja obvezana o tem letno poročati ministrstvu.

|  |
| --- |
| **PROGRAMSKI CILJI**:   * POVEČANJE NETO ŠTEVILA ZAPOSLENIH * DODANA VREDNOST NA ZAPOSLENEGA V PODJETJU * ČISTI PRIHODKI OD PRODAJE NA DOMAČEM IN TUJEM TRGU * PRIJAVA PRAVIC INTELEKTUALNE LASTNINE, KI IZHAJAJO IZ REZULTATOVO OPERACIJE * POVEČANJE SNOVNE IN ENERGETSKE UČINKOVITOSTI |

**Cilji S4**

so opredeljeni strateški cilji **S4** incilji posameznih prednostnih področij **S4.** Podjetja z izvajanjem aktivnosti RRI projekta doprinesejo svoj del k doseganju teh ciljev**.** Doseganje strateških ciljev S4 in ciljev posameznega prednostnega področja S4 ne vpliva na sofinanciranje, se pa predviden doprinos točkuje v merilu 1.

|  |
| --- |
| **CILJI S4:**  **STRATEŠKI CILJI S4** :   * DODANA VREDNOST NA ZAPOSLENEGA * POVEČAN DELEŽ VISOKOTEHNOLOŠKO INTENZIVNIH PROIZVODOV V IZVOZU IN/ALI POVEČAN DELEŽ IZVOZA STORITEV Z VISOKIM DELEŽEM ZNANJA V CELOTNEM IZVOZU   **CILJI POSAMEZNEGA PREDNOSTNEGA PODROČJA S4:**  (V OBRAZEC 2, točka 2, se vpiše tiste relevantne cilje izbranega prednostnega področja, h katerim bo prispeval vaš RRI projekt. V sami utemeljitvi te točke podajte tudi relevantne cilje drugih prednostnih področji, h katerim bo prispeval vaš RRI projekt)  **1. Pametna mesta in skupnosti**   * Razvoj globalno konkurenčnih sistemskih rešitev na področju pametnih omrežij in IT platform z uporabniškimi rešitvami * Vzpostavitev vsaj dveh pilotnih projektov, prednostno na področju energetike, urbane mobilnosti oz. varnosti. * Izkoristiti reformo javne uprave in uvajanje pametnega zdravstva za spodbuditev podjetništva ter za prodor na globalne trge.   Cilj do leta 2023 je dvig dodane vrednosti na zaposlenega podjetij za 15 %.  **2. Pametne zgradbe in dom z lesno verigo**   * Razvoj celovitih sistemov upravljanja zgradb, doma in delovnega okolja prihodnosti ter pametnih domačih naprav s ciljem energetske učinkovitosti in avtonomije zgradbe ter z navezavo na internet stvari kot horizontalne usmeritve. * Medpanožno povezovanje in integracija lesne verige v zasnovo doma in delovnega okolja prihodnosti ob spodbujanju raziskav in inovacij, ki izhajajo iz tradicionalnih znanj in veščin uporabe lesa in z njim kompatibilnih naravnih materialov.   Cilji do 2023 je povečanje dodane vrednosti in izvoza podjetij za 25 %.  **3. Mreže za prehod v krožno gospodarstvo**   * Povezati deležnike - gospodarske subjekte, izobraževalni in raziskovalni sistem, nevladne organizacije, državo in posameznike - v verige vrednosti po načelu ekonomije zaključenih snovnih tokov. Razviti nove poslovne modele za prehod v krožno gospodarstvo.   Cilj do leta 2023 je  1. Izboljšati indeks snovne učinkovitosti iz 1,07 (leto 2011) na 1,50 (2020)  2. Vzpostaviti 5 novih verig vrednosti z zaključenimi snovnimi tokovi.  **4. Trajnostna pridelava hrane**   * Spodbuditi trajnostno pridelavo hrane vrhunske kakovosti s povezanim poslovnim modelom, ki bo integriral institucije znanja s proizvajalci in gospodarskimi subjekti vzdolž celotne verige vrednosti, vključno z razvojem novih modelov trženja na domačem, evropskem in globalnem trgu. * Vzpostaviti inovativne, kratke dobavne verige za lokalno, še posebej tudi za ekološko, pridelana živila z zagotovljeno in prepoznano sledljivostjo od polja do mize. * Zagotoviti dolgoročno vzdržne pogoje za razvoj slovenskemu prostoru in podnebnim spremembam prilagojenih sort in kmetijskih praks.   Cilji do leta 2023:  1. Vzpostavitev vsaj treh verig vrednosti, ki bodo zagotavljale kritično maso odjema in ki bodo podprte z dolgoročnim pogodbenim partnerstvom, ki bo temeljilo na gospodarski pobudi.  2. Dvig dodane vrednosti na zaposlenega podjetij za 20%.  **5. Tovarne prihodnosti**   * Celovito tehnološko prestrukturiranje orodjarstva z dvigom dodane vrednosti na zaposlenega za 25 %, to je na, v povprečju, 45.000 evri na zaposlenega do leta 2023. * Dvig nivoja digitalizacije z avtomatizacijo in robotizacijo proizvodnje v predelovalnih dejavnostih: le v avtomobilski panogi je stopnja robotizacije že primerjalno visoka in bo zato poudarek predvsem na uvajanju avtomatizacije . Na vseh ostalih področjih pa je poleg avtomatizacije ključno tudi povečanje števila robotov, ciljno za 50 %, to je s sedanjih 48 na 72 na 10.000 zaposlenih. V okviru demonstracijskih tovarn se bo dodana vrednost na zaposlenega dvignila za vsaj 20 %. * Povezati znanja in ustvarjalnost deležnikov na področju fotonike za nov zagon in nove tržne priložnosti na globalnih trgih s ciljem doseganja povprečne dodatne vrednosti v višini 75.000 evrov do leta 2023. * Povečanje izvoza avtomatiziranih industrijskih sistemov in opreme za vsaj 25 % do leta 2023 in sicer še posebej na področjih orodjarstva, robotike in pametnih industrijskih mehatronskih sistemov.   **6. Zdravje - medicina**  Vzpostavitev močnega partnerstva na področju zdravja - medicine, ki bo:   * Pozicioniral Slovenijo kot enega globalnih stebrov razvoja na področju biofarmacevtike v simbiozi med velikimi, srednjimi ter malimi in novo nastalimi podjetji. * Vzpostavil Slovenijo kot vrhunski raziskovalni center za translacijske raziskave na področju farmacije in terapevtike. * Spodbudil razvoj novih produktnih smeri, vezanih na naravne sestavine, in zdraviliški turizem (naravna zdravila, dermakozmetika ter celična terapevtika in rehabilitacija) * Povezal farmacevtsko industrijo pri razvoju kadrov.   Cilj do leta 2023 je povečanje izvoza podjetij v višini preko 30 %, od česar naj bi srednja in majhna podjetja povečala izvoz vsaj za 250 milijonov evrov. Poleg spodbuditve nastanka vsaj 20 novih podjetij je na tem področju cilj pritegniti vsaj še eno neposredno tujo naložbo, ki bo zaposlovala več kot 50 zaposlenih.  **7. Mobilnost**   * Prehod od razvoja posamičnih komponent in materialov k razvoju zahtevnejših in kompleksnejših energetsko učinkovitih produktov z višjo dodano vrednostjo, skladnih z novimi EU standardi na področju zmanjšanja emisij (EURO 6c, EURO 7) in na področju varnosti (EURO NCAP) * Okrepitev statusa slovenskih proizvajalcev kot predrazvojnih dobaviteljev.   Cilji do leta 2023 so :  1. Dvig dodane vrednosti podjetij za 20 %.  2. Povečanje števila predrazvojnih dobaviteljev od 15 na 22 (povečanje za 45%).  **8. Razvoj materialov kot končnih produktov**   * Okrepiti sodelovanje proizvajalcev končnih materialov, ki dosegajo visoko dodano vrednost in nastopajo v mednarodnih verigah vrednosti, med seboj ter z institucijami znanja.   Cilji do leta 2023:  1. Dvig dodane vrednosti na zaposlenega v podjetjih na področju proizvodnje zlitin in kovin za 25 % do leta 2023.  2. Povečevanje izvoza in dodane vrednosti na zaposlenega na področju pametnih premazov za 20 %.  3. Povečanje vlaganj v razvoj za 15 %, dodane vrednosti za 5 % in izvoza na področju pametnih multi-komponentnih materialov za 10 %.  **9.Trajnostni turizem**  Ključna razvojna prioriteta slovenskega turizma je oblikovanje konkurenčnega, trajnostno naravnanega turističnega produkta, ki bo Slovenijo pozicioniral na globalnih trgih kot zeleno, aktivno in zdravo turistično destinacijo. Poudarek bo na razvoju celostnih storitev, ki vodijo k vrhunskemu doživetju ob vključevanju in upoštevanju ohranjanja narave ter naravnih in kulturnih danosti. To bo doseženo s sistematičnim razvojem ciljno usmerjenih, specializiranih, posameznikovim potrebam in željam prilagojenih in inovativnih turističnih produktov in storitev, na nacionalni, destinacijski in lokačni ravni.  Cilji do leta 2013:   1. Dvig dodane vrednosti iz turizma za 15%. 2. Povečanje priliva iz naslova izvoza potovanj za 4-6% letno. 3. Povečanje energetske učinkovitosti v turističnih objektih za 29%. |

1. **VLOGA IN NAČIN PRIJAVE**

**10.1. Vsebina popolne vloge**

Vloga je popolna, če vsebuje pravilno in popolno izpolnjene vse zahtevane obrazce in dokazila. Celotna vloga mora biti pripravljena v **slovenskem jeziku**. V kolikor vloga ni popolna oz. tudi po pozivu za dopolnitev vloge ne bo obsegala vseh spodaj navedenih sestavin, se bo takšna vloga zavrgla in je ministrstvo ne bo vsebinsko obravnavalo.

Prijavitelji morajo v vlogi predložiti vse popolno izpolnjene obrazce in dokazila. Pri tem morajo upoštevati navodila za izpolnjevanje, kot so zapisana v obrazcih, in se držati priporočil glede omejitev obsega strani.

VRSTNI RED DOKUMENTOV V VLOGI:

1. Prijavni obrazec (OBRAZEC 1)
2. Predstavitev RRI projekta (OBRAZEC 2)
3. Finančni podatki o RRI projektu (OBRAZEC 3)
4. Izjava o sprejemanju pogojev za kandidiranje (OBRAZEC 4)
5. Izjava o ustanovitvi podružnice (tuji prijavitelj) (OBRAZEC 5)
6. Konzorcijska pogodba (OBRAZEC 6) (v primeru konzorcija)
7. Oddaja vloge - VZOREC – (lahko se prilepi na ovojnico) (OBRAZEC 7)
8. Vzorec pogodbe za samostojne prijavitelje (**parafiran na zadnji strani**) **(**OBRAZEC 8a)
9. Vzorec pogodbe za konzorcije (**parafiran na zadnji strani**) (OBRAZEC 8b)
10. Pooblastilo za pridobitev podatkov – FURS (OBRAZEC 9)
11. Potrdilo Zavoda za zdravstveno zavarovanje Slovenije o številu zaposlenih v podjetju na dan 31. 12. predhodnega koledarskega leta glede na datum oddaje vloge za posameznego odpiranje ali za podjetja, ki za navedeno obdobje še niso bila registrirana v Republiki Sloveniji, drugo ustrezno potrdilo o številu zaposlenih na zadnji dan predhodnega koledarskega leta (31. 12.) glede na dan oddaje vloge.

Celotna vloga naj bo tudi skenirana in priložena v elektronski obliki (v primeru neskladnosti podatkov iz elektronske vloge in tiskane vlogo, se bodo upoštevali podatki iz tiskane vloge in pripadajoče dokumentacije). Predložitev elektronske oblike vloge ni pogoj za popolnost vloge. Elektronska oblika vloge naj obsega: celotno vlogo v enem dokumentu (kot scan podpisanih obrazcev) ter posamezne obrazce ločeno v Adobe Acrobat dokumentu; obrazce 1, 2, 4, 5, 6, 8a in 8b v Wordovem dokumentu in finančni obrazec 3 v Excelovem dokumentu.

Zakon o dostopu do informacij javnega značaja informacijo javnega značaja opredeljuje kot: »Informacija javnega značaja je informacija, ki izvira iz delovnega področja organa, nahaja pa se v obliki dokumenta, zadeve, dosjeja, registra, evidence ali dokumentarnega gradiva, ki ga je organ izdelal sam, v sodelovanju z drugim organom, ali pridobil od drugih oseb.«. Prijavitelje na javni razpis zato opozarjamo, naj tiste **dele vloge, v katerih se nahajajo zaupni podatki**, posebej označijo kot **poslovno skrivnost.** Vsi tisti deli vloge, ki ne bodo posebej označeni kot poslovna skrivnost, bodo ob morebitni zahtevi po vpogledu s strani drugih prijaviteljev posredovani v pregled drugim prijaviteljem, skladno z Zakonom o dostopu do informacij javnega značaja. Poslovno skrivnost se označi tako, da se v primeru krajše vsebine na začetku le-te jasno navede »**POSLOVNA SKRIVNOST«,** v primeru daljše vsebine celotne strani pa se navede **»POSLOVNA SKRIVNOST«** na vrhu strani. Napis »POSLOVNA SKRIVNOST« naj bo označen z dovolj velikimi črkami in izstopajočo barvo, da bo ob pregledu vloge takoj opazen. V OBRAZCU 1 mora prijavitelj tudi pojasniti, zakaj je določena vsebina vloge označena kot poslovna skrivnost.

* 1. **Dopolnjevanje vloge**

Dopolnjevanje vlog je namenjeno zagotovitvi popolnosti vloge in sicer dopolnitev z morebitnimi manjkajočimi obrazci ali dokazili, dopolnitev nepopolno izpolnjenih obrazcev ter popravki očitnih napak in pomanjkljivosti, do katerih je prišlo pri izpolnjevanju prijavnih obrazcev.

Prijavitelj v dopolnitvi ne sme spreminjati:

* višine zaprošenih sredstev (razen v primeru napačne opredelitve velikosti podjetja, kot je navedeno v točki 6.4 teh pojasnil),
* tistega dela vloge, ki se veže na specifikacije predmeta vloge oziroma vsebino RRI projekta,
* tistih elementov vloge, ki vplivajo ali bi lahko vplivali na drugačno razvrstitev njegove vloge glede na preostale vloge, ki jih je ministrstvo prejelo v postopku dodelitve sredstev.

Prijavitelj sme ob pisnem soglasju ministrstva popraviti očitne računske napake, ki jih ministrstvo odkrije pri pregledu in ocenjevanju vlog. Pri tem se višina zaprošenih sredstev ne sme vsebinsko spreminjati.

V kolikor strokovna komisija pri pregledu pogojev za kandidiranje in ocenjevanju vlog odkrije nejasnosti v vlogi, lahko pozove prijavitelja k predložitvi dodatnih pojasnil ali dokazil.

Če v času med oddajo vloge in izdajo sklepov o izboru pri prijavitelju ali konzorcijskem partnerju pride do kakršnih koli sprememb, ki bi vplivale na vsebino vloge (npr. sprememba sedeža podjetja, sprememba zakonitega zastopnika …) ali samo velikost prijavitelja ali konzorcijskega partnerja, mora prijavitelj to nemudoma sporočiti ministrstvu.

* 1. **Način prijave**

Prijavitelj predloži vlogo v enem tiskanem izvodu in eno elektronsko kopijo.

**Elektronska kopija vloge** na CD-ju ali USB ključku mora biti skladna s podatki, oddanimi v fizični obliki (papirnih dokumentih).

V primeru neskladnosti podatkov v tiskani in elektronski obliki se šteje, da je za presojo pomembna tiskana oblika.

Vloga mora biti predložena v zaprti ovojnici, ki je opremljena z navedbo **»NE ODPIRAJ – prijava na JAVNI RAZPIS ZA »SPODBUDE ZA RAZISKOVALNO RAZVOJNE PROJEKTE 2«** in z nazivom in naslovom prijavitelja. Prijavitelji lahko v ta namen uporabijo OBRAZCEM 7, ki ga prilepijo na ovojnico.

Vlogo je treba dostaviti na naslov:

**Ministrstvo za gospodarski razvoj in tehnologijo, Kotnikova ulica 5, 1000 Ljubljana**

Kot pravočasne bodo upoštevane vse vloge, ki bodo prispele v vložišče na dan roka za oddajo vlog za posamezno odpiranje oziroma bodo do vključno tega dne oddane priporočeno po pošti.

Roki za oddajo vlog za posamezno odpiranje so opredeljeni spodaj.

Vloge se lahko oddajo tudi osebno, v glavni pisarni ministrstva, vsak delovni dan v poslovnem času ministrstva, od ponedeljka do četrtka od 9:00 do 15:30 in v petek od 9:00 do 14:30.

Roki za oddajo vlog za posamezna odpiranja so naslednji:

- oddaja vlog za 1. odpiranje: 26. 09. 2017  
- oddaja vlog za 2. odpiranje: 11. 05. 2018  
- oddaja vlog za 3. odpiranje: 24. 09. 2019

V primeru, da bo na ministrstvu vzpostavljen sistem elektronske oddaje vlog do posameznega roka za oddajo vlog, bodo informacije glede elektronske oddaje objavljene na spletnem naslovu <http://www.mgrt.gov.si/>.

**Priloga 1 k Pojasnilom javnega razpisa**

**METODOLOGIJA IZRAČUNA STANDARDNE LESTVICE STROŠKA NA ENOTO ZA STROŠKE DELA**

1. **Pravna podlaga in metodologija za določitev standardne lestvice stroška na enoto**

Osnova za izračun standardne lestvice stroška na enoto so pravna izhodišča in cena za financiranje raziskovalno razvojnih dejavnosti v Sloveniji Agencije Republike Slovenije za raziskovalno dejavnost (ARRS) za leto 2017.

ARRS letno določa izhodišča in cene. Pravne podlage za določanje cen so:

* Zakon o raziskovalni in razvojni dejavnosti (Uradni list RS, št. 22/06-UPB1 in 61/06 ZDru-1, 112/07, 9/11 in 57/12-ZPOP-1A);
* Sklep o ustanovitvi Javne agencije za raziskovalno dejavnost Republike Slovenije (Uradni list RS, št. 123/03 in št. 105/10);
* Uredba o normativih in standardih za določanje sredstev za izvajanje raziskovalne dejavnosti financirane iz Proračuna Republike Slovenije (Uradni list RS, št. 103/2011, 56/2012, 15/14 in 103/2015);

Cena ekvivalenta polne zaposlitve za leto 2017 <https://www.arrs.gov.si/sl/progproj/cena/cena-17.asp>

Pri določitvi standardne lestvice stroška na enoto je uporabljena pravna podlaga in metodologija določitve letne vrednosti financiranja zaposlenih, ki izvajajo RR projekte, za leto 2017.

1. **Določanje vrednosti za financiranje aktivnosti**

ARRS določa vrednosti za financiranje raziskovalnega dela kot letni strošek zaposlenih za izvajanje RR projektov, ki predstavlja ekvivalent polne zaposlitve raziskovalca (FTE).

Vrednost je definirana na osnovi izhodišč v Uredbi o normativih in standardih za določanje sredstev za izvajanje raziskovalne dejavnosti, financirane iz Proračuna Republike Slovenije o ceni raziskovalne ure, in sicer:

* določene vrednosti posameznih elementov cene in cenovnih kategorij izraženih v točkah,
* določenih deležev stroškov plače ter pripadajočih prispevkov delodajalca, stroškov blaga in storitev ter amortizacije,
* določenih kategorij raziskav in
* določene vrednosti obračunske točke za posamezno leto.

Vrednost obračunske točke za določitev cene ekvivalenta polne zaposlitve za leto 2017 znaša 289,03 EUR (ARRS, https://www.arrs.gov.si/sl/progproj/cena/cena-17.asp).

Cena ekvivalenta polne zaposlitve za leto 2017, ki se izračuna kot zmnožek števila točk in vrednosti točke za izvajanje raziskovalnih projektov za posamezne kategorije za pokrivanje stroškov, je sledeča:

|  |  |  |  |  |  |  |
| --- | --- | --- | --- | --- | --- | --- |
| **Kategorija/za pokrivanje stroškov** | **A** | **B** | **C** | **D** | **E** | **F** |
| PLAČE | 30.855 | 30.855 | 30.855 | 30.855 | 30.855 | 30.855 |
| PRISPEVKI DELODAJALCA | 4.964 | 4.964 | 4.964 | 4.964 | 4.964 | 4.964 |
| BLAGO IN STORITVE | 9.809 | 13.838 | 18.394 | 23.018 | 27.421 | 31.841 |
| AMORTIZACIJA | 2.771 | 5.185 | 8.772 | 11.645 | 14.603 | 17.561 |
| **SKUPAJ** | **48.399** | **54.842** | **62.985** | **70.482** | **77.843** | **85.221** |

1. **Določitev standardne lestvice stroška na enoto za aktivnosti v okviru javnega razpisa**

Standardna lestvica stroška na enoto v okviru javnega razpisa se določi ločeno za sofinanciranje stroškov dela raziskovalcev in za sofinanciranje stroškov dela strokovnih in tehničnih sodelavcev, ki izvajajo RRI projekte.

V primeru prijave konzorcija, so do povračil stroškov dela zaposlenih, ki izvajajo RRI projekt, upravičeni vsi partnerji konzorcija.

Splošna predstavitev posamezne kategorije osebja:

1. **Raziskovalci** so strokovnjaki, ki se ukvarjajo s snovanjem ali ustvarjanjem novega znanja. Opravljajo raziskave in izboljšujejo ali razvijajo koncepte, teorije, modele, tehnike, instrumentacije, programsko opremo ali operativne metode.
2. **Strokovni in tehnični sodelavci** so osebe, katerih glavna naloga zahteva strokovno znanje in izkušnje na enem ali več področjih tehnike, fizikalnih znanosti in znanosti o življenju ali družboslovja, humanistike in umetnosti. Sodelujejo v RR z opravljanjem znanstvenih in tehničnih nalog, ki vključujejo uporabo konceptov, operativnih metod in uporabo raziskovalne opreme, ki je navadno pod nadzorom raziskovalcev.
   1. **Aktivnost 1: delo raziskovalcev**

Osnova za določitev standardne lestvice stroška na enoto za stroške dela raziskovalcev je letna »Cena ekvivalenta polne zaposlitve«, pri čemer se upoštevajo le stroški plače in prispevki delodajalca. Višina sredstev, ki je namenjena pokrivanju stroškov plač ter prispevkov, je v vseh cenovnih kategorijah enaka in znaša 35.819,00 EUR.

|  |  |
| --- | --- |
| **VRSTE STROŠKOV** | **Vrednost, izražena v EUR** |
| **PLAČE** | 30.855 |
| **PRISPEVKI DELODAJALCA** | 4.964 |
| **SKUPAJ** | 35.819 |

Iz letne vrednosti standardne lestvice stroška na enoto za stroške dela raziskovalcev, ki izvajajo projekt, je izračunana vrednost dela na uro, pri čemer se je upoštevalo 1.700 ur/leto. Izračun je zaokrožen navzdol.

|  |  |
| --- | --- |
| **Vrsta stroška** | **Vrednost na uro** |
| **Stroški dela raziskovalcev** | 21,00 EUR |

Iz zapisanega izhaja, da znaša standardna lestvica stroška na enoto za **stroške dela** **raziskovalcev**: **21,00 EUR za uro opravljenega dela na RRI projektu.**

* 1. **Aktivnost 2: delo strokovnih in tehničnih sodelavcev**

Osnova za določitev standardne lestvice stroška na enoto za stroške dela strokovnih in tehničnih sodelavcev v okviru RRI projekta je prav tako letna »Cena ekvivalenta polne zaposlitve« v delu stroškov plač in prispevkov delodajalca, pri čemer se skladno s 1. odstavkom 23. člena Uredbe o normativih in standardih za določanje sredstev za izvajanje raziskovalne dejavnosti, financirane iz Proračuna Republike Slovenije višina sredstev določi s faktorjem 2/3 (dve/tretjini) in znaša: 23.879,33 EUR.

|  |  |
| --- | --- |
| **VRSTE STROŠKOV** | **Vrednost, izražena v EUR** |
| **PLAČE** | 20.570 |
| **PRISPEVKI DELODAJALCA** | 3.309,33 |
| **SKUPAJ** | 23.879,33 |

Iz letne vrednosti standardne lestvice stroška na enoto za stroške dela strokovnih in tehničnih sodelavcev, je izračunana vrednost dela na uro, pri čemer se je upoštevalo 1.700 ur/leto. Izračun je zaokrožen navzdol.

|  |  |
| --- | --- |
| **Vrsta stroška** | **Vrednost na uro** |
| **Stroški dela strokovnih in tehničnih sodelavcev** | 14,00 EUR |

Iz zapisanega izhaja, da **znaša standardna lestvica stroška na enoto za stroške dela strokovnih in tehničnih sodelavcev**: **14,00 EUR za uro opravljenega dela na RRI projektu.**

**Priloga 2 k Pojasnilom javnega razpisa**

**Razdelitev slovenskih občin glede na Kohezijsko regijo vzhodna Slovenija in Kohezijsko regijo zahodna Slovenija**

|  |  |  |  |  |
| --- | --- | --- | --- | --- |
| Šifra programskega območja, nacionalna | Ime programskega območja | Ime statistične regije | Šifra občine | Ime občine |
| 01 | Vzhodna Slovenija | Pomurska | 195 | Apače |
| 01 | Vzhodna Slovenija | Pomurska | 002 | Beltinci |
| 01 | Vzhodna Slovenija | Pomurska | 152 | Cankova |
| 01 | Vzhodna Slovenija | Pomurska | 015 | Črenšovci |
| 01 | Vzhodna Slovenija | Pomurska | 156 | Dobrovnik/Dobronak |
| 01 | Vzhodna Slovenija | Pomurska | 029 | Gornja Radgona |
| 01 | Vzhodna Slovenija | Pomurska | 031 | Gornji Petrovci |
| 01 | Vzhodna Slovenija | Pomurska | 158 | Grad |
| 01 | Vzhodna Slovenija | Pomurska | 161 | Hodoš/Hodos |
| 01 | Vzhodna Slovenija | Pomurska | 047 | Kobilje |
| 01 | Vzhodna Slovenija | Pomurska | 166 | Križevci |
| 01 | Vzhodna Slovenija | Pomurska | 056 | Kuzma |
| 01 | Vzhodna Slovenija | Pomurska | 059 | Lendava/Lendva |
| 01 | Vzhodna Slovenija | Pomurska | 063 | Ljutomer |
| 01 | Vzhodna Slovenija | Pomurska | 078 | Moravske Toplice |
| 01 | Vzhodna Slovenija | Pomurska | 080 | Murska Sobota |
| 01 | Vzhodna Slovenija | Pomurska | 086 | Odranci |
| 01 | Vzhodna Slovenija | Pomurska | 097 | Puconci |
| 01 | Vzhodna Slovenija | Pomurska | 100 | Radenci |
| 01 | Vzhodna Slovenija | Pomurska | 176 | Razkrižje |
| 01 | Vzhodna Slovenija | Pomurska | 105 | Rogašovci |
| 01 | Vzhodna Slovenija | Pomurska | 116 | Sveti Jurij ob Ščavnici |
| 01 | Vzhodna Slovenija | Pomurska | 033 | Šalovci |
| 01 | Vzhodna Slovenija | Pomurska | 010 | Tišina |
| 01 | Vzhodna Slovenija | Pomurska | 132 | Turnišče |
| 01 | Vzhodna Slovenija | Pomurska | 187 | Velika Polana |
| 01 | Vzhodna Slovenija | Pomurska | 188 | Veržej |
| 01 | Vzhodna Slovenija | Podravska | 148 | Benedikt |
| 01 | Vzhodna Slovenija | Podravska | 153 | Cerkvenjak |
| 01 | Vzhodna Slovenija | Podravska | 196 | Cirkulane |
| 01 | Vzhodna Slovenija | Podravska | 018 | Destrnik |
| 01 | Vzhodna Slovenija | Podravska | 024 | Dornava |
| 01 | Vzhodna Slovenija | Podravska | 026 | Duplek |
| 01 | Vzhodna Slovenija | Podravska | 028 | Gorišnica |
| 01 | Vzhodna Slovenija | Podravska | 159 | Hajdina |
| 01 | Vzhodna Slovenija | Podravska | 160 | Hoče - Slivnica |
| 01 | Vzhodna Slovenija | Podravska | 042 | Juršinci |
| 01 | Vzhodna Slovenija | Podravska | 045 | Kidričevo |
| 01 | Vzhodna Slovenija | Podravska | 055 | Kungota |
| 01 | Vzhodna Slovenija | Podravska | 058 | Lenart |
| 01 | Vzhodna Slovenija | Podravska | 167 | Lovrenc na Pohorju |
| 01 | Vzhodna Slovenija | Podravska | 069 | Majšperk |
| 01 | Vzhodna Slovenija | Podravska | 198 | Makole |
| 01 | Vzhodna Slovenija | Podravska | 070 | Maribor |
| 01 | Vzhodna Slovenija | Podravska | 168 | Markovci |
| 01 | Vzhodna Slovenija | Podravska | 169 | Miklavž na Dravskem polju |
| 01 | Vzhodna Slovenija | Podravska | 171 | Oplotnica |
| 01 | Vzhodna Slovenija | Podravska | 087 | Ormož |
| 01 | Vzhodna Slovenija | Podravska | 089 | Pesnica |
| 01 | Vzhodna Slovenija | Podravska | 172 | Podlehnik |
| 01 | Vzhodna Slovenija | Podravska | 200 | Poljčane |
| 01 | Vzhodna Slovenija | Podravska | 096 | Ptuj |
| 01 | Vzhodna Slovenija | Podravska | 098 | Rače - Fram |
| 01 | Vzhodna Slovenija | Podravska | 108 | Ruše |
| 01 | Vzhodna Slovenija | Podravska | 178 | Selnica ob Dravi |
| 01 | Vzhodna Slovenija | Podravska | 113 | Slovenska Bistrica |
| 01 | Vzhodna Slovenija | Podravska | 202 | Središče ob Dravi |
| 01 | Vzhodna Slovenija | Podravska | 115 | Starše |
| 01 | Vzhodna Slovenija | Podravska | 181 | Sveta Ana |
| 01 | Vzhodna Slovenija | Podravska | 204 | Sveta Trojica v Slov. goricah |
| 01 | Vzhodna Slovenija | Podravska | 182 | Sveti Andraž v Slov. goricah |
| 01 | Vzhodna Slovenija | Podravska | 210 | Sveti Jurij v Slov. goricah |
| 01 | Vzhodna Slovenija | Podravska | 205 | Sveti Tomaž |
| 01 | Vzhodna Slovenija | Podravska | 118 | Šentilj |
| 01 | Vzhodna Slovenija | Podravska | 185 | Trnovska vas |
| 01 | Vzhodna Slovenija | Podravska | 135 | Videm |
| 01 | Vzhodna Slovenija | Podravska | 143 | Zavrč |
| 01 | Vzhodna Slovenija | Podravska | 191 | Žetale |
| 01 | Vzhodna Slovenija | Koroška | 016 | Črna na Koroškem |
| 01 | Vzhodna Slovenija | Koroška | 025 | Dravograd |
| 01 | Vzhodna Slovenija | Koroška | 074 | Mežica |
| 01 | Vzhodna Slovenija | Koroška | 076 | Mislinja |
| 01 | Vzhodna Slovenija | Koroška | 081 | Muta |
| 01 | Vzhodna Slovenija | Koroška | 093 | Podvelka |
| 01 | Vzhodna Slovenija | Koroška | 175 | Prevalje |
| 01 | Vzhodna Slovenija | Koroška | 101 | Radlje ob Dravi |
| 01 | Vzhodna Slovenija | Koroška | 103 | Ravne na Koroškem |
| 01 | Vzhodna Slovenija | Koroška | 177 | Ribnica na Pohorju |
| 01 | Vzhodna Slovenija | Koroška | 112 | Slovenj Gradec |
| 01 | Vzhodna Slovenija | Koroška | 141 | Vuzenica |
| 01 | Vzhodna Slovenija | Savinjska | 149 | Bistrica ob Sotli |
| 01 | Vzhodna Slovenija | Savinjska | 151 | Braslovče |
| 01 | Vzhodna Slovenija | Savinjska | 011 | Celje |
| 01 | Vzhodna Slovenija | Savinjska | 154 | Dobje |
| 01 | Vzhodna Slovenija | Savinjska | 155 | Dobrna |
| 01 | Vzhodna Slovenija | Savinjska | 030 | Gornji Grad |
| 01 | Vzhodna Slovenija | Savinjska | 051 | Kozje |
| 01 | Vzhodna Slovenija | Savinjska | 057 | Laško |
| 01 | Vzhodna Slovenija | Savinjska | 062 | Ljubno |
| 01 | Vzhodna Slovenija | Savinjska | 067 | Luče |
| 01 | Vzhodna Slovenija | Savinjska | 079 | Mozirje |
| 01 | Vzhodna Slovenija | Savinjska | 083 | Nazarje |
| 01 | Vzhodna Slovenija | Savinjska | 092 | Podčetrtek |
| 01 | Vzhodna Slovenija | Savinjska | 173 | Polzela |
| 01 | Vzhodna Slovenija | Savinjska | 174 | Prebold |
| 01 | Vzhodna Slovenija | Savinjska | 099 | Radeče |
| 01 | Vzhodna Slovenija | Savinjska | 209 | Rečica ob Savinji |
| 01 | Vzhodna Slovenija | Savinjska | 106 | Rogaška Slatina |
| 01 | Vzhodna Slovenija | Savinjska | 107 | Rogatec |
| 01 | Vzhodna Slovenija | Savinjska | 114 | Slovenske Konjice |
| 01 | Vzhodna Slovenija | Savinjska | 180 | Solčava |
| 01 | Vzhodna Slovenija | Savinjska | 120 | Šentjur |
| 01 | Vzhodna Slovenija | Savinjska | 124 | Šmarje pri Jelšah |
| 01 | Vzhodna Slovenija | Savinjska | 125 | Šmartno ob Paki |
| 01 | Vzhodna Slovenija | Savinjska | 126 | Šoštanj |
| 01 | Vzhodna Slovenija | Savinjska | 127 | Štore |
| 01 | Vzhodna Slovenija | Savinjska | 184 | Tabor |
| 01 | Vzhodna Slovenija | Savinjska | 133 | Velenje |
| 01 | Vzhodna Slovenija | Savinjska | 137 | Vitanje |
| 01 | Vzhodna Slovenija | Savinjska | 139 | Vojnik |
| 01 | Vzhodna Slovenija | Savinjska | 189 | Vransko |
| 01 | Vzhodna Slovenija | Savinjska | 144 | Zreče |
| 01 | Vzhodna Slovenija | Savinjska | 190 | Žalec |
| 01 | Vzhodna Slovenija | Zasavska | 034 | Hrastnik |
| 01 | Vzhodna Slovenija | Zasavska | 129 | Trbovlje |
| 01 | Vzhodna Slovenija | Zasavska | 142 | Zagorje ob Savi |
| 01 | Vzhodna Slovenija | Spodnjeposavska | 009 | Brežice |
| 01 | Vzhodna Slovenija | Spodnjeposavska | 197 | Kostanjevica na Krki |
| 01 | Vzhodna Slovenija | Spodnjeposavska | 054 | Krško |
| 01 | Vzhodna Slovenija | Spodnjeposavska | 110 | Sevnica |
| 01 | Vzhodna Slovenija | Jugovzhodna Slovenija | 017 | Črnomelj |
| 01 | Vzhodna Slovenija | Jugovzhodna Slovenija | 157 | Dolenjske Toplice |
| 01 | Vzhodna Slovenija | Jugovzhodna Slovenija | 048 | Kočevje |
| 01 | Vzhodna Slovenija | Jugovzhodna Slovenija | 165 | Kostel |
| 01 | Vzhodna Slovenija | Jugovzhodna Slovenija | 066 | Loški Potok |
| 01 | Vzhodna Slovenija | Jugovzhodna Slovenija | 073 | Metlika |
| 01 | Vzhodna Slovenija | Jugovzhodna Slovenija | 212 | Mirna |
| 01 | Vzhodna Slovenija | Jugovzhodna Slovenija | 170 | Mirna Peč |
| 01 | Vzhodna Slovenija | Jugovzhodna Slovenija | 199 | Mokronog - Trebelno |
| 01 | Vzhodna Slovenija | Jugovzhodna Slovenija | 085 | Novo mesto |
| 01 | Vzhodna Slovenija | Jugovzhodna Slovenija | 088 | Osilnica |
| 01 | Vzhodna Slovenija | Jugovzhodna Slovenija | 104 | Ribnica |
| 01 | Vzhodna Slovenija | Jugovzhodna Slovenija | 109 | Semič |
| 01 | Vzhodna Slovenija | Jugovzhodna Slovenija | 179 | Sodražica |
| 01 | Vzhodna Slovenija | Jugovzhodna Slovenija | 203 | Straža |
| 01 | Vzhodna Slovenija | Jugovzhodna Slovenija | 119 | Šentjernej |
| 01 | Vzhodna Slovenija | Jugovzhodna Slovenija | 211 | Šentrupert |
| 01 | Vzhodna Slovenija | Jugovzhodna Slovenija | 121 | Škocjan |
| 01 | Vzhodna Slovenija | Jugovzhodna Slovenija | 206 | Šmarješke Toplice |
| 01 | Vzhodna Slovenija | Jugovzhodna Slovenija | 130 | Trebnje |
| 01 | Vzhodna Slovenija | Jugovzhodna Slovenija | 193 | Žužemberk |
| 01 | Vzhodna Slovenija | Notranjsko-kraška | 150 | Bloke |
| 01 | Vzhodna Slovenija | Notranjsko-kraška | 013 | Cerknica |
| 01 | Vzhodna Slovenija | Notranjsko-kraška | 038 | Ilirska Bistrica |
| 01 | Vzhodna Slovenija | Notranjsko-kraška | 065 | Loška dolina |
| 01 | Vzhodna Slovenija | Notranjsko-kraška | 091 | Pivka |
| 01 | Vzhodna Slovenija | Notranjsko-kraška | 094 | Postojna |
| 02 | Zahodna Slovenija | Osrednjeslovenska | 005 | Borovnica |
| 02 | Zahodna Slovenija | Osrednjeslovenska | 008 | Brezovica |
| 02 | Zahodna Slovenija | Osrednjeslovenska | 020 | Dobrepolje |
| 02 | Zahodna Slovenija | Osrednjeslovenska | 021 | Dobrova - Polhov Gradec |
| 02 | Zahodna Slovenija | Osrednjeslovenska | 022 | Dol pri Ljubljani |
| 02 | Zahodna Slovenija | Osrednjeslovenska | 023 | Domžale |
| 02 | Zahodna Slovenija | Osrednjeslovenska | 032 | Grosuplje |
| 02 | Zahodna Slovenija | Osrednjeslovenska | 162 | Horjul |
| 02 | Zahodna Slovenija | Osrednjeslovenska | 037 | Ig |
| 02 | Zahodna Slovenija | Osrednjeslovenska | 039 | Ivančna Gorica |
| 02 | Zahodna Slovenija | Osrednjeslovenska | 043 | Kamnik |
| 02 | Zahodna Slovenija | Osrednjeslovenska | 164 | Komenda |
| 02 | Zahodna Slovenija | Osrednjeslovenska | 060 | Litija |
| 02 | Zahodna Slovenija | Osrednjeslovenska | 061 | Ljubljana |
| 02 | Zahodna Slovenija | Osrednjeslovenska | 208 | Log - Dragomer |
| 02 | Zahodna Slovenija | Osrednjeslovenska | 064 | Logatec |
| 02 | Zahodna Slovenija | Osrednjeslovenska | 068 | Lukovica |
| 02 | Zahodna Slovenija | Osrednjeslovenska | 071 | Medvode |
| 02 | Zahodna Slovenija | Osrednjeslovenska | 072 | Mengeš |
| 02 | Zahodna Slovenija | Osrednjeslovenska | 077 | Moravče |
| 02 | Zahodna Slovenija | Osrednjeslovenska | 123 | Škofljica |
| 02 | Zahodna Slovenija | Osrednjeslovenska | 194 | Šmartno pri Litiji |
| 02 | Zahodna Slovenija | Osrednjeslovenska | 186 | Trzin |
| 02 | Zahodna Slovenija | Osrednjeslovenska | 134 | Velike Lašče |
| 02 | Zahodna Slovenija | Osrednjeslovenska | 138 | Vodice |
| 02 | Zahodna Slovenija | Osrednjeslovenska | 140 | Vrhnika |
| 02 | Zahodna Slovenija | Gorenjska | 003 | Bled |
| 02 | Zahodna Slovenija | Gorenjska | 004 | Bohinj |
| 02 | Zahodna Slovenija | Gorenjska | 012 | Cerklje na Gorenjskem |
| 02 | Zahodna Slovenija | Gorenjska | 027 | Gorenja vas - Poljane |
| 02 | Zahodna Slovenija | Gorenjska | 207 | Gorje |
| 02 | Zahodna Slovenija | Gorenjska | 041 | Jesenice |
| 02 | Zahodna Slovenija | Gorenjska | 163 | Jezersko |
| 02 | Zahodna Slovenija | Gorenjska | 052 | Kranj |
| 02 | Zahodna Slovenija | Gorenjska | 053 | Kranjska Gora |
| 02 | Zahodna Slovenija | Gorenjska | 082 | Naklo |
| 02 | Zahodna Slovenija | Gorenjska | 095 | Preddvor |
| 02 | Zahodna Slovenija | Gorenjska | 102 | Radovljica |
| 02 | Zahodna Slovenija | Gorenjska | 117 | Šenčur |
| 02 | Zahodna Slovenija | Gorenjska | 122 | Škofja Loka |
| 02 | Zahodna Slovenija | Gorenjska | 131 | Tržič |
| 02 | Zahodna Slovenija | Gorenjska | 146 | Železniki |
| 02 | Zahodna Slovenija | Gorenjska | 147 | Žiri |
| 02 | Zahodna Slovenija | Gorenjska | 192 | Žirovnica |
| 02 | Zahodna Slovenija | Goriška | 001 | Ajdovščina |
| 02 | Zahodna Slovenija | Goriška | 006 | Bovec |
| 02 | Zahodna Slovenija | Goriška | 007 | Brda |
| 02 | Zahodna Slovenija | Goriška | 014 | Cerkno |
| 02 | Zahodna Slovenija | Goriška | 036 | Idrija |
| 02 | Zahodna Slovenija | Goriška | 044 | Kanal |
| 02 | Zahodna Slovenija | Goriška | 046 | Kobarid |
| 02 | Zahodna Slovenija | Goriška | 075 | Miren - Kostanjevica |
| 02 | Zahodna Slovenija | Goriška | 084 | Nova Gorica |
| 02 | Zahodna Slovenija | Goriška | 201 | Renče - Vogrsko |
| 02 | Zahodna Slovenija | Goriška | 183 | Šempeter - Vrtojba |
| 02 | Zahodna Slovenija | Goriška | 128 | Tolmin |
| 02 | Zahodna Slovenija | Goriška | 136 | Vipava |
| 02 | Zahodna Slovenija | Obalno-kraška | 019 | Divača |
| 02 | Zahodna Slovenija | Obalno-kraška | 035 | Hrpelje - Kozina |
| 02 | Zahodna Slovenija | Obalno-kraška | 040 | Izola/Isola |
| 02 | Zahodna Slovenija | Obalno-kraška | 049 | Komen |
| 02 | Zahodna Slovenija | Obalno-kraška | 050 | Koper/Capodistria |
| 02 | Zahodna Slovenija | Obalno-kraška | 090 | Piran/Pirano |
| 02 | Zahodna Slovenija | Obalno-kraška | 111 | Sežana |

**Priloga 3 k Pojasnilom javnega razpisa**

**PRIMER PROJEKTNEGA CILJA**

Za razumevanje in lažje izpolnjevanje OBRAZCA 2, točke 8 – Projektni cilj in kazalniki RRI projekta, vam v nadaljevanju podajamo dva primera/prikaza opredelitve projektnega cilj. Navedena prikaza – vsebina, vrednosti, opisi so v celoti izmišljeni, predstavljajo samo primer kako pravilno izpolniti točko 8 obrazca.

1. Primer cilja, kjer bo razvit izdelek/ proces/ storitev z merljivimi in nemerljivimi elementi:

|  |  |  |  |
| --- | --- | --- | --- |
| **8. Projektni cilj in kazalniki RRI projekta** | | | |
| Dopolnite spodnjo preglednico in definirajte glavni izdelek, proces ali storitev, ki bo projektni cilj vašega RRI projekta, ter opišite in utemeljite največ 3 njegove lastnosti. Navedeni cilj se bo vnesel v 6. člen pogodbe o sofinanciranju in je predmet sofinanciranja. | | | |
| Preglednica 8.1 | | | |
| Projektni cilj predlaganega RRI projekta je v 24 mesecih od začetka projekta do končne oblike (TRL 9) razviti glavni izdelek, proces ali storitev s spodaj opredeljenimi lastnostmi/elementi (**1. mejnik**) ter postaviti razviti glavni izdelek, proces ali storitev na tržišče v 24 mesecih po zaključku projekta **(2. mejnik).**  Glavni IZDELEK/ PROCES / STORITEV (podčrtajte/obkrožite ali gre za izdelek/proces/storitev) je: **TOPLOTNO IZOLATIVNEJŠE LESENO OKNO (Uw=0,7 W/m²K)**, z naslednjimi lastnostmi/elementi: | | | |
| Lastnost/element 1 | Z BOLJŠO TOPLOTNO IZOLATIVNOSTJO LESENEGA OKVIRJA | | |
| Trenutno stanje (2017) | Načrtovano stanje (2019) | Utemeljitev:  Toplotno izolativnost lesenega okvirja bomo dosegli s posebnim oblikovanjem okvirja, ki ga razvijamo v podjetju in predstavlja novost na tem področju. |
| Uf= 0,8 W/m²K | Uf= 0,4 W/m²K |
| Lastnost/element 2 | BOLJŠO TOPLOTNO IZOLATIVNOSTJO TROSLOJNEGA STEKLA | | |
| Trenutno stanje (2017) | Načrtovano stanje (2019) | Utemeljitev:  Z razvojem inovativnega nizkoemisijskega nanosa na steklo bomo dosegli toplotno prevodnost troslojnega stekla Ug= 0,3 W/m²K, kar je za skoraj polovico boljša toplotna prevodnost, kot jo ima trenutno najbolj izolativno steklo na svetu. |
| Ug =0,5 W/m²K | Ug= 0,3 W/m²K |
| Lastnost/element 3 | DISTANČNIKOM IZ VOTLEGA POLIKARBONATA | | |
| Trenutno stanje (2017) | Načrtovano stanje (2019) | Utemeljitev:  V okno bomo vgradili distančnik iz votlega polikarbonata, ki je novost v svetu, vendar pa ga v Sloveniji še ne uporabljajo. Tovrstni distančnik do sedaj še ni bil vgrajen v lesen okvir z Uf 0,4 W/m²K. Skupaj z izolativnejšim okvirjem, steklom in omenjenim distančnikom bomo razvili toplotno najbolj izolativnejše okno, ki trenutno obstaja na svetu s toplotno prevodnostjo Uw= 0,7 W/m²K. |
| Tovrstnega distančnika do sedaj še ni bilo vgrajenega v leseno okno. | V okno bomo vgradili distančnik iz votlega polikarbonata z namenom zmanjšati toplotno prevodnost okna. |

2. Primer cilja, kjer bo razvit izdelek/ proces/ storitev z merljivimi in nemerljivimi lastnostmi:

|  |  |  |  |
| --- | --- | --- | --- |
| **8. Projektni cilj in kazalniki RRI projekta** | | | |
| Dopolnite spodnjo preglednico in definirajte glavni izdelek, proces ali storitev, ki bo projektni cilj vašega RRI projekta, ter opišite in utemeljite največ 3 njegove lastnosti. Navedeni cilj se bo vnesel v 6. člen pogodbe o sofinanciranju in je predmet sofinanciranja. | | | |
| Preglednica 8.1 | | | |
| Projektni cilj predlaganega RRI projekta je v 24 mesecih od začetka projekta do končne oblike (TRL 9) razviti glavni izdelek, proces ali storitev s spodaj opredeljenimi lastnostmi/elementi (**1. mejnik**) ter postaviti razviti glavni izdelek, proces ali storitev na tržišče v 24 mesecih po zaključku projekta **(2. mejnik).**  Glavni IZDELEK, PROCES, STORITEV (podčrtajte/obkrožite ali gre za izdelek/ proces / storitev) je: **\_ NOVO SERIJO LAMINATNIH TUB**, z naslednjimi lastnostmi/elementi : | | | |
| Lastnost/element 1 | TANJŠA DEBELINA LAMINATA | | |
| Trenutno stanje (2017) | Načrtovano stanje (2019) | Utemeljitev:  Trenutno na svetu obstaja najtanjša debelina laminata 250/12 mikronov. S testiranjem in lastnim razvojem novih postopkov obdelave laminata bomo debelino laminata zmanjšali na 220/10 mikronov, kar je novost v svetu. Tanjša debelina laminata bo pomenila manjšo poraba materiala in pocenitev proizvodnje laminatnih tub. |
| 250/12 mikronov | 220/10 mikronov |
| Lastnost/element 2 | RAZGRADLJIVA BARIERA | | |
| Trenutno stanje (2017) | Načrtovano stanje (2019) | Utemeljitev:  Z lastnim razvojem in testiranjem materialov bomo razvili bariero iz naravnega ekološkega biorazgradljivega in trajnostnega materiala za laminatne tube, ki bo v celoti razgradljiva in ki trenutno še ne obstaja v svetu - pomeni pa prihodnost razvoja barier za laminatne tube. To bo pomenilo 20% manjši vpliv na okolje, manjši ogljični odtis ter zaradi novih inovativnih postopkov tudi nižjo porabo energije pri sami proizvodnji bariere. |
| Trenutno na svetu ne obstaja bariera za laminatne tube, ki bi bila v celoti razgradljiva | Razviti bomo bariero za laminatne tube, ki bo v celoti razgradljiva |
| Lastnost/element 3 | CENEJŠA BARIERA | | |
| Trenutno stanje (2017) | Načrtovano stanje (2019) | Utemeljitev:  Pocenitev stroškov bariere bomo dosegli poleg že zgoraj omenjene nižje porabe energije pri proizvodnji inovativne razgradljive bariere , z uvedbo novih materialov in inovativnih postopkov obdelave laminata , ki bo pocenil ceno enega kosa bariere za 40% (s 0,5 cent na 0,3 cente/kos). |
| 0,5 centov /kos | 0,3 cente/kos |

# OBRAZCI

Obrazci so zaradi lažjega izpolnjevanja podani v ločenih dokumentih in sicer:

OBRAZEC 1 - Prijavni obrazec

OBRAZEC 2 - Predstavitev RRI projekta

OBRAZEC 3 - Finančni podatki o RRI projektu

OBRAZEC 4 - Izjava o sprejemanju pogojev za kandidiranje

OBRAZEC 5 - Izjava o ustanovitvi podružnice

OBRAZEC 6 - Konzorcijska pogodba

OBRAZEC 7 - Oddaja vloge - VZOREC

OBRAZEC 8a - Vzorec pogodbe o sofinanciranju za samostojne prijavitelje

OBRAZEC 8b - Vzorec pogodbe o sofinanciranju za konzorcije

OBRAZEC 9 – Pooblastilo za pridobitev podatkov - FURS

1. »podjetje« je vsaka pravna ali fizična oseba, ki se ukvarja z gospodarsko dejavnostjo, ne glede na njeno pravno obliko [↑](#footnote-ref-1)
2. Za hujše nepravilnosti pri porabi javnih sredstev in pri izpolnjevanju ključnih pogodbenih obveznosti se štejejo zlasti:

   - kršitve pogodbenih obveznosti, katerih vrednost znaša posamezno več kot 25 % ali skupno več kot 50 % izplačanih sredstev v okviru ene pogodbe o sofinanciranju, ali

   - druge kršitve, pri katerih je bilo ugotovljeno, da je prijavitelj pri izpolnjevanju pogodbenih obveznosti: izvedba projekta, namenska poraba sredstev, prepoved dvojnega sofinanciranja, doseganje ciljev, navajanje resničnih podatkov; deloval namenoma nepravilno;

   o katerih sodišče ni pravnomočno razsodilo, da kršitev pogodbe ne obstaja ali da je bil odstop od pogodbe neveljaven. [↑](#footnote-ref-2)
3. Podrobnejši opis okvira ReSOLVE najdete na naslednjem spletnem naslovu: <https://www.ellenmacarthurfoundation.org/assets/downloads/publications/EllenMacArthurFoundation_Growth-Within_July15.pdf>

   (str. 25-26) [↑](#footnote-ref-3)
4. <http://www.pisrs.si/Pis.web/pregledPredpisa?id=URED5758>

   V obmejna problemska območja se uvrščajo občine:

   Ajdovščina, Apače, Bistrica ob Sotli, Bohinj, Bovec, Brda, Brežice, Cankova, Cerkno, Cirkulane, Črenšovci, Črna na Koroškem, Črnomelj, Divača, Dobrovnik, Dolenjske Toplice, Dravograd, Gorje, Gornji Petrovci, Grad, Hodoš, Hrpelje - Kozina, Ilirska Bistrica, Jezersko, Kanal, Kobarid, Kobilje, Kočevje, Komen, Kostanjevica na Krki, Kostel, Kozje, Kranjska Gora, Kungota, Kuzma, Lendava, Loška dolina, Loški Potok, Lovrenc na Pohorju, Luče, Majšperk, Metlika, Mežica, Miren - Kostanjevica, Moravske Toplice, Muta, Ormož, Osilnica, Pesnica, Pivka, Podčetrtek, Podlehnik, Podvelka, Postojna, Preddvor, Prevalje, Puconci, Radlje ob Dravi, Ravne na Koroškem, Renče - Vogrsko, Ribnica na Pohorju, Rogašovci, Rogatec, Ruše, Selnica ob Dravi, Semič, Sežana, Slovenj Gradec, Solčava, Središče ob Dravi, Sveta Ana, Sveti Tomaž, Šalovci, Šentjernej, Šmarje pri Jelšah, Tolmin, Tržič, Velika Polana, Videm, Vipava, Vuzenica, Zavrč in Žetale. [↑](#footnote-ref-4)
5. V problemska območja z visoko brezposelnostjo se uvrščajo:

   * območja občin Pomurske regije (Apače, Beltinci, Cankova, Črenšovci, Dobrovnik, Gornja Radgona, Gornji Petrovci, Grad, Hodoš, Kobilje, Križevci, Kuzma, Lendava, Ljutomer, Moravske Toplice, Murska Sobota, Odranci, Ormož, Puconci, Radenci, Razkrižje, Rogašovci, Središče ob Dravi, Sveti Jurij ob Ščavnici, Sveti Tomaž, Šalovci, Tišina, Turnišče, Velika Polana in Veržej) skladno z Zakonom o razvojni podpori Pomurski regiji v obdobju 2010–2017,
   * območja občin Pokolpja (Kočevje, Loški Potok, Osilnica, Kostel, Črnomelj, Semič in Metlika),
   * območja občin Maribora s širšo okolico (Mestna občina Maribor, Hoče – Slivnica, Kungota, Pesnica, Ruše, Selnica ob Dravi, Ribnica na Pohorju, Podvelka in Radlje ob Dravi),
   * območja občin Hrastnik, Radeče in Trbovlje (skladno s Sklepom o dodatnih začasnih ukrepih razvojne podpore za problemska območja z visoko brezposelnostjo).

   [↑](#footnote-ref-5)
6. Vir: FRASCATI MANUAL 2015 (Guidelines for collecting and reporting data on research and experimental development) – <http://www.oecd-ilibrary.org/docserver/download/9215001e.pdf?expires=1448462167&id=id&accname=guest&checksum=0FE1D86B16463A919DB874189CD90FF4>.

   Prevod Priročnika Frascati 2015 je dostopen na: <http://www.mgrt.gov.si/si/delovna_podrocja/tehnoloski_razvoj/spodbujanje_inovacij_in_tehnoloskega_razvoja/davcne_olajsave_za_vlaganja_v_raziskave_in_razvoj/> [↑](#footnote-ref-6)
7. http://eur-lex.europa.eu/legal-content/SL/TXT/?uri=CELEX%3A32014R0651 [↑](#footnote-ref-7)
8. http://www.mgrt.gov.si/12121121121212.1/zakonodaja\_in\_dokumenti/internacionalizacija/drugi\_pomembni\_dokumenti/ [↑](#footnote-ref-8)
9. Oseba, ki bo izvajala kontrolo ali revizijo, lahko preveri ali so izbirni postopki izvajalcev/dobaviteljev ustrezni ob upoštevanju načel gospodarnosti in transparentnosti, preveri dodatne podatke za namen preverjanja tržnih cen, preveri obstoj konflikta interesov in sposobnost ponudnika za izvedbo naročila. [↑](#footnote-ref-9)
10. eRačun je račun, ki ga izdajatelj računa za dobavljeno blago ali izvedene storitve izda prejemniku računa v elektronski obliki in enakovredno zamenjuje račun v papirni obliki. Izdajatelj eRačuna mora biti vpisan v register izdajateljev eRačunov. [↑](#footnote-ref-10)
11. Način dokazovanja in preverjanja spoštovanja načel po ZJN-3 bo predpisan v navodilih za upravičence, ki jih bo izdalo ministrstvo. [↑](#footnote-ref-11)
12. Oseba, ki bo izvajala kontrolo ali revizijo, lahko preveri ali so izbirni postopki izvajalcev/dobaviteljev ustrezni ob upoštevanju načel gospodarnosti in transparentnosti, preveri dodatne podatke za namen preverjanja tržnih cen, preveri obstoj konflikta interesov in sposobnost ponudnika za izvedbo naročila. [↑](#footnote-ref-12)
13. Način dokazovanja in preverjanja spoštovanja načel po ZJN-3 bo predpisan v navodilih za upravičence, ki jih bo izdalo ministrstvo. [↑](#footnote-ref-13)
14. <http://www.eu-skladi.si/ekp/navodila> [↑](#footnote-ref-14)
15. <http://www.eu-skladi.si/portal/sl/aktualno/logotipi> [↑](#footnote-ref-15)
16. Letnice v shemi so prilagojene za 1. odpiranje razpisa. Pri naslednjih odpiranjih se letnice ustrezno zamaknejo. [↑](#footnote-ref-16)